အယ်ဒီတာ့သင်ပုန်း – ဧပြီလ ၂၀၁၅ | Myanmar Gazette News Media Forum Network\nHome » Editor's Notes » အယ်ဒီတာ့သင်ပုန်း – ဧပြီလ ၂၀၁၅\nအယ်ဒီတာ့သင်ပုန်း – ဧပြီလ ၂၀၁၅\nPosted by kai on Mar 15, 2015 in Editor's Notes | 36 comments\nမတ်လသည် မြန်မာပြည်တွင် စနစ်နှင့်သူ၏တော်လှန်ရေးတို့မွေးဖွားရာလဖြစ်သည်။\nနှင်းငွေ့၊ နှင်းပေါက်၊ ဆီးနှင်းခဲ ဒဏ်တို့ကို တဆောင်းတွင်းလုံး ကြံ့ကြံ့ခံရပ်တည်ခဲ့ရသော ခြောက်သယောင်းထ သစ်ပင်သစ်ကိုင်းတို့ဝယ် ရွက်နုဝေပွင့် ညွှန့်သစ်ဖူးသောလဖြစ်ပါသည်။\nမကြာမှီ ဧပြီဝင်ကာ မြန်မာတို့၏နှစ်သစ်ဦးလာတော့မည်။ ယခုနှစ်သစ်သည် စိန့်ပြည်သားတို့အလိုအရ ဆိတ်နှစ်ဖြစ်ကာ မြန်မာတို့အတွက်မူ ၁၃၇၇ နှစ်ဖြစ်လေသည်။\nပြဌာန်းပြီးအမျိုးသားပညာရေးဥပဒေကို ပြင်ဆင်ပေးရန်တောင်းဆိုထားခြင်းကို ရက်ပေါင်း၆၀လစ်လျှူရှုခဲ့သဖြင့် မန္တလေးမှသည်ရန်ကုန်သို့ ဇန်န၀ါရီ ၂၀မှစတင်ကာကျောင်းသားထုသပိတ်မှောက်ချီတက်ခဲ့ပြီး ၄ပွင့်ဆိုင်ဆွေးနွေးမှုအရ သဘောတူညီချက်ရပြီးဖြစ်သည်။\nမတ်လ ၁၀ရက်နေ့ဝယ် ရန်ကုန်သို့ဆက်လက်ချီတက်ခွင့်တောင်းထားသည့်ကျောင်းသားနှင့်ရဲတို့ လက်ပံတန်းတွင်ထိပ်တိုက်ရင်ဆိုင်မှုဖြစ်ကြကာ အကြမ်းဖက်နှိမ်နင်းခံလိုက်ရသည်။\nအောင်ပွဲခံ၍ရန်ကုန်ဝင်ရန်အတွက်မစွမ်းနိုင်ခဲ့ပဲ ကျောင်းသားကျောင်းသူနှင့်ရဟန်းရှင်လူ ၁၂၇ယောက်ဖမ်းဆီးထိမ်းသိမ်းခံလိုက်ရလေသည်။\nရန်ကုန်အရောက်ချီတက်ကြခြင်းကို တားမြစ်ရာတွင် အစိုးရအာဏာစက်နှင့်အတူ မဟနနှင့် မဘသ၏ ၀ီရသူဆရာတော်တို့ကလည်း စာပြန်တမ်းထုတ်ကာ ဓမ္မစက်ပြခဲ့သည်ကိုတွေ့ရပါသည်။\nသို့ပါ၍ ယခုလတွင် နိုင်ငံရေးနှင့်ဘာသာရေး အကြောင်း ဤသူမြင်မိသလိုရေးပါမည်။\nဘာသာရေးဟူသည် လူတယောက်ချင်း၏ယုံကြည်ချက်ဖြစ်ကာ နိုင်ငံရေးမှာမူ အများလူထုနှင့်သက်ဆိုင်သည်။\nလူသားတို့၏ ယဉ်ကျေးမှုခေတ်ဦးတွင် ဘာသာရေးနှင့်နိုင်ငံရေး ရောသမယှက်တင်ရှိခဲ့သည်ကိုတွေ့ကြရမည်။ ကမ္ဘာ့ဘာသာကြီးအားလုံးလိုလိုပင် စစ်ရေးအားဖြင့်သာသနာပြု အာဏာယူ အုပ်ချုပ်ခဲ့ကြဖူးသည်ကိုလည်းတွေ့ရမည်။\nအလယ်ခေတ်ဥရောပ (အေဒီ ၅ရာစုမှ ၁၅ရာစု)တွင် ခရစ်ယန်ဘာသာရေးခေါင်းဆောင်များနှင့်သူတို့၏ကျောင်းတော်များသည် အုပ်ချုပ်သူဘုရင်များအပေါ်သြဇာလွှမ်းမိုးသည်။ ဘုရင်များသည် ဘာသာရေးခေါင်းဆောင်များနှင့် တိုင်ပင်အုပ်ချုပ်ကြရပေသည်။ ၁၈-၁၉ရာစုနှစ်များဖက်ရောက်မှ လစ်ဘရယ်အတွေးအခေါ်များထွန်းကားလာကာ ကျောင်းတော်နှင့် ဘုရင့်အာဏာကို လူထုကကန့်သတ်အုပ်ချုပ်စေခဲ့ကြခြင်းဖြစ်၏။\nအရှေ့အလယ်ပိုင်း အာရပ်ဒေသများတွင် မူလနတ်ကိုးကွယ်မှုတို့များသော်လည်း အစ္စလမ်သာသနာ(အေဒီ၆ရာစု)ပေါ်လာပြီးနောက်မူ နိုင်ငံရေးတွင် လုံးဝဥသုံပါဝင်စွက်ဖက်သည်ကိုတွေ့ရ၍ ယနေ့အထိပင် တိုင်းပြည်အခြေခံဥပဒေအထိအစ္စလမ့်သာသနာရေးလွှမ်းမိုးပါတ်သက်နေသည်ကိုတွေ့ရသည်။\nရှရီယာဥပဒေသည် အစ္စလမ်မစ်နိုင်ငံများကျင့်သုံးရသည့် အမြုတေဥပဒေဖြစ်ပြီး မွတ်စလင်များက မည်သည့်နိုင်ငံတွင်နေထိုင်သည်ဖြစ်စေ လိုက်နာကြရပေသည်။\nအိန္ဒိယတိုက်ငယ်တွင်ကား ဂေါတမဘုရားရှင်မပွင့်ခင်လက်ထက်ကပင် ဘုရင်မင်းတို့သည် ဗြဟ္မဏတို့၏ဝေဒ၊ဗေဒင်တို့ဟောပြောပို့ချချက်များအရ တိုင်းပြည်စီမံအုပ်ချုပ်ကြသည်။ ဗုဒ္ဓပွင့်ပြီး(ဘီစီ၅ရာစု)နောက်ဗုဒ္ဓသည် ခမည်းတော်၏ တိုင်းပြည်အုပ်ချုပ်ရေးတွင် ပါတော်မမူသလို ဗိမ္ဗိသာရမင်းကို သားတော်အဇာတသတ်မှ ထောင်သွင်းခြေခွဲဆားသိပ်နှိပ်စက်နေသည့်တိုင် ၀င်စွက်ဖက်တော်မမူချေ၊ အုပ်ချုပ်ရေးတို့နှင့် များစွာကင်းလွတ်နေထိုင်လေ့ရှိသည့် သာဓကများရှိပေရာ ထိုခေတ်နိုင်ငံရေးတွင် ဘုရားသားတော်များလည်း ၀င်ရောက်စွက်ဖက်မှုနည်းသည်ဟုဆိုနိုင်ပါသည်။ ဤအချက်ကို ဗုဒ္ဓကိုယ်တော်တိုင်ချမှတ်ပေးထားသော စည်းကမ်း ၀ိနည်းများဖြင့်လည်းချိန်ထိုးကြည့်နိုင်သိနိုင်သည်။\nသမိုင်းမှတ်တမ်းများအရ ဗုဒ္ဓဘာသာတွင် ဘာသာရေးနှင့်နိုင်ငံရေးရောယှက်သွားသည်မှာ အသောကမင်း(ဘီစီ၂ရာ)လက်ထက် ဖြစ်ပါ၏။\nအမေရိကပြည်သည် ဥရောပမှ ဘာသာရေးကြောင့်ထွက်ပြေးလာသူများနှင့်စတင်တည်ဆောက်ခဲ့ခြင်းဖြစ်ပါသည်။\nလူသားတို့၏ ခွင့်တူညီမျှမှုကို ပုံဖေါ်ဆောင်သော စာသား “All men are created equal” ဟူသည် အမေရိက၏လွတ်မြောက်ရေးကြေငြာစာတန်း(၁၇၇၆)တွင်ပါသည်။ ခွင့်တူညီမျှမှုကို ဦးစွာဖွင့်ဆိုပြီးနောက်မှ အမေရိကပြည်ထောင်စုကို တည်ထောင်ခဲ့ကြခြင်းတည်း။\nဘာသာရေးနှင့်နိုင်ငံရေးရောယှက်မှုတို့အား နံရံကာကန့်သတ်တားမြစ်ခြင်းကိုမှု အခြေခံဥပဒေပြင်ဆင်ခြင်း ပထမအကြိမ်(၁၇၉၁)တွင်ထည့်သွင်းခဲ့ပေရာ အခြားနိုင်ငံသားအခွင့်အရေးများတောင်းဆိုတင်သွင်းမှု အားလုံးထက်ပင်ရှေ့ရောက်ပြဌာန်းကြသည်ကိုတွေ့ရမည်။ အခြေခံဥပဒေအရခရစ်ယန်ကျောင်းတော်နှင့် နိုင်ငံရေးဆက်နွယ်မှုတို့ကို ရှင်ခန်း/သေခန်းဖြတ်ပေးသည်။ လွှတ်တော်ကိုယ်စားလှယ်များ၏ ၉၀ရာခိုင်နှုန်းကျော်နှင့် သမ္မတများ ခရစ်ယန်ဘာသာကိုးကွယ်ကြစေကာမူ တိုင်းပြည်၏ အာဏာခွဲဝေ/ပေးယူမှုတွင် ဘာသာရေးစွက်ဖက်မှုမပါဝင်နိုင်တော့။\nအိမ်ဖြူတော်သို့ ခရစ်ယန်ဘုန်းတော်ကြီးများ၏ အာဘော်/သြ၀ါဒပေးနိုင်ရန်လည်းအကြောင်းမရှိချေ။\nဒိမိုကရေစီနှင့် ဖယ်ဒရယ်ပြည်ထောင်စုတည်ထောင်ကြရာတွင် လွန်စွာအရေးကြီးသောအချက်ဖြစ်သည်ဟုဟူလို။\nအနော်ရထာမင်းသည် အရည်းကြီးများကို လူဝတ်လဲစေ၍ စစ်တပ်အတွင်းသို့သွတ်သွင်းပြီးနောက် ကြီးမားလာသောစစ်သည်အင်အားဖြင့် ပထမမြန်မာနိုင်ငံတည်ထောင်ပါသည်။ ထေရာများအား ရာဇပုလ္လင်ထက်မြင့်သောနေရာပေး၍ မင်းဆရာ့အကြံဥာဏ်ကိုလေးစားလိုက်နာသည့်သဘောများတွေ့ရသည်။ တိုင်းပြည်၏အခြေခံပညာရေးကို (အဓိက)သင်ကြားပေးနိုင်သူများမှာ ဘုန်းတော်ကြီးများဖြစ်သွားပေရာ မြန်မာတို့၏ ဓလေ့နှင့်ယဉ်ကျေးမှုအထိပင်အမြစ်တွယ်သွားလေ၏။\nထိုမှဘုရင်မင်းအဆက်ဆက်သည် ရဟန်းများကို မင်းဆရာအဖြစ်တင်မြောက်၍ တိ်ုင်းရေးပြည်ရေးဆုံးဖြတ်ချက်များတွင်အကြံဥာဏ်ယူလေ့ရှိသည်။ မြန်မာ့ သက်ဦးဆံပိုင်စနစ်တွင် ဘာသာရေးသည်လွန်စွာသက်ရောက်လွှမ်းမိုးမှုရှိနေသည်ဟု မြင်နိုင်ပါသည်။\nမင်းဧကရာဇ်တို့သိတတ်အပ်သော အဌာရသ အသိပညာ သွန်သင်ဆုံးမလမ်းကြောင်းပေးခဲ့သူများမှာ လူဒီသာပါမောက္ခတို့မဟုတ်သည်ကိုတွေ့ရ၏။\nမင်းတုန်းမင်း(ငယ်အမည် မောင်လွင်) ငယ်စဉ်က ငါးခြောက်ပြားပျောက်သဖြင့် စံကျောင်းဆရာတော်ကကြိမ်ဖြင့်ရိုက် ဆုံးမခဲ့ခြင်း၊ ညီတော် ကနောင်မင်းသား ရေမြုတ်ဗုံးစမ်းခြင်းကို မင်းဆရာသဘောတော်ကျ ရပ်ဆိုင်းစေလိုက်ခြင်း တို့က နိုင်ငံရေးတွင် ဘာသာရေးဝင်ရောက်စွက်ဖက်ခြင်းပြယုတ်များဖြစ်သည်။\nလွတ်လပ်ရေးအတွက် ဘ၀ဆုံးခံသပိတ်မှောက်သူတို့တွင် ရဟန်းသံဃာများလည်းတွေ့ရပါသည်။\nဦးဥတ္တမ၊ ဦးဝိစာရတို့သည် လွတ်လပ်ရေးသမိုင်းရေးခဲ့သည့်ထင်ရှားသော ဘုန်းတော်ကြီးများဖြစ်ကြသလို ဆန္ဒပြခြင်းကို သပိတ်(ဆွမ်းစားသော ခွက်) မှောက်ခြင်းအားဖြင်တင်စားသည်ကိုကြည့်ရခြင်းဖြင့် လွတ်လပ်ရေးကြိုးပမ်းမှု ဆန္ဒထုတ်ဖေါ်တောင်းဆိုမှုတို့တွင် ဘာသာရေး၏အခန်းကဏ္ဍမြင်နိုင်သည်။\nလူတို့ကြားတွင်နေ၍ ဆွမ်းခံစားကြရသော ရဟန်းတို့တွင် လူထုပြည်သားတို့ စားဝတ်နေရေးအဆင်မပြေဖြစ်ကြပါသော် တိုက်ရိုက်သက်ဆိုင်နေသဖြင့် ၀င်ပါသောနိုင်ငံရေးသည်ကား အောက်မှအပေါ်တက်သော နိုင်ငံရေးမျိုးဖြစ်လေသည်။\nမင်းဆရာ အဖြစ် ဘုရင်မှတဆင့် လူထုသို့သွယ်ဝိုက်သြဇာပေး အပေါ်မှအောက်သို့အမိန့်ပေးအုပ်ချုပ်ခြင်းသည်ကား အများလူထု၏ယုံကြည်ကိုးစားမှုကို အလွဲသုံးစားလုပ်သော နိုင်ငံရေးစွက်ဖက်မှုဖြစ်သည်။ ဘာသာရေးသည် အုပ်ချုပ်ရေး၊ တရားစီရင်ရေး၊ဥပဒေပြုရေး၊ မဏ္ဍိုင်ကြီး (၃) ရပ်ကိုတိုက်ရိုက်စွက်ဖက်ခြင်းကား မပြုရာ။\nလယ်တီဆရာတော်ကြီး၏နွားမေတ္တာစာကြောင့် နွားများမသတ်ရမစားရဖြစ်ကာ ထိုမှသည် တိုးတိုးသားခိုးစားကြရသည်အထိ ဥပဒေပြုချက်များ ၊ ဗုဒ္ဓဘာသာကိုနိုင်ငံတော်ဘာသာဖြစ်အောင် တွန်းတိုက်လုပ်ဆောင်မှုများသည် မြန်မာ့ဝန်ကြီးချုပ်ဦးနု၏ ဘာသာရေးအား မိမိအာဏာရယူလိုမှုအတွက်နိုင်ငံရေးသုံးကစားခြင်းဖြစ်ပေရာ အခြားတပါးသော လူမျိုးစု၊ သာသနာကိုးကွယ်မှုမတူတိုင်းရင်းသား၊ စာပေစကားကွဲပြားသူများအား ပြည်တွင်းစစ်မီးတောက်လောင်စေရန် ချွန်တွန်းပို့ခြင်းသာဖြစ်စေခဲ့သည်။\nအကျိုးဆက်အဖြစ် ရန်ကုန်သာအုပ်ချုပ်ရသည့်အစိုးရဖြစ်သွားသောဦးနုအား ဗိုလ်ချုပ်ကြီးနေ၀င်းမှအာဏာသိမ်းနှိပ်ကွပ်လိုက်၍ တိုင်းပြည်ကို စစ်အာဏာရှင်အုပ်ချုပ်ခံဘ၀တွန်းပို့ခဲ့သည်သာ ရလဒ်ကျန်ပါသည်။\nဦးနေ၀င်းသည် မြန်မာ့ဆိုရှယ်လစ်လမ်းစဉ်ပါတီ (မဆလ)ခေတ်တွင် ပါတီတွင်း၌ ဘာသာရေးရောယှက်နွယ်မှုမရှိအောင်ထားသော်ငြား အကြွင်းမဲ့သြဇာရှိ အာဏာရှင်နိုင်ငံရေးဖြစ်တည်ရန်အတွက် အမျိုးဘာသာ၊သာသနာကို လက်မည်းကြီး၏လက်အိပ်ဖြူအဖြစ်သုံးခဲ့ပြန်သည်။\nမြန်မာ့လူထုအပေါ် သံဃာများ၏ သြဇာသက်ရောက်မှုကိုအသုံးချရန် သာသနာတော် သန့်ရှင်းတည်တံ့ပြန့်ပွားရေး၊ ဂိုဏ်းပေါင်းစုံ ညီညွတ်ရေး ခေါင်းစဉ်ဖြင့် နိုင်ငံတော် သံဃာ့မဟာနာယကအဖွဲ့ ကို ၁၉၈၀တွင်တည်ထောင်ပေးလိုက်ကာ သံဃာများအားမှတ်ပုံတင်စာရင်းထားချုပ်ယူသိမ်းသွင်းခဲ့သည်။\nရှေးမှတ်တမ်းများအရမူ ဗုဒ္ဓဘာသာတွင် သံဃာကိုအုပ်ချုပ်ရန်အတွက် သာသနာပိုင်သံဃာခေါင်းဆောင်ထားခြင်း မှတ်ပုံတင်ခြင်းအားဖြင့် ဂိုဏ်းဂဏထားအုပ်ချုပ်ခြင်းတို့အား ဗုဒ္ဓဘုရားရှင်ကိုယ်တော်တိုင်ခွင်ပြုတော်မမူခဲ့ပါချေ။\nမြတ်စွာဘုရားသည် ငွေကြေးဥစ္စာစီမံခန့်ခွဲမှု တိုင်းပြည်အုပ်ချုပ်မင်းလုပ်ရမှုကို ရွံ့ရှာစက်ဆုပ်ကာ တောထွက်၍ဘုရားဖြစ်ခဲ့သူဖြစ်သည့်အလျှောက် ထိုဘ၀အခြေအနေများနှင့်လည်းကင်းအောင် သားတော်သံဃာတို့အား ၀ိနည်းထား တားမြစ်ခဲ့သည်။\nအမှန်တကယ်လည်း ငွေကြေးစီမံခန့်ခွဲ၍ ဂိုဏ်းဂဏအားအုပ်ချုပ်မှုသည် အလွန်တရာမှရှုပ်ထွေးလှပါ၏။ ထိုပညာရပ်တို့ကို ကမ္ဘာနိုင်ငံကြီးများ၏ တက္ကသိုလ်များ၌ပင် မာစတာ၊ဒေါက်တာဘွဲ့အထိ သတ်မှတ်ပေး၍ စနစ်တကျသင်ယူကြရပေရာ ထိုမျှရှုပ်ထွေးသော လောကီအသိုင်းအ၀ိုင်းအတွင်းသို့ ရဟန်းတို့အား ပါဝင်ပါတ်သက်မှုရှိနေခြင်းအား ခွင့်ပြုတော်မမူခြင်းမှာများစွာသဘာဝကျသည်ဟုဆိုရမည်။\nသို့သော်ငြား ဦးနေ၀င်းတည်ထောင်ပေးထားခဲ့သော မဟန(သံဃာ့မဟာနာယက)နှင့် ယခုခေတ်တွင် အမျိုးဘာသာသာသနာ ဆောင်ပုဒ်နှင့်သိမ်းသွင်းဝင်လာသော မဘသ(အမျိုးဘာသာသာသနာစောင့်ရှောက်ရေးအဖွဲ့)တို့သည် ဒီမိုကရေစီမြန်မာ့နိုင်ငံရေးဖြစ်စဉ်တွင် အရေးကြီးသောအချိန်တိုင်း ထဲဝင်ပါဝင်ပါတ်သက်လေ့ရှိသည်ကိုတွေ့ကြရမည်။ အာဏာရှင်စနစ်ကို ကိုင်းကျွန်းမှီ ကျွန်းကိုင်းမှီ ထားသောစနစ်ပေတည်း။\nသို့ဆိုပါသော် သခင်အောင်ဆန်းက စည်းတားခြင်းပြုချင်သော ဘာသာရေးနှင့်နိုင်ငံရေး ရောယှက်နွယ်မှုကို မည်သို့စခန်းဖြတ်ရမည်နည်းမေးခွန်းထွက်လာပါသည်။\nဤသူ၏အယူအဆမှာရိုးရှင်း၏။ ပြည်သူလူထုအားပညာပေး စည်းရုံးယူရမည်ဖြစ်ပါသည်။ မတတ်သာသေး အချိန်မကျသေးဟုမဆိုလင့်..။ ယနေ့စလုပ်ကြပါလျှင်နောင်မျိုးဆက် ၃ခုလောက်တွင်မှ ပြတ်ရွေ့လျှော့ကျသွားမည့်သဘောရှိပေရာ စလုံးရေစ,သည် အခြေခံပညာရေးမှဖြစ်ရမည်။\nယခုတွင်ပင်လွှတ်တော်တွင် ကျောင်းသားသမဂ္ဂမှတင်ထားသော ၁၁ချက်တောင်းဆိုချက်များနှင့်အညီ ဘာသာရေးနွယ်ကျောင်းများအား ဥပဒေအရပိတ်ပစ်တားမြစ်ရမည်ဖြစ်သည်။\nအထူးသဖြင့် ကလေးသူငယ်ပညာရေးဟူသည် သာသနာ့ဝန်ထမ်းများ၏ လုပ်ငန်းဆောင်တာအလုပ်ကားမဟုတ်၊ ဗုဒ္ဓဘာသာဘုန်းတော်ကြီးများအတွက်မူ နှစ်ရာချီသွန်သင်ဆုံးမခဲ့ပေးကြသော်ငြား ပင်စင်ယူရပ်နား၍လောကုတ္တရာကိုသာ အားစိုက်လုပ်ကိုင်ကြပါစေ။ ကလေးသူငယ်များအားပြုစုပျိုးထောင်ခြင်းတည်းဟူသော အလွန်တရာရှုပ်ထွေး အလုပ်များသည့်လောကီအလုပ်မျိုးကို သာသနာ့ဝန်ထမ်းများအား မထမ်းစေလင့်။ ၀ိနည်းတော်နှင့်လည်းမလျှော်ညီ။\nလွှတ်တော်မှ ထိုက်သင့်သော ဘက်ဂျက်ရံပုံငွေထားကာ ခေတ်ပညာတတ်ဘွဲ့ရကျောင်းအုပ်များက စီမံခန့်ခွဲသော ဆရာများဖြင့်သင်ကြားခွင့်ရှိရမည့် အခြေခံပညာရေးမှစသင့်သည်ဟုဆိုလိုပါသည်။\nထိုမှသည် မျိုးဆက်သစ်တို့တွင် ဘာသာရေးနှင့်နိုင်ငံရေးစည်းခြားလာကာ တဖြည်းဖြည်းကွဲပြားသွားမည့်သဘောရှိသည်။\nဘာသာရေးကိုနိုင်ငံရေးနှင့်ရောထွေးထားသောနိုင်ငံတို့သည် မြေကြီးမှရွှေသီးနေကြစေ အတွင်းပဋိပက္ခကြီးသော နိုင်ငံများဖြစ်နေကြသည်ကိုတွေ့ကြရမည်။\nမြန်မာပြည်သည် မတူကွဲပြားသောလူမျိုးစု၊ဘာသာစကား၊သာသနာတို့ဖြင့် တည်ဆောက်ထားသည့်ပြည်ထောင်စုနိုင်ငံဖြစ်ပေရာ ဘာသာရေးကိုရှေ့တန်းတင်၍နိုင်ငံရေးနှင့်ရောယှက်လေသမျှ တိုင်းရင်းသားများနှင့်ကြီးစွာသော ပဋိပက္ခတို့သာမြင်ကြရလိမ့်မည်။ အမေရိကပြည်တွင် အမေရိကန်တို့ပြုခဲ့သကဲ့သို့ အခြေခံဥပဒေကို ပထမဆုံးပြင်ဆင်မှုပြုရာတွင် ဘာသာရေးအာဏာဓမ္မစက်နှင့် နိုင်ငံရေးအာဏာစက်ကိုသီးသန့်စီခွဲထုတ်သင့်လှသည်။\nထိုမှသည်အနာဂတ်တွင် များလူခတ်သိမ်းငြိမ်းချမ်းကြသည့် ခွင့်တူညီမျှဝါဒဖြူစင်သော ရွှေပြည်ကိုမြင်ကြရပေလိမ့်မည်။ ။\nအောင်ဆန်း – အောင်ဆန်းစုကြည်\n( ဒေါ်အောင်ဆန်းစုကြည်၏ ကြောက်ရွံ့ခြင်းမှလွတ်ကင်းေ ရးနှင့်အခြားစာတမ်းများ စာအုပ်မှထုတ်နုတ်ဖော်ပြပါသည်)\nအင်္ဂလိပ်စာအုပ်များကို သဲကြီးမဲကြီးဖတ်ခြင်း၊ အခြား သူများ ပြောပုံဆိုပုံကို နားထောင်လေ့လာခြင်း၊ အင်္ဂလိပ်စာသင်ကျောင်းတွင် ပညာဆည်းပူးခဲ့သူ မိတ်ဆွေရင်း တဦးထံမှ အကူအညီယူခြင်း စသည်တို့ဖြင့် ဘုန်းကြီးကျောင်းထွက် အညာသားတဦးအတွက် ထူးခြားလောက် သော အင်္ဂလိပ်စကားကျင်လည်မှုကို သူရရှိလာ၏။ထိုပထမစကားရည်လုပွဲတွင် အောင်ဆန်း ထောက်ခံခဲ့သောအဆိုမှာ သူ၏ ရေရှည်ယုံကြည်ချက်တရပ်အား ဖော်ထုတ်ခဲ့ခြင်းဖြစ်သည်ကို သတိမူသင့်ပါသည်။ ထိုယုံကြည်ချက်မှာ သံဃာတော်များ နိုင်ငံရေးတွင် ၀င် ရောက်လုပ်ကိုင်ခြင်း မပြုသင့်ကြောင်းပင်ဖြစ်ပါသည်။\nမကွယ်လွန်မီ တနှစ်ကျော်ခန့်က ပြောကြားခဲ့သော ရွှေ တိဂုံစေတီတော် အလယ်ပစ္စယံညီလာခံမိန့်ခွန်း၌ “ဘာသာရေးနှင့် နိုင်ငံရေးကို ရောစပ်ပါမူ ဘာသာရေး၏ သဘောတရားကို ဆန့်ကျင်ရာရောက်ပေ၏”ဟု ပြောခဲ့၏။ ရဟန်သံဃာများအား “အရှင်ဘုရားတို့က သာသ နာတော်ရောင် ထွန်းပြောင်အောင် အားထုတ်တော်မူကြပါ – ကမ္ဘာသူကမ္ဘာသားတို့ မေတ္တာတရားပွားများ၍ သမစိတ္တနှင့် ညီရင်းအကို မောင်ရင်းနှမကဲ့သို့ နေနိုင်ကြပါလိမ့်မည် — ဤကဲ့သို့ဆောင်ရွက်မှုသည် သာသနာ ဖက်ကသာကြည့်၍ မြင့်မြတ်သည်မဟုတ်ပါ၊ တပည့်တော်တို့၏ နိုင်ငံနှင့် လူမျိုးအတွက် အမြင့်မြတ်ဆုံးသော နိုင်ငံရေးကို ဆောင်ရွက်ရာရောက်ပါသည်ဘုရား” စသဖြင့် လျှောက်ထားခဲ့ပါသည်။\nအများက နိုင်ငံသတ္တ၀ါ ပကတိအဖြစ်ဖြင့်မြင်ကြသော အောင်ဆန်းမှာ စင်စစ်တွင် ဘာသာရေး၌ လေးနက်စွာ တသက်လုံး စိတ်ဝင်စားသူပင် ဖြစ်ပါသည်။ ရေနံချောင်း၌ ကျောင်းတက်နေစဉ် ဖခင်ကွယ်လွန်သွားသဖြင့် ၀မ်းနည်းကြေကွဲကာ ရဟန်းဘောင်ဝင်ရန်ပင် စိတ်ကူးခဲ့ပါသည်။ တက္ကသိုလ်ရောက်စအချိန်ကလည်း အီတလီ လူမျိုး ဗုဒ္ဓဘာသာဘုန်းတော်ကြီး ဦးလောကနန္ဒကို ကြည်ညိုလေးစားလှသဖြင့် ဆရာတော်နှင့် အတူလိုက်ပြီး သာသနာပြုလုပ်ငန်းများ ဆောင်ရွက်ရန် မိခင်ထံ အခွင့်တောင်းဖူး၏။ အခွင့်ကား မရခဲ့ပေ။ သို့သော် လော ကုတ္တရာကိစ္စများကို အောင်ဆန်း ဆက်လက်၍ ဂရုတစိုက်အလေးထားပါသည်။နိုင်ငံရေးလောကထဲသို့ ခြေစုံပစ်ဝင်ပြီးနောက်ပိုင်း၌ပင် သူနှင့် အရင်းနှီးဆုံး မိတ်ဆွေတဦးအား သူ၏ “သစ္စာတ ရားနှင့် လုံးဝအပြစ်ကင်းစင်မှု ရှာပုံတော်ဘ၀ခရီး” အကြောင်းနှင့် ကာယကံ၊ ၀စီကံ၊ မနောကံအရ ရိုးဖြောင့်နိုင် ရန် သတိပြုကြိုးပမ်းနေကြောင်းတို့ကို စာရေး၍ ရှင်းပြဖူးပါသည်။ ခေတ်လူငယ် စိတ်ပိုင်းဆိုင်ရာ အသိတရား ခေါင်းပါးနေသည်ကို စိုးရိမ်မိကြောင်း၊ လောကဒဏ်လှိုင်းများကို ကြံ့ကြံ့ခိုင် ရင်ဆိုင်တွန်းလှန်နိုင်စွမ်းမရှိပါက ထိုအသိတရားများ လုံးဝကွယ်ပျောက်ပြီး စိတ်ဓာတ်ဗလ မွဲပြာကျသောအဖြစ်သို့ ရောက်ရှိသွားမည်ကို စိုးရိမ်ပူ ပန်မိကြောင်း စသဖြင့်လည်း ရေးသားထားပါသည်။\n၂ . ၉. ၁၉၆၀ ထုတ် မီးဒုတ်သတင်းစာမှာ ပါတဲ့ ဒီးဒုတ်ဦးဘချိုကို သခင်အောင်ဆန်းပြောတဲ့စာပိုဒ်တချို့ \n“ဒီမှာဆရာ၊ ကျနော်တို့ က လူကြိုက်အောင်လုပ်နေကြတာ မဟုတ်ဘူး။ဒီလို မဟုတ်မဟပ်ကို စိတ်ထင်ရာတွေ လျှောက်လုပ်နေကြမယ်ဆိုရင် ကျနော်တို့ တိုင်းပြည်ကြီးဟာ မကြာမီ ပျက်စီးပြိုကွဲပြီး ကျွန်သဘောက်ဖြစ်သွားကြမှာဘဲ”\n“ကျနော်တို့ တိုင်းပြည်ထဲမှာ အလောင်းဘုရားလက်ထက်ကတည်းက ရှိခဲ့ကြတဲ့မွတ်လင်တွေရှိတယ်။ ဗရင်ဂျီတွေရှိတယ်။ အစကတည်းက ရှိလာခဲ့ကြတဲ့နတ်ကိုးကွယ်ကြတဲ့ တောင်တန်းသားတွေရှိတယ်”\n“အဲဒီတောင်တန်းသားတွေဟာ အင်္ဂလိပ်လက်အောက်မှာတုန်းက တချို့ ခရစ်ယာန်တွေဖြစ်ပြီး အရိုးစွဲနေကြတာတွေရှိတယ်။ သူတို့ တတွေဟာလည်းအားလုံးနိုင်ငံသားတွေဘဲ။ တိုင်းပြည်ကို ကျွန်တွင်းကလွတ်အောင် တိုက်ထုတ်ကြတုန်းက ကျနော်တို့ ချည်း မဟုတ်ဘူး။ သူတို့ တတွေပါ ပါကြတယ်။\n“အခု ကျွန်တွင်းက လွတ်မယ်မှ မကြံကြသေးဘူး။ သူတို့ တတွေအပေါ်မှာ အနိုင်ကျင့်ပြီး ငါတို့ လူများစုရဲ့ ဘာသာကို နိုင်ငံတော်ဘာသာဖြစ်ရမယ်လို့ လုပ်လိုက်ရင်ကျုပ်တို့ ဟာ ခွေးလောက်တောင်\n“ဆရာတို့တိုင်းပြည်ကို တိုင်းပြည်ရေးလို့ တွေးစမ်းပါ။ ဘာသာတွေ ဘာတွေညာတွေ လုပ်မနေစမ်းပါနဲ့ ။ ကျနော်တို့ ဟာကျနော်တို့တိုင်းပြည်ကြီးတခုလုံးစည်းရုံးနေဖို့ လိုတယ်”\n“အမျိုး၊ ဘာသာ၊ သာသနာ၊ ပညာဆိုတာတွေဟာ ရှေးရှေးပဒေသရာဇ်မင်းတရားကြီးတွေရဲ့စိတ်ကူးယဉ် ဘ၀င်လေပင့်ပြီးပြောခဲ့တဲ့ စကားတွေပါ။\nအခုအချိန်မှာ ကျနော်တို့ လိုကြတာက ပြည်ထောင်စုကြီးထဲမှာ ရှိနေကြတဲ့လူမျိုးအားလုံး၊ ဘာသာအားလုံး ဘယ်တော့မှ မပြိုကွဲဘဲ ခွဲထွက်သွားမယ့်လူတွေပေါ်မလာစေဘဲ နိုင်ငံစိတ်ဓာတ်တခုထံ ရှိနေအောင်သွင်းပေးဖို့စည်းရုံးပေးဖို့ \n“နိုင်ငံတော်ဘာသာ ဗုဒ္ဓဘာသာလုပ်ချင်ရင် ဆရာကိုယ်တိုင် ဘ၀ရှင်မင်းတရားကြီး အမည်ခံပြီး သာသနာ့ ဒါယကာတော်တက်လုပ်”\n“ပြီးတော့ စည်ကုံးခရိုင်နဲ့ တကွ စိုးမိုးအုပ်ချုပ်တော်မူ သီရိပ၀ရ ဓမ္မရာဇာဘ၀ရှင်မင်းတရားကြီး သာသနာ့ ဒါယကာ ဘချို၏ ဗုဒ္ဓဘာသာနိုင်ငံတော်လို့ ဆရာ့ဟာ ဆရာ ကြေညာ၊ ကျနော်မပါဘူး”\nကြို ပြီး ပြောထားတယ်နော်။\nဘကကျောင်း တွေ ဘာသာရေး အစွဲ တွေ က နေ ဒီမိုကရေစီနိုင်ငံ ဆိုရင် မျှ ဖို့ အတွက် တစ်ခြား ဘာသာ အတွက် ကျောင်း တွေ ကိုဖွင့်ခွင့် မပေးရင် ဘက ကျောင်း တွေ ပါ ပိတ် ဆိုတာ တော့ မချိုး နဲ့။\nအခု လို ဒီမို ကရေစီ မရချိန်မှာ ရှိပြီး ဘက ကျောင်း တွေ လဲ သူ့ဟာသူ ရှိပြီး ကို ပြသနာ မလုပ်သင့်ဘူး။\nဘာလို့ လဲ ဆိုတော့ လောလောဆယ် ကလေး တွေ သေစာ ရှင်စာ ကို အဲဒီ ကနေ အကျိုး ရနေတာ လက်တွေ့မြင်နေရလို့ဘဲ။\nခရစ်ယာန်ကျောင်း တွေ၊ အစ္စလာန် ကျောင်း တွေ ဖွင့်ဖို့ ကိုလဲ မဆွဲ သင့်သေးဘူး။\nတစ်ခြား နိုင်ငံ တွေ မှာ ဒီ ပြသနာတွေ အများရှိ ရှိနေတယ်။\nခရစ်ယာန် ချာရတီ စာသင်ကျောင်း မှာ အိုင်တီ Admin အလုပ် ကို ၇ နှစ် နီးပါး လုပ် ရင်း တစ်ခြား သူတို့ ရဲ့ ပညာရေး ပိုင်း တွေ အစိုးရ ပေါ်လစီ တွေ ကိုပါ လေ့လာနိုင်ခဲ့လို့ပါ။\nနောက်ပြီး ဘက ကျောင်း တွေ မှာ စာသင်ဖို့ ဘယ်လို ကလေး ဘဲ ဖြစ်ဖြစ် အယုတ်အလတ် အမြတ် ဘာသာ မရွေး လက်ခံ တယ်။\nဒါက လူ သားချင်း စာနာ တဲ့ ပုံစံ အပြည့် ဝင်နေပြီး သား။\nတစ်ခြား ဘာသာ ကျောင်းတွေ ( အဓိက အစ္စလာန် ကျောင်း တွေ) တစ်ခြား သူတို့ ဘာသာ မဟုတ်တာ သူတို့ ဘုရားသခင် ကို မယုံကြည်တဲ့ သူ တွေ အတွက် တံခါး ဖွင့်ထားမယ် ထင်လို့ လား။\nဒီမှာတော့ အဲဒီကျောင်းမျိုး က အမုန်းတရား တွေ ဟောလွန်းလို့ ပိတ်ဖို့ ဖြစ်လာချိန်မှ တို့ ရွှေမြန်မာ က ထ ပြီး ကြောင်ဖို့ အကွက် မလုပ်ကြ နဲ့။\nအခု ဘက ကျောင်း တွေ ပိတ်လိုက် ရင် အဲ ဒီ ကလေး တွေ ကို ဘယ်သူ က တာဝန် ယူမှာ တဲ့တုန်း။\nပြောနိုင်ရင် လုပ်ပေးနိုင်ရင် ပိတ်လေ။\nအစိုးရ တာဝန် လို့ တော့ မလွှဲချ လေ နဲ့။ဝါးလုံးကွဲ ရီ လိုက်မယ်။\nနဲနဲ ပါးပါး လေး လဲ ဝေးဝေးပြေး တွေးကြပါဦး။\nအခုတော့ ကိုယ်လိုချင်တာ ဘဲ ဇွတ်ပြော နေကြတော့ တယ်။\nAsawhole ဆိုတာ ကို ဘယ်သူ မှ မစဉ်းစား ကြတော့ဘူး။\n. လောလောဆယ် ပြောချင်တာက တော့ ဘယ်ဘုန်းကြီး မှ ဒီ အရေးတွေ မှာ ဝင်မပါ ဖို့ဘဲ။\nပါချင်ရင် လူဝတ် လဲ ကြ။\nအဲ့ဒအချိုးလိုချင်လို့ အစိုးရက နှပ်ကြောင်းပေးထားပြီး ဘုန်းတော်ကြီးသင်စာသင်ကျောင်း ဆိုတာကို အားပေးအားမြှောက်လုပ်ခဲ့တာ ။ အဲ့ဒိလိုလုပ်ခြင်းအားဖြင့် နောက်လေးငါးနှစ်အတွင်းမှာ ကျောင်းဆောက်ပေးစရာ မလိုတော့ဘူး ။ ကျောင်းမရှိတော့ ပရိဘောဂတွေ ဆရာ တွေ မလိုတော့ဘူး ။ ယဉ်ကျေးမှု အစဉ်အလာလည်းမပျက် သူလည်း ငွေကုန်သက်သာ ။ ပြည်သူကလည်း အပြစ်ပြောမရ ။ ပိုင်တော့ ပိုင်သားဗျ\nတချို့ကလည်း လူတိုင်းစာတတ်ေုမာက်ရေးဆိုပေမယ့် အစိုးရကျောင်းကိုရှိန်ပြီး ဘက ပို့တဲ့ မိဘတွေ တပုံကြီး မျက်မြင်ကိုယ်တွေ့ပဲပြောတာနော်။\nဘကကျောင်းက ဆရာမတေ်ွလည်း လစာနည်း ကျူရှင်မရှိ။\nဘုန်းကြီးကျောင်းဆိုတော့ ဘာပဲဖစ်ဖြစ် လုံခြုံတဲ့အရိပ်လျု့ ထင်မှတ်ပြီးတမင်ကို ဘကကျောင်းပို့တာလည်းရှိတယ်။တချို့ပိုက်ဆံရှိပေမယ်ဘ့ သားတွေလိမ္မာအောင် ဘုန်းကြီးကျောင်းမှာ ကျောင်းအိပ်ကျောင်းစား ဘုန်းကြီးကျောင်းသားလုပ်ခိုင်းပြီး မူလတန်းကနေ အတန်းကြီးတော့လည်း ဘုန်းကြီးကျောင်းကနေပဲ တက္ကသိုလ်ထိ ဆွမ်းထမ်းရင်း တက်လာတဲ့ ကောင်လေးတွေ အသိထဲရှိတယ်။အသိထဲရှိတယ်။\nမြန်မာပြည်အတွက် ဘကကျောင်းတွေက မရှိမဖြစ်အဖြစ်ရှိနေသေးသလို ဘာသာခွဲကျောင်းတွေကတော့ ငြိမ်းချမ်းရေးအတွက် မလောင်ခင်တားသင့်သေးတယ်ထင်တယ်\nဗမာပြည်မှာ ဘာသာရေးနဲ့ နိုင်ငံရေး ရောယှက်တာကို သားတို့ကတော့ ထူးပြီး မျက်စေ့စပါးမွှေး မစူးပေါင်…\nနိုင်ငံရေးဆိုတာ အိမ်ရှင်မတယောက်ရဲ့ မီးဖိုချောင်ထဲက ငရုပ်ဆုံနဲ့ ငရုပ်ကျည်ပွေ့ကြားမှာတောင် ရှိတယ်တဲ့…\nနိုင်ငံရေးဆိုတာ….ဘုန်းကြီး ထိုင်တဲ့ဖျာနဲ့ ဘုန်းကြီးတင်ပါးအောက်က သင်္ကန်းစကြားမှာတောင် ရှိတယ်။…မရှိဘူးလို့ ဘယ်ပြောနိုင်မလဲ…\nဒီတော့ ဘုန်းကြီးတွေလည်း..သင့်တော်သလိုသာ ဝင် စီမံ… ဒန်တန်တန်…\nကလေးတွေကိုတော့… ဘရိမ်းဝပ်ရ်ှမလုပ်ကြစေလို… ဘရိမ်းဝရ်ှဖြစ်အောင်.. မိဘတွေကိုယ်နှိုက်က.. တွန်းပို့မလုပ်ကြစေလို..။\nအဲဒါ.. အနာဂါတ်..။ မိဘတွေရဲ့အနာဂါတ်…။\nအဓိကပြောချင်တာက ဘကကျောင်းမရှိရင် သေစာရှင်စာတောင် တတ်တော့မှာ မဟုတ်တဲ့ကလေးတွေ မရေတွက်နိုင်တာမို့ လက်ရှိမှာ အရှုံးပဲထ်ွက်မှာပါ။ရိုက်သွင်း မသွင်း ထိလဲမရောက်သေးပဲ ကိုယ်ပိုင်စဉ်းစားတွေးခေါ်ဖို့ လူတိုင်းစာတတ်ဖို့ကိုက အများကြီးထောက်ပံနေသေးတယ်ဆိုတာပါ။\nကျုပ်ဆိုရင်တော့.. ဘကကျောင်းကို.. ကျုပ်ကလေးလွှတ်မည်မဟုတ်..။\nအစိုးရက.. ကလေးကျောင်းတွေကို.. တည်ဆောက်ပြုပြင်.. လုပ်ကိုလုပ်ရလိမ့်မယ်..။\nဘာသာရေးသင်ကြားမှုကိုတော့.. (လုပ်ချင်သပဆိုရင်) … ကိုရင်နဲ့ကလေးတွေကို.. After School အဖြစ်.. သင်ချင်သပဆို.. သင်စေသင့်..။\nအတန်းပညာရေးနဲ့.. ဘာသာရေးကို.. မရောထွေးစေသင့်…။\nသူကြီးမင်း က ဘယ်လို အရပ်ဒေသ က နေ ဒီ လို ပြောနေလဲ????\nတူဂ မွတ်ပါစို ကားပါမစ်ရောင်းစား ကေအန်ယူ ဗိုလ်ချုပ်မြကရဲ…\nသိသလောက်ပညာရေးက ကမ္ဘာပေါ်မှာ ခုချိန်ထိတော့ ကြားဖူးနားဝ ၂ မျိုးပဲ ရှိသေးတယ်\n၁။ နားကကြားတာကို ဦးနှောက်က မှတ်တာ\n၂။ မျက်စိကမြင်တာကို မြင်တဲ့အတိုင်း ဦးနှောက်ကလိုက်လုပ်တာ\nအဲ့ဒါကို အလွယ်ပြောရင် ရုရှပညာသင်စနစ်နဲ့ ဂရိပညာသင်စနစ် (အနောက်ကလက်ရှိသုံးနေတာ ဂရိပညာရေး)\nကျန်တာ အကုန် ရုရှပညာရေး ( အကျယ်သိချင်ကွကိုယ်ရှာဖတ်ကြ)\nအနီးစပ်ဆုံး ဥပမာပေးရရင် လူတယောက်ရဲ့ ဘ၀အဆုံးအဖြတ်ကို စားမေးပွဲတခုထဲကနေ အဆုံးအဖြတ်ပေးတယ်လို့ သတ်မှတ်ပြီး ဖြေဆိုနေကြရတဲ့ ပညာရေး မှန်သမျှဟာ ရုရှပညာထဲ အကျုံးဝင်ပါတယ်\nကမ္ဘာပေါ်မှာ ကျောင်သားအားလုံးနဲ့ ကိုက်ညီတဲ့ ပညာရေးဆိုတာ မရှိသလို ဆရာမအားလုံး နဲ့ ကိုက်ညီတဲ့ ပညာရေးဆိုတာလည်း မရှိပါဘူး\nဒါကြောင့်မို့ တိုးတက်လှတဲ့ အမေရိကားမှာတောင် ကျောင်း သင်ရိုးညွှန်းတမ်း စုစုပေါင်း ၂၆၀ ရှိတယ်\nတကျောင်းနဲ့ တကျောင်းမတူဘူး ကျောင်းပိတ်ရက်တွေ မတူသလို သင်ယူမှုတွေလည်း မတူဘူး\nတချို့တွေ နွေရာသီမှာ ပိတ်တယ် တချို့ မပိတ်ဖူး စာသင်ရတယ်\nဘာဖြစ်လို့လဲ ဆိုတော့ လူချင်းတူပေမဲ့ အခံခြင်း မတူတော့ သင်ယူပေးရတဲ့ နေရာမှာလည်း ကွာပါတယ်\n( ဒီအချက်က တောင်ပေါ်မြေပြန့်မခွဲခြားပဲ စာသင်ပေးရတဲ့ အခါမှာ အခက်ခဲကြုံနေရတာ သင်ပေးဖူးတဲ့ ဆရာဆရာမတွေ အသိဆုံးဖြစ်မှာပါ)\nလူတယောက်က အသက် ၀ (မွေးစ) ကနေ ၇ နှစ်နှစ်အတွင်းမှာ သင်ယူနိုင်မှုအကောင်းဆုံး ပါ\nခေါက်ရိုးကျိုးတဲ့ အသက်အရွယ်လို့ ပြောရမလားပဲ\nအဲ့အချိန်မှာ သင်ယူမှုမမှန်ခဲ့ရင် ရလဒ်က အတော်ဆိုးပါတယ် ( အနီးဆုံး ပြောရရင် စင်ကာပူက ရန်ကုန်ကို အတုယူတယ်ဆိုတာမျိူးပါ ကိုယ့်လက်ထက်\nမျိုးဆက်တဆက်လုံး ပြတ်ကျန်ခဲ့ပါတယ် )\nအခုမြန်မာနိုင်ငံရဲ့ ပညာရေးဝန်ထမ်း ဆရာဆရာမတွေ ရာထူးတိုးမှုက စပြောကြည့်ရအောင်ပါ လက်ရှိတော့ သိပ်မသိ ကိုယ်မှီခဲ့သလောက်ပြောကြည့်မယ် (မှားချင်လည်း မှားနိုင်တယ် )\nစစချင်း ဆရာမစလုပ်ရင် မူလတန်းပြဖြစ်တယ် နောက်တော့ အလယ်တန်းပြ ၊ အထက်တန်းပြ၊ ဒုကျောင်းအုပ်၊ လက်ထောက်ပညာရေးမှူးတို့ဘာတို့ နောက်တော့ မှ တဆင့်ခြင်း အငြိမ်းစားယူရတယ်\nလူတယောက် လုပ်ရည်ကိုင်ရည် ပညာရည် အပြည့်ဝဆုံး အချိန်မှာ အထက်ကိုရောက်ပြီး အငြိမ်းစားယူရပါတယ် ။\nလူတယောက်လုပ်ငန်းခွင် မကျွမ်းကျင်ဆုံးအချိန်မှာ အရေးကြီးဆုံး ပျိုးထောင်မှုကို စရပါတယ်\nကျွမ်းကျင်လာတဲ့အချိန်မှာ အဲ့နေရာမှာ မရှိတော့ဘူး\nသူများ တိုင်းပြည်က ဆရာဆရာမတွေ ပရိုတွေ မူလတန်း ကိုင်ရင် နားသည်အထိ မူလတန်းပါ\nမူလတန်း ပရိုလို့ ပြောရမှာပေါ့ ( လစာတွေက အထက်တန်းပြထက် ပိုကောင်းတယ် )\nsocial သင်တဲ့သူ ဘယ်အတန်းရောက်ရောက် social ပဲသင်ပါတယ်\nဒီက ကျောင်းတွေ ဆရာတယောက်ထဲ ဘာသာစုံ နေအောင် အတန်းစုံမှာ သင်ရပါတယ် ကျောင်းလိုအပ်ချက်ကို လိုက်ပြီးတော့ အထူးသဖြင့် မြို့ငယ် ကျောင်းငယ် ဘကကျောင်းတွေမှာ ပါ\nကိုယ်ကျွမ်းကျင်ရာဘာသာရပ်ကို လိုက်စားဖို့ အခြေနေ သိပ်မပေးပါဘူး\n၀မ်းရေးက ရှိသေးတော့ ကျူရှင်ဆိုတာကလည်း ရှိ်သေးတယ်လေ\nဘက ကျောင်းတွေဖျက်သိမ်းတာမှာ နည်းလမ်းမှန်ဖို့ လိုပါတယ်\nဘကမှာနေတဲ့ မိဘမဲ့တွေ မနည်းပါဘူး\nအစိုးရဘတ်ဂျက် လှမ်းပြီး ပုတ်တာမို့ တော်ရုံတန်ရုံ စေတနာနဲ့တော့ ဒီအစိုးရက လှုပ်မယ် မထင်ပါဘူး\nဆိုတော့ ပြင်ချင်ရင် အစဆွဲထုတ် အမြစ်ပုပ်ရင် ဖြတ်ပြစ်မှရမှာပါ\nဘယ်ကစမလဲဆို ဆရာတွေက စပြင်ရမှာလို့\nစစချင်းပြင်ရင်တော့ ပွက်ပွက်ရိုက်နေတာက ဆယ်စုနှစ်မနည်း တဂျိန်းဂျိန်းဖြစ်နေနိုင်ပါတယ်\nရာစုတခု ချီမှ ရလဒ်ကောင်း ထွက်မှာပါ\nဒီပညာရေးပြင်နိုင် မပြင်နိုင် ဒီတောင်ကို ကျော်ဖြတ်နိုင် မဖြတ်နိုင် က ဒီခေတ်မျိုးဆက်ရဲ့ စိန်ခေါ်မှုပါ\nပြင်ဖို့အရေး တောင်းဆိုကြတာတောင် တယောက်နဲ့တယောက် ပုံစံကွဲပြီး မတည့်ကြပါဘူး\nတခါတခါ ဟာသမြောက်သလို တခါတခါ အလွန်စိတ်ညစ်စရာကောင်းပါတယ်\nဒါကိုကလည်း ငြင်းခုံခြင်း အနုပညာမြောက်နေသလား မသိဘူး\nကိုယ်တွေ မတည့်လေ သူတို့ ၀မ်းသာလေပါ\nဘယ်လိုနည်းနည်းနဲ့ပဲ တောင်းတောင်း တောင်းလို့ပြင်နိုင်ခဲ့ရင် ဒီခေတ်ကျောင်းသားသပိတ်က သမိုင်းတွင် ရာဇ၀င်တွင်အုန်းမှာပါ\nပြင်နိုင်ခဲ့ရင် သမိုင်း စာမျက်နှာသစ်ရေးထိုးနိုင်မှာမို့ နောက်လူကောင်းမှာပါ\nလောလောဆယ် အားကျမခံ လေသေနတ်လာပစ်တာ\nအဲလိုလေးလုပ်ပါ.. ပုရ်ှမမရယ်..။ သိတာလေးတွေ.. ရှင်းပြဦးမှပေါ့…။\nဘကပညာရေးကို.. ပြင်ပစ်ရမယ်သိနေကြတာ.. လူ၁၀၀မှာ.. ၉၀ထက်မလျှော့ဘူးလို့ထင်တယ်..။\nဒါပေမယ့်.. ပြသနာက..အချိန်ယူရမယ်.. အချိန်မတန်သေးဆိုတာပဲ..\nအခုပြင်နိုင်အခုကောင်းလာတာလည်းမဟုတ်… မျိုးဆက် ၂-၃ဆက်လောက်စောင့်ရဦးပါမှ…\nဒါပေမယ့်.. ဒီလိုပြင်ရဲတာဟာ..တိုင်းပြည်အတွက်.. ကိုယ့်မိသားစု မျိုးဆက်အတွက်အကောင်းဆုံးရင်းနှီးမျြုတ်နှံမှုပဲ..။\nဘကကျောင်းကိုစီမံအုပ်ချုပ်သူ…နဲ့..ရာထူးတူလောက်.. ယူအက်စ်မှာဆို.. School Principalပေါ့.. ။\nကျောင်းအုပ်အလုပ်က.. ကျောင်းဆရာထက်.. ကလေးငယ်တွေအတွက် အဆပေါင်းများစွာ.. ပိုအရေးကြီးတယ်..။\nအဲဒီအလုပ်တခုအတွက်လိုအပ်တာတွေ.. ပြထားတဲ့ဝက်ဘ်ဆိုက်က.. ကူးတင်ယူလိုက်သဗျ…။\nမိခင်ဘာသာစကား အခြေပြုဆိုတာကလည်း အကြောင်းမဲ့တော့ မဟုတ်ပြန်ဘူး သေချာကြည့်တော့\nဒီနိုင်ငံမှာ လူမျိုးပေါင်း ရာချီ ရှိရာကနေ အခု update က ၃၀ ကျော်ပဲ လို့ ဆိုပြန်တယ် အတိကျတော့မသိရသေးဘူး\nဖြစ်ပုံက ဗမာစကား တတ်တဲ့ ကရင် က ဗမာလိုပြောတာနဲ့ ဗမာစကား မပြောတတ်တဲ့ ကရင်ဖြေတာကို ဗမာက သွားကောက်တော့ လူမျိုးတူပြီး အခေါ်ဝေါ်ကွဲထွက်လာတယ်\nအဲ့မှာတင် လူမျိုးတွေ ဖောင်းပွကုန်တာ\nအမှန်က အတူတူပဲ လူမျိုးက တခုထဲ\nမြန်မာလူမျိုးက အနွယ် ၄ မျိုးပဲ ရှိတယ်ဆိုတယ်\n၁။မြန်မာ – တိဘက် အနွယ် ( ဗမာ ၊ ချင်း စတာတွေ ပါတယ်)\n၂။မြန်မာ – မလေးအနွယ် (ဆလုံ ….၊….. အများကြီးပါတယ်)\nပြည့်ပြည့်စုံစုံ သိတာရှိရင် ပြောပြ လင့်ပေးအုန်း\nဒီနေ့ မောနင်းမီတင် မှာ MD ဦးနှောက်ဖောက်စားလာတာ သူကြီးကို အတုခိုးပြီး :loll:\nကျုပ်သာဆို.. ကိုယ့်တိုင်းရင်းဘာသာစကားမကလို့.. အေလီယန်နဲ့ဘီကွီကွမ်စပ်ကျတဲ့ဘာသာနဲ့သင်သင်ခွင်ြ့ပုတယ်..။\nဘေီဂွီဂွမ်( အေလီယန်+ဘီကွီကွမ်) ဘာသာစကား.. စာပေ..အဲဒါပဲတတ်တဲ့ကလေး.. ဘယ်နားသွားသုံးစားမလည်း..။\nလူတွေကိုလိုက်လိုက်ချုပ်ချယ်.. ဥပဒေတွေစွတ်ထုတ်.. အလုပ်မဟုတ်..။\nအစိုးရက..နေရာတကာ.. ကြောင်သေးပန်းနေတာကအစ.. ၀င်မပါသင့်..။\nဒါကိုတော့ သဘောချင်းမျှ ကြောင်းပါ။ :))))))))))))))\nအဲ့ဒါပြောတာလေ ကိုယ့်မှာလည်း လိုအပ်ချက်ရှိတယ် ဆိုတော့ အကုန်တော့ မရနိုင်ဘူးလို့\nတကမ္ဘာလုံး English အခြေပြု သုံးနေရတာကြီးက အသိသာကြီးကို\nမီတင်မှာ နားမလည်ဘူး သေချာရှင်းပြလို့ ပြောတော့\nနင်က နင့်ခံစားချက်နဲ့ ပြောနေတာ\nငါက ခြုံပြောတာဆိုပြီး ပွဲသိမ်းသွားတယ်\nတကယ်တော့ သူလည်း တွေနေတာပဲ အဲ့တချက်ကို :loll:\nကိုယ်ပိုင်အမြင်အရတော့ အဲ့ဒါထက် အရေးကြီးတာလုပ်ရမှာလို့ ပြတ်ပြတ်ပြောလိုက်ရမှာ အားနာလို့\nတဆင့်ပြီးမှ တဆင့် သွားမယ်လေ နော့်\nဘာသာရေးနဲ့ပညာရေးရောထွေးတာမဟုတ်ဘူး အဲ့လိုဆို အစိုးရအကောင်အထည်မဖော်ခင်မထားလိုက်ရတဲ့ကလေးတွေက စတေးခံပေါ့။ဟုတ်သေးဘူး။\nပြီးတော့ ဘကကျောင်း တွေမှာလည်းေုဒ္ဓဘာသာတွေပဲ တက်ကြတာများပါတယ်။\nဘကကျောင်းတွေဖျက်သိမ်းပေးဆိုတာနဲ့တပြိုင်ထဲ… တိုင်းပြည်ဘက်ဂျက်ရဲ့.. ၂၀%အထိပညာရေးမှာတိုးပေးဖို့တောင်းတယ်လေ…။\nဥပဒေထဲပြဌာန်းပြီးရင်.. လုပ်ထုံးထွက်မယ်..။ အဲဒီကနေ.. ဘကကျောင်းကို.. အစိုးရကထောက်ပံ့ငွေ.. ရပ်ကွက်ပြည်နယ်လူထုကထောက်ပံ့ငွေနဲ့.. ခေတ်မှီကျောင်းပြောင်းယူ… တဆင့်စီလုပ်ယူသွားရမှာပါ..။ ဘကကျောင်းအကုန်တပြိုင်တည်းဖျက်.. ဘုန်းကြီးတွေအလုပ်ဖြုတ်.. ဒီလိုလုပ်ရမှာမဟုတ်..။\nယူအက်စ်မှာ.. ပါ့ဗလစ်ကျောင်းတွေကို.. လူထုရဲ့အခွန်ငွေနဲ့ရပ်တည်စေတယ်..။\nပြီးခဲ့တဲ့.. ၃-၄နှစ်လောက်က.. ကယ်လီဖိုးနီးယားဘက်ဂျက်လိုငွေတွေစွတ်ပြနေတော့.. ဂါဗနာက.. လူထုကိုစိန်ခေါ်တာတခုလုပ်တယ်…\nကလေးကျောင်းတွေကို.. ထောက်ပံ့ကြေးငွေလျှော့ချရမလား..။ လူထုအခွန်တိုးကောက်ရမလား…တဲ့..။\nဘာမဆိုင်ညာမဆိုင်.. ကလေးမရှိတဲ့..ကျုပ်အကိုတောင်.. အခွန်တိုးကောက်ပါစေဆိုပြီး.. ဗုတ်လိုက်သဗျ..။\nတပြည်နယ်လုံး အနာခံဝိုင်းဗုတ်လိုက်တာ.. ဥပဒေဖြစ်သွားပြီး.. ကလေးကျောင်းတွေကို ငွေတွေပိုလျှံအောင်ဝင်လာပါရောလား…။\nဘယ်သူမဆို.. ကိုယ်တန်ရာပဲ.. ရမယ်..။\nအသက် ၉၀ ဂျီဂျီဖားသားကြီး(great Grandfather) က မွေးတောင်မမွေး ရသေးတဲ့ ကလေး ကို ညံ့တယ် ပြောသလိုဖစ်နေဦးမယ်။ lol:-)))))\nဒီမိုကရေစီ အစစ် လမ်းကြောင်း (အမှန်) ပေါ် ရောက်အောင် အရင်ဝိုင်းတွန်း တင်ပေးကြပါဦး။\nတဘူတာဝင်တဘူတာထွက် အဓိကတွေကိုကြည့်ဖို့ ဖြည့်ဖို့အများကြီးလိုသေးတယ်။ဥပမာ ဘကကျောင်းဖျက် အစိုးရကျောင်းတက်ဆိုတိုင်း ထွက်မတက်နိုင်ကြသေးဘူးနော်။ဘကကျောင်းက ကလေးထိန်းရင်းတက်၊မိဘလုပ်ကူရင်းတက် တက်လို့ရတော့ ပညာသင်ဖို့သိပ်မရှိန်တော့ဘူး။\nအဓိကက စားဝတ်နေရေး။စားဝတ်နေရေးမပြေလည်တဲ့လူတွေက အခမဲ့ သင်ပေးပါမယ်ဆိုတာတောင်မလာနိုင်ဘူးနော်သူကြီး။အရေးကြီးတာတွေအရင်မပြေလည်ခင် ဘကကျောင်းဖျက်မယ်ဆို ကလေးတွေအရှုံးအရင်ထွက်မှာ\nဒါက ကိုယ်ကြုံခဲ့တာတွေနဲ့ယှဉ် မြင်ပြတာပါ။\nမင်းတုန်းမင်းနှင့် ငါးခြောက်ပြား၊ ကြိမ်လုံးနှင့် ကျောင်းသား၊ ဆရာနှင့် …..\nကြိမ်လုံးအကြောင်း စဉ်းစားမိတိုင်း အထက်တန်းကျောင်းသား ဘ၀တုန်းက ကြုံခဲ့ရတာလေးတခုကို အမြဲ သတိရနေမိပါတယ်။\nမြန်မာစာအချိန်မှာ ပင်ရင်းစကားပြေ လက်ရွေးစင်ထဲက “မင်းတုန်းမင်းနှင့်ငါးခြောက်ပြား” ဆောင်းပါးကို သင်ပြီးစပေါ့။ မင်းတုန်းမင်း ငယ်ရွယ်စဉ် မောင်လွင်ဘ၀က စံကျောင်းဆရာတော်ဆီမှာ ပညာသင်ကြားခဲ့ရတယ်။ တစ်နေ့မှာ အင်းသူကြီးငကြူက ငါးခြောက်ပြားကြီး တစ်ပြားလာပြီး လှူတယ်။ ဆရာတော်က ငါးခြောက်ကို သိပ်ကြိုက်ပါသတဲ့။ ကျောင်းမှာကလည်း ငါးခြောက် ပြတ်လပ်နေချိန်ဖြစ်တော့ ဆရာတော်က မောင်လွင်ကို ကျက်သရေခန်းထဲမှာ သေသေချာချာ သိမ်းခိုင်းလိုက်ပါတယ်။ နောက်တစ်နေ့ ဆရာတော် ဆွမ်းဘုဉ်းပေးတဲ့အခါ မောင်လွင်ကို ငါးခြောက်ဖုတ်ခိုင်းတော့ ငါးခြောက်က ရှာမတွေ့တော့ဘူး။ ဆရာတော်ကတော့ လက်ဆေးပြီး နှမ်းဆီမွှေးမွှေးနဲ့ ရောက်လာမယ့် ငါးခြောက်ဖုတ်ကို စောင့်နေတာပေါ့။ မောင်လွင်မှာ ဘယ်လိုမှ ရှာဖွေမေးမြန်း စုံစမ်းလို့မရဘဲ ဗျာများနေခိုက် “ဟဲ့ ငလွင်၊ မရသေးဘူးလား” လို့ မေးလိုက်တော့ ညှိုးညှိုးငယ်ငယ်နဲ့ပဲ ငါးခြောက်ပြားကြီး ပျောက်ဆုံးသွားတဲ့အကြောင်း တင်လျှောက်ရတော့တယ်။ “ငလွင် လာခဲ့” လို့ ထားဝယ်ကြိမ်ကိုဆွဲပြီး ခေါ်လိုက်တဲ့ ဆရာတော့်အသံက ကျောင်းသားအားလုံးရဲ့ နှလုံးသားကို ကန့်လန့်ဖြတ် ၀င်သွားပါသတဲ့။ “ဟဲ့ ငလွင်၊ နင်ဟာ ဘုရင့်သား၊ အကြောင်းညီညွတ်ရင် နိုင်ငံကိုအုပ်ချုပ် မင်းလုပ်ရမယ့်သူ၊ ဒီလိုလူက ငါးခြောက်ပြားလေး တစ်ချပ်ကိုတောင် လုံခြုံအောင် မစောင့်ရှောက်နိုင်ရင် နိုင်ငံကို နင်ဘယ်လို လုံခြုံအောင် လုပ်နိုင်တော့မလဲ” လို့ မိန့်ပြီး အချက်ပေါင်းများစွာ ရိုက်နှက်ဆုံးမပါသတဲ့။\nဒီဆောင်းပါးကို သင်ပြီးတော့ ဆရာက သင်ရိုးထဲက မေးခွန်းတွေကို ဖြေခိုင်းပါတယ်။ မေးခွန်းတစ်ခုက “စံကျောင်းဆရာတော်၏ ဆုံးမမှုကို သင်လက်ခံပါသလား” လို့ အဓိပ္ပါယ်မျိုးပေါက်တဲ့ မေးခွန်းပါ။ နောက်တစ်နေ့ မြန်မာစာ အချိန်ရောက်တော့ ဆရာဟာ အတန်းထဲကို ခြေသံပြင်းပြင်းနဲ့ ၀င်လာပါတယ်။ အဖြေလွှာတွေကို စားပွဲပေါ် ဘုန်းကနဲမြည်အောင် ပစ်ချလိုက်ပါတယ်။ ဆရာ့မျက်နှာက နီပြီးတင်းလို့။ တစ်တန်းလုံးကို ဝေ့၀ဲပြီး ကြည့်တယ်။ တစ်တန်းလုံးကလည်း ငြိမ်လို့။ ဆရာ ဘာဖြစ်လာတာပါလိမ့်လို့ တွေးနေကြပုံပဲ။\nဆရာက ကျောင်းသားတစ်ယောက်ရဲ့ နာမည်ကိုခေါ်ပြီး အတန်းရှေ့ ထွက်ခိုင်းပါတယ်။ နောက်ဆုံးခုံက ကျောင်းသားတစ်ယောက် ထွက်လာပါတယ်။ ဆရာက အဖြေလွှာတစ်ရွက်ကို ဆွဲထုတ်ပြီး အဲဒီ ကျောင်းသားကို ပေးလိုက်တယ်။\n“ဒါ မင့် အဖြေလား”\nနည်းနည်း အံ့သြနေပုံနဲ့ ကျောင်းသားက သူ့အဖြေကို ဖတ်ပါတယ်။ မှတ်မိသလောက်ဆိုရင်တော့ စံကျောင်းဆရာတော်ရဲ့ ဆုံးမပုံကို သူမကြိုက်ကြောင်း၊ ဆုံးမမှု သဘောထားကို သံသယဖြစ်မိကြောင်း၊ ဆရာတော်ရဲ့ အဲဒီအချိန်က စိတ်ခံစားမှုဟာ တပည့်ကို လမ်းညွှန်ချင်စိတ်ထက် မိမိ အလွန်တရာ ကြိုက်နှစ်သက်တဲ့ ငါးခြောက်ဖုတ်ကို ဘုဉ်းမပေးရတဲ့အတွက် ဖြစ်ပေါ်လာတဲ့ ဒေါသစိတ်က ပိုပြီး ကြီးမားနေနိုင်ကြောင်း။ ပြီးတော့ ဒါဟာ ဒီလောက်ရိုက်နှက် အပြစ်ပေးစရာ မလိုကြောင်း၊ နားဝင်အောင် ဆုံးမလျှင် ရပါလျက်နှင့် သေရာပါ အမာရွတ်ထင်အောင် ရိုက်နှက်ခြင်းဟာ ဒေါသစိတ်ကြောင့်ဟု သံသယဖြစ်စရာရှိကြောင်း၊ ဘုရားသားတော်တို့မည်သည် ရသတဏှာဖြင့် ဆွမ်းဘုဉ်းမပေးသင့်သည်ကို သတိရသင့်ကြောင်း၊ ဆရာကိုယ်တိုင်က ၀ိနည်းကို မတိန်းသိမ်းနိုင်ဘဲ တပည့်ကို ဆုံးမခြင်းမှာ စဉ်းစားဖွယ်ဖြစ်ကြောင်း၊ အသားနာမှ အရိုးစွဲအောင် မှတ်မည်လို့ထင်ပြီး ပြင်းပြင်းထန်ထန် အပြစ်ပေးဆုံးမခဲ့ပေမယ့် မင်းတုန်းမင်းလက်ထက်မှာ အောက်မြန်မာနိုင်ငံ တစ်ခုလုံးကို အင်္ဂလိပ်လက် ထိုးပေးလိုက်ရတဲ့အတွက် ဒီဆုံးမနည်းဟာ မအောင်မြင်ကြောင်း အဲဒီလိုတွေ ဖြေထားတာဗျ။ သူတစ်ကြောင်း ဖတ်လိုက်၊ ခိကနဲ ကြိတ်ရယ်လိုက်ကြနဲ့ ။ ဆရာကတော့ ကျောင်းသားတွေရယ်လေ ဒေါသထွက်နေလေပါပဲ။\nကျောင်းသား ဖတ်ပြီးသွားတော့ ဆရာက သူ့ကို မေးတယ်။\n“မင်း ငါ့ကို နောက်တာလား”\n“ဟာ…..၊ မဟုတ်ဘူး ဆရာ၊ ကျွန်တော် မေးခွန်းကို ဖြေတာပါ”\n“ကဲ….၊ အားလုံး သူဖြေတာကို လက်ခံကြသလား၊ တစ်ယောက်စီမေးမယ်၊ ကဲ မင်းကစ၊ သူဖြေတာ မှန်သလား မှားသလား”\nပထမဆုံး အမေးခံလိုက်ရတဲ့ ရှေ့ဆုံးခုံကကျောင်းသားဟာ ရုတ်တရက် ဘာဖြေရမှန်း သိပုံမရဘူး။ အဖြေရှင် ကျောင်းသားကို ကြည့်လိုက်၊ ဆရာ့ကိုကြည့်လိုက် ဘေးဘီကို ကြည့်လိုက်နဲ့။ ကျွန်တော့် စိတ်ထဲမှာတော့ အဲဒီကျောင်းသားရဲ့ အဖြေကို ကြိုက်နေတယ်။ ကျွန်တော်လည်း သူ့လို ခံစားမိတာပဲ။ ဒါပေမယ့် သူ့လို မဖြေတတ်ဘူး။ သူ့လို ထောင့်စေ့အောင် မမြင်တတ်ဘူး။ ပြီးတော့ သူ့လို မဖြေရဲဘူး။ တစ်တန်းလုံးလိုလိုလည်း ကျွန်တော့်လိုပဲလို့ ထင်တယ်။ သူတို့မျက်နှာတွေကိုကြည့်ရင် သိသာပါတယ်။\nရှေ့ဆုံးက ကျောင်းသားခမြာ တုန်သွားပါတယ်။ အဖြေရှင်ကျောင်းသားကို တစ်ချက် ခိုးကြည့်ပြီး ခေါင်းငုံ့ချလိုက်တယ်။ တကယ်တော့ ဆရာက မှန်သလား မှားသလားဆိုတဲ့ မေးခွန်း (၂) ခုကို မေးနေတယ်ဆိုပေမယ့် အမူအရာ၊ လေသံ၊ ဖန်တီးထားတဲ့ဝန်းကျင် အငွေ့အသက်တွေက “မှားတယ်လို့ ဖြေစမ်း၊ မဖြေရင် ကြိမ်လုံး” လို့ ပြောပြီးသား ဖြစ်နေပါပြီ။ ဆရာဟာ ကျောင်းသားတွေကို လိမ်နေသလို သူတရားပါတယ်ဖြစ်အောင် သူကိုယ်တိုင်လည်း ပြန်လိမ်နေတာပါ။ ဒါကို အဲဒီကျောင်းသားလည်း သဘောပေါက်ဟန် တူပါရဲ့။\nတစ်ယောက်ပြီးတစ်ယောက် မေးလာလိုက်တာ ကျွန်တော့်အလှည့် ရောက်လာပါတယ်။ ကျွန်တော် ထရပ်လိုက်တယ်။ အသက်တစ်ချက် ပြင်းပြင်းရှူလိုက်တယ်။\nအဖြေရှင်ကျောင်းသားကို မကြည့်ရဲပါဘူး။ ခေါင်းငုံ့ပြီး ခုံပေါ်ကစာအုပ်ကိုပဲ စိုက်ကြည့်နေမိတယ်။ ထူးခြားတာက ကျောင်းသားအားလုံးလည်း အဲဒီလိုပဲ။ လူကုန်သွားတော့ ဆရာက အဲဒီကျောင်းသားကို နောက်ပြောင်မှုနဲ့ အတန်းရှေ့မှာ ရိုက်ပါတယ်။ ကြိမ်လုံးသံ တစ်ချက်ကြားရတိုင်း ကျွန်တော့်ခန္ဓာကိုယ် တစ်နေရာမှာ နာ,နာသွားသလိုပဲ။ တစ်တန်းလုံးလည်း ကျွန်တော့်လိုပဲ ခံစားနေရမှာပါ။\nကိုယ့်ထင်မြင်ချက်ကို ပွင့်ပွင့်လင်းလင်းပြောရဲတဲ့ သူငယ်ချင်းတစ်ယောက်ကို ကျွန်တော်တို့ ဆုံးရှုံးလိုက်ပါတယ်။ ကျောင်းမှာ ဒီလိုကျောင်းသားမျိုး ဆုံးရှုံးလိုက်ပါတယ်။ အဲဒီက ဆန့်တွေးလိုက်ရင်တော့ နိုင်ငံပေါ့ခင်ဗျာ။ ဒါ ဆုံးရှုံးမှုပါ။ ဘာဖြစ်လို့ ကျွန်တော်ဟာ ခံစားမှုချင်း တူပါလျက်နဲ့ သူ့လို မဖြေရဲခဲ့ရတာလဲ။ ဖြေရဲသူ ရှိလာတာတောင် ကျွန်တော်က ဘာဖြစ်လို့ သူမှန်တယ်လို့ မပြောရဲခဲ့ရတာလဲ။\nအာရုံထဲမှာတော့ ငယ်စဉ်ကတည်းက ကြုံကြိုက်ဆုံစည်းခဲ့ရတဲ့ ကြိမ်လုံးတွေ၊ ကြိမ်လုံးတွေ၊ ကြိမ်လုံးတွေ…….။ ခက်ထန်တဲ့ အမူအရာတွေ။ ၀ဲခနဲ….. ၀ဲခနဲ၊ တင်းခနဲ…… တင်းခနဲ၊ ရွှမ်းခနဲ…….ရွှမ်းခနဲ၊ အမေရေ……….ကျွန်တော် ကြောက်လှချည့်။\n[မောင်သစ်ဆင်း ၏ ကြောက်စိတ်ဆောင်းပါးမှ ကောက်နုတ်ဖော်ပြချက်]\nကျွန်မ သာ ဆို ကြိမ် နဲ့ လဲ အဆော် မခံရ ဘဲ အမှန် ကို ရောက်အောင် ဖြေနိုင် တဲ့ နည်းလမ်းသုံးမယ်။\nအသား လဲ အနာမခံဘူး။ ကိုယ့် လိုတာလဲ ရစေရမယ်။\nဘကပညာရေးနဲ့.. ဘုန်းကြီးကြောက်စိတ်က.. မောင်လွင်ကိုဘယ်လောက်ဒုက္ခပေးသွားသလည်း.. သမိုင်းမှာဆက်ပြတယ်လေ…။\nအဲဒီခေတ်က.. ဧရာဝတီတကြောတက်လာမယ့်.. တက်လာတဲ့.. အင်္ဂလိပ်သဘောတွေကို. စဉ့်အိုးကြီးတွေထဲ.. ဆီတွေဖြည့်..ဖောင်မှာကောက်ရိုးတင်.. မီးရှွိှုပြီးမြစ်ညာကမျောချလိုက်ရင်.. မီးလောင်အောင်ဖြိုခွင်းနိုင်တယ်..တဲ့..။\nအဲဒါနဲ့.. ကနောင်မင်းက.. ရေမြုတ်ဗုံးဆိုပိုထိရောက်မယ်တွေးမိလို့.. သူ့အတွေးအခေါ်နဲ့သူ.. အောင်ပင်လယ်ကန်မှာ.. စမ်းသပ်နေတာပါ…။\nဒါကို.. ဘုန်းကြီးဆို..ငါးခြောက်ပြားလက်ချက်နဲ့သေအောင်ကြောက်စိတ်အခံရှိတဲ့..မောင်လွင်(မင်းတုန်းမင်း)က.. ဆွမ်းစားနေတဲ့..မင်းဆရာဘုန်းကြီးစိတ်ကောက်တော်မူတာကို. အကြောင်းပြုပြီး. ရေမြုတ်ဗုံးစမ်းသပ်ခွင့်ပိတ်ခိုင်းလိုက်တာဗျ…။\nအဲဒီမောင်သစ်ဆင်းဆောင်းပါးရဲ့.. မူလရည်ရွယ်ချက်က.. မြန်မာ့ဘုန်းကြီးအစဉ်အဆက်လုပ်လာခဲ့တဲ့.. ကြိမ်နဲ့ရိုက်ဆုံးမတာဆိုတာ….မသင့်တော်…မလုပ်သင့်ကိုပြတာ..။\nအဲ့ဒါကို ပြောချင်တာပါ အရီးရယ်\n“အသားလည်း မနာစေရဘူး လိုတာလည်း ရစေရမယ်”\nဖောက်ထွက်နိုင်တဲ့ အတွေး Thinking ဘက်ပြန်ရောက်သွားပြီ အဲ့ဒါက\nနာဇီလူသတ်စခန်းကို ရောက်သွားတဲ့ နှိပ်စက်ခံ ဂျူးတယောက်က လွတ်လာခဲ့တဲ့ ဇာတ်လမ်းရှိတယ်နော်\nဘ၀တူတွေ သေဖို့ စောင့်နေခဲ့တဲ့ အချိန် သူက လွတ်ဖို့ နည်းလမ်းအသွယ်သွယ်စဉ်းစားနေခဲ့တယ် နောက်ဆုံး လူသေယောင်ဆောင် အ၀တ်စားဗလာနဲ့\nရက်အတော်ကြာဟန်ဆောင်ပြီး လွတ်မြောက်ခဲ့တာ ကမ္ဘာကျော်နော် နာမည်မေ့နေလို့\nအဓိကက လူစိတ်မရှိတဲ့ လူတွေရဲ့ လက်က လွတ်မြောက်ရှင်သန်ဖို့ နည်းလမ်း ကို ကိုယ်တိုင်စဉ်းစားပြီး ဖန်တီးယူရတာပါ\nပညာရေးအတွက် (လောကီ အတတ်ပညာအမျိုးမျိုး)\nအစိုးရ အုပ်ချုပ်မူ့အောက် မျိုး ကိုယ်ပိုင် ကျောင်းမျိုး\nပညာရေးသီးသန့် သင်ပေးတာ ဖြစ်ဖို့လိုဒယ်.. ခတ္တာက စစ်တပ်က ဘာသာရေး အသုံးချပီး လူတွေဆိတ်ကို ဖုံးလွှမ်းထားတာစိုဒေါ့ မီလွယ် မလွယ်။ တိုင်းပြည်တိုးတက်ဖို့ ပညာရေးကို အားပေးတဲ့ အစိုးမရ တက်လာမှဗဲ လမ်းစပေါ်မြည်။\nအဲလိုတွေ… ဖြစ်ကုန်.. ဖြစ်ဆဲ.. ဆက်ဖြစ်လတံ့..။\nတဂျီး ဆီ ကို သွားးးး\nဟို ကိစ္စကိုပဲ ဆွဲမန့်နေတာလည်းလို့ မေးးးး\nအယ်ဒီတာသင်ပုန်းက ဧပြီလဆိုလို့ မရောက်သေးပဲ တဂျီးက ဘာတွေတင်ထားပါလိမ့်ဆိုပြီး ၀င်ဖတ်တာ မတ်လဟာဖြစ်နေတယ်……\n.တော်တော်မှတ်သားစရာကောင်းတဲ့ မောင်သစ်ဆင်း ရဲ့အတွေ့အကြုံပါ\n..အစိုးရကျောင်းတွေ…နယ်စွန်နယ်ဖျား မကျန်..ရေမီး အပြည့်အစုံ..\n…ဆရာ/ဆရာမ အပြည့်အစုံနဲ့ ဖွင့်နိုင်တဲ့အချိန်ရောက်ရင်..\n..သဂျီး ငြင်းမဲ့ ခေါင်းစဉ် ပြောင်းမှာ ကျိန်းသေတယ်..\n…အိုက်အခြေနေ ရောက်ဖို့ နှစ်တစ်ထောင် တော့ မစောင့်ရလောက်ပါဝူး\nဥပမာ မိဘမဲ့တွေကို စောင့်ရှေက်ကျွေးမွေးရင်း စာသင်ပေးနေတဲ့\nအဲသလိုပဲ ကချင် ခရစ်ယာန်တွေဘက်မှာလည်းရှိတယ် ၊\nမိဘမဲ့တွေကို လူမှုဝန်ထမ်းဌာနက တာဝန်ယူပေမယ့် တစ်နိူင်ငံလုံးမှာ မတတ်နိူင်\nအစိုးရကလည်း ရေးကြီးခွင်ကျယ် စဉ်းစားမယ် မထင် ၊\nယဉ်ကျေးလိမ်မာ.. ဓမ္မစကူး.. နွေရာသီသင်တန်း..။ တရားစခန်း စသဖြင့်ပေါ့…။\nယူအက်စ်မှာလည်း.. ကလေးတွေကို မြန်မာစာသင်ပေးနေတဲ့ ဘုန်းကြီးကျောင်းတွေရှိပါတယ်.။ ကျုပ်ကလေးတောင် သွားသင်ဖူးသေး…။\nခရစ်ယန်တွေလည်း.. သင်ပေးနေတာပဲ..။ စန္ဒယားတို့.. ဘဲလေးအကတို့တောင်အပိုပါသေး..။


Naw Htoo Aung, Author at Anycall Mobile\nNaw Htoo Aung\nဒီနေ့မှာတော့ 2021 Chat Application တွေရဲ့ ထိပ်ပိုင်း App တွေထဲမှာပါဝင်တဲ့ Signal Application အကြောင်းကို မျှဝေပေးသွားမှာပဲဖြစ်ပါတယ်။ ဒီ Application လေးကိုတော့ Android, iOS အပြင် Window, Mac…\nဒီနေ့မှာတော့ လူတိုင်းအတွက် လိုအပ်မယ်ထင်တဲ့အကြောင်းအရာလေးတစ်ခုကို မျှဝေပေးသွားမှာပဲ ဖြစ်ပါတယ်။ ဒါကတော့ သင်လက်ရှိ Facebook အသုံးပြုနေတဲ့ တည်နေရာကို ခြေရာခံလို့မရအောင် ဘယ်လိုပြုလုပ်ရမလဲ? ဆိုတဲ့ နည်းလမ်းလေးကို မျှဝေပေးသွားမှာပဲ ဖြစ်ပါတယ်။ For Android >> Setting >>…\nလက်ရှိ ချိန်မှာတော့ Facebook သုံးဖို့အတွက် VPN ကျော်ပြီး သုံးနေရတဲ့အနေအထားဖြစ်နေပါတယ်။ ဒါပေမယ့် VPN မကျော်ဘဲ Facebook သုံးချင်တဲ့သူတွေအတွက် DNS ဖွင့်ပြီးသုံးတဲ့နည်းလမ်းလေးရှိပါတယ်။ ဒီနည်းလမ်းလေးကတော့ MIUI 12 တင်ထားပြီး Telenor Sim…\nလက်ရှိမှာတော့ မြန်မာနိုင်ငံက လူတော်တော်များများ Facebook သုံးလို့မရတော့ပါဘူး။ ဒီလို Social Application တစ်ခုသုံးလို့မရတာက သင့်ရဲ့ ရင်းနှီးသူတွေနဲ့ ဆက်သွယ်ဖို့အတွက် အခက်အခဲ ဖြစ်စေမှာ သေချာပါတယ်။ သင်လက်ရှိ သုံးနေတဲ့ Facebook က အဆင်မပြေတော့ဘူးဆိုရင်တော့ ဖုန်းမှာ…\nInternet မလိုဘဲ စာပို့လို့ရတဲ့ Bridgefy App ကို ဘယ်လိုသုံးမလဲ ?\nဒီနေ့မှာတော့ လတ်တလောခေတ်စားနေတဲ့ Bridgefy Application လေးကို ဘယ်လိုအသုံးပြုလို့ရမလဲ? ဆိုတဲ့နည်းလမ်းလေးကို မျှဝေပေးသွားမှာပါ။ ဒီ Application လေးက Internet Connection မရှိတဲ့အခါမျိုးတွေမှာ Bluetooth Antana ကို အသုံးပြုပြီး တစ်ယောက်နဲ့တစ်ယောက် စာပို့ပြီးဆက်သွယ်ဖို့…\nXiaomi ဖုန်းတွေမှာ ရိုးရှင်းပြီး အသုံးဝင်တဲ့ Lite Mode ကို သုံးပြီးပြီလား?\nXiaomi ဖုန်းတွေမှာ ရိုးရှင်းပြီး အသုံးဝင်တဲ့ Feature တွေ အများကြီး ရှိပါတယ်။ ဒီထဲကမှ လူသိနည်းပြီး အသုံးဝင်တဲ့ Lite Mode Feature လေးအကြောင်းကို မျှဝေပေးသွားမှာပါ။ ဒီ Feature လေးရဲ့ အားသာချက်တွေကတော့…\nသင့် Android ဖုန်း အားစားနေတယ်လို့ ခံစားနေရရင်..\nရာသီဥတုက ဆောင်းနှောင်းပိုင်း ရောက်လာပြီဆိုတော့ နေပူရှိန်ကလည်း ပိုပိုတိုးလာပါတယ်။ ဒီလိုရာသီဥတုပူလာရင် ကိုယ့်ဖုန်း Battery ကလည်း အပူရှိန်ကြောင့် အားအနည်းငယ် ပိုစားတာမျိုးတွေ ဖြစ်နိုင်ပါတယ်။ ဒီနေ့မှာတော့ ကိုယ်ကိုင်နေတဲ့ Android ဖုန်းက အားစားနေတယ်လို့ ခံစားနေရရင် လုပ်ဆောင်သင့်တဲ့အချက်လေးတွေကို မျှဝေပေးသွားမှာပဲ…\niPhone မှာ Back Tap Gesture နဲ့ သီချင်းတွေကို Play/Pause ဘယ်လိုလုပ်မလဲ?\niOS 14 မှာပါလာတဲ့ Back Tap Gesture က အရမ်းကို အသုံးဝင်ပြီး အရမ်းလည်း Popular ဖြစ်ခဲ့ပါတယ်။ ဒီ Feature လေးက iPhone 8 နဲ့ အထက်၊ iOS…\n“iPhone မှာ App Ratings တွေ ပေါ်မလာအောင် ပိတ်ထားချင်ရင်”\nကိုယ့်ရဲ့ iPhone ထဲမှာ Download ဆွဲပြီး သုံးနေတဲ့ Application တွေ သေချာပေါက် ရှိပါလိမ့်မယ်။ ဒီလို install လုပ်ပြီးသုံးနေတဲ့ Applicaton တွေက (အမြဲတမ်းမဟုတ်ရင်တောင်) တစ်ခါတလေ “ဒီ Application သုံးရတာ…\nAndroid ဖုန်းတွေမှာ ဘယ် Application တွေက ကိုယ့် Camera နဲ့ Microphone ကို အသုံးပြုခွင့်ရနေလဲ?\nကျွန်တော်တို့ Android ဖုန်းတွေမှာ Privacy နဲ့ သက်ဆိုင်တဲ့ Sensors တွေအမြောက်အများ ရှိပါတယ်။ ဒီ Privacy Sensors တွေထဲကမှ ကိုယ့် Camera နဲ့ Microphone ကို ဘယ် Application…\niPhone, iPad တွေမှာ Shortcut App ကို အသုံးပြုပြီး ဓါတ်ပုံတွေကို ဘယ်လိုပေါင်းမလဲ?\nကျွန်တော်တို့ Social Media ပေါ်မှာ ဓါတ်ပုံလေးတွေကို Before, After ပုံစံမျိုးလေးတင်ချင်တယ်၊ ကိုယ့်ရဲ့ Memories လေးတွေကို တစ်ပုံတည်းမှာပဲ တစ်စုတစ်စည်းတည်း စုပြီးတော့ ဝေဝေဆာဆာဖန်တီးချင်တယ်ဆိုရင်တော့ ဒီနည်းလေးက အကျိုးရှိစေမှာပါ။ ဒီနည်းလေးကတော့ Shortcut Application…\nကျွန်တော်တို့စိတ်က တစ်ခါတလေ ဓါတ်ပုံတွေ၊ Video တွေ နဲ့ Note တွေကို မလိုအပ်ဘူးထင်ပြီး ဖျက်လိုက်ကြတယ်။ တစ်ချိန်တည်းမှာပဲ မဖျက်လိုက်ရင် ကောင်းမှာပဲဆိုပြီး တွေးနေတတ်ကြပါတယ်။ ဒါမှမဟုတ် မလိုအပ်တာတွေရှင်းရင်းနဲ့လိုအပ်တာတွေပါ မှားဖျက်မိသွားတဲ့အခါမျိုးကိုလည်း ကြုံဖူးတတ်ကြပါတယ်။ ဒီလိုအခြေအနေတွေကို မကြာခဏကြုံတွေ့လေ့ရှိတဲ့…\nဒီနေ့ ကျွန်တော်တို့ဆီကို သတင်းတစ်ပုဒ် တက်လာတယ်ဗျ။ အခု Video တက်တဲ့အချိန်ဆို အဲ့သတင်းက တော်တော်လေးလည်း ပြန့်နေလောက်ပြီ။ ဘာသတင်းလဲဆိုတော့ “Xiaomi နဲ့ တခြား ကုမ္ပဏီ (8) ခုကို US က Ban…\nApplication တွေက ကိုယ့်ရဲ့ Permissions တွေကို အသုံးပြုခွင့်ရှိတယ်ဆိုတာ အားလုံးသိကြမှာပါ။ ဒါကလည်း ကိုယ်ခွင့်ပြုမှသာ ရတာပါ။ ဒီနေ့မှာလည်း ကိုယ့် Android ဖုန်းမှာရှိတဲ့ ဘယ် Application တွေက ကိုယ့်ရဲ့ Location ကို…\nလက်ရှိကိုယ်သုံးချင်တဲ့ Apple ID Region က Application တွေ မစုံလို့ပဲဖြစ်ဖြစ်၊ တစ်ခြားအကြောင်းအမျိုးမျိုးကြောင့် US Region ကို ပြောင်းချင်တယ်ဆိုရင်တော့ ဒီနည်းလေးအတိုင်း ပြောင်းလဲအသုံးပြုနိုင်ပါတယ်။ ပထမဆုံး App Store ထဲဝင်ပါ။ ပြီးရင်တော့…


You are here: Home NEWS MRCCI NEWS\nThere wasaproblem loading image 9k=. in mod_featcats\nမန္တလေးတိုင်းဒေသကြီး ကုန်သည်များနှင့် စက်မှုလက်မှုလုပ်ငန်းရှင်များအသင်း (MRCCI) နှင့် တရုတ်ပြည်သူ့သမ္မတနိုင်ငံ တက်ဟုန်းပြည်နယ်ခွဲကုန်သည်ကြီးများအသင်း (မြန်မာနိုင်ငံ ကိုယ်စားလှယ်ရုံး) တို့မှ...\nMDYITFBF 2019 - working committee's meeting5March 2019 (2:00 PM) #mdyitfbf2019 “၂၀၁၉ ခုနှစ် မတ်လ ၂၃ ရက်မှ ၂၅ ရက်နေ့၊ Mandalay Convetion Center တွင် ကျင်းပပြုလုပ်မည့် Mandalay Int’l Trade Fair and Business Forum 2019 အတွက်...\n၂၀၁၉ ခုနှစ် ဖေဖေါ်ဝါရီလ ၂၅ ရက်နေ့၊ Golden Hotel တွင် မန္တလေးတိုင်းဒေသကြီး ကုန်သည်များနှင့် စက်မှုလက်မှုလုပ်ငန်းရှင်များအသင်း (MRCCI) နှင့် တရုတ်ပြည်သူ့သမ္မတနိုင်ငံ တက်ဟုန်းပြည်နယ်ခွဲ ကုန်သည်ကြီများအသင်း...\nVacancy Announcement We are hiring! Job Title : Business Development Manager (1 Post) Job Requirements • Only Myanmar Citizens • Strong analytical business intelligence capabilities and operation...\nMANDALAY INT’L TRADE FAIR & BUSINESS FORUM 2019 မှ ကြိုဆိုပါတယ် အထက်မြန်မာနိုင်ငံရဲ့ စီးပွားရေးရင်းနှီးမြှုပ်နှံမှုဆိုင်ရာ ပွဲတော်ကြီးမှာ သင့်ရဲ့ စီးပွားရေးလုပ်ငန်းများကို ကြော်ငြာနိုင်မယ့် အကောင်းဆုံး အခွင့်အရေးတစ်ခုဖြစ်တဲ့ MANDALAY INT’L TRADE FAIR AND BUSINESS FORUM 2019 ပွဲကြီးကို မတ်လ...


ရခိုင်ပြည်နယ် က ပြန်လာပြီး ကိုဗစ်သံသယဖြင့် ခေါ်ယူစစ်ဆေးခြင်းခံရတဲ့ သူတစ်ဦး ရဲ့ အတွေ့အကြုံ – Let Pan Daily\nဒီစာကို ရေးချင်လွန်းလို့ ကိုယ့် result ထွက်မဲ့နေ့ထိ စိတ်ရှည်ရှည် နဲ့စောင့်နေခဲ့တာပါ…\nကျွန်တော်က သံတွဲကနေ ရန်ကုန်ကို August 16 ရက်နေ့က ပြန်ရောက်တာ August 25 ရက်နေ့ညမှာ MOHS Page မှာ တင်ထားတဲ့ August 10 ရက်နေ့နောက်ပိုင်း ရောဂါပိုးကူးဆက်ခံထားရသော ရခိုင်ပြည်နယ် အတွင်း ခရီးသွားရာဇဝင်ရှိခဲ့ပါက နီးစပ်ရာ ကျန်းမာရေးဌာနများသို့ သတင်းပို့ အကြောင်းကြားရန်ဆိုတဲ့ ပန်ကြားလွှာကို သွားတွေ့တော့.. အလိုက်တသိ နဲ့ပဲ ကိုယ့်အလုပ်ကိုရော ကျန်းမာရေးဌာနကိုပါ သတင်းပို့ခဲ့ပါတယ်…\nအရမ်းတွေလွယ်တယ်များထင်နေပါသလား ကျွန်တော်က အဆောင်ငှား နေသူပါ ပထမဆုံး အဆောင်ပိုင်ရှင်ကို အသိပေးရပါတယ် ပီးတော့မှကျန်းမာရးဌာနကို ဖုန်းဆက်အကြောင်းကြားတာပါ.. သူတို့တွေနဲ့စကားပြောတဲ့အချိန် ကိုယ့်အသံတုန်မနေအောင် အရမ်းသတိထားခဲ့ရတယ်…\nဒါနဲ့ပဲ August 27 ရက်နေ့မှာ Swab test လုပ်ပါတယ် ပါဝါရိန်းဂျားတွေက (တကယ်လဲ ပါဝါရိန်းဂျားတွေပါ) ဝင့်အွန် ဝင့်အွန် မြည်တဲ့ကားအဖြူကြီးနဲ့ လာကြိုပါတယ်.. လမ်းထဲမယ် ကိုယ့်သတင်း အရမ်းတွေမွှေးသွားပါလိမ့်မယ်.. ဂြိုလ်သားအကြည့်ပေါင်းများစွာရဲ့အောက် ကျွန်တော်ကတော့ ခေါင်းငုံ့ပီး ကားပေါ် အမြန်ပြေးတက်ခဲ့တယ်..\nကားပေါ်မှာ ကိုယ်နဲ့ဘဝတူ လူတွေတွေ့တော့မှ နည်းနည်းစိတ်သက်သာရာရတယ်.. အားလုံးနီးပါက စစ်တွေကပြန်လာကြတဲ့လူတွေများတယ်.. အမှန်တိုင်းပြောရရင် စိုးရိမ်မိပါတယ် ကိုယ့်ဆီမှာ ပိုးမရှိပဲ သူတို့ထဲက တစ်ယောက်ယောက်ဆီမှာများ ပိုးရှိနေခဲ့ရင်… ဟုတ်တယ်လေ လတ်တလောမှာတော့ စစ်တွေရာဇဝင်ရှိတဲ့လူတွေက စစ်လိုက်တိုင်းတွေ့နေတာပဲမလား….\nအဲ့ဒီလိုတွေးနေရင်းနဲ့မှ ခေါင်းထဲရောက်လာတဲ့ နောက်အတွေး တစ်ခုက တကယ်လို့ ပိုးရှိနေတဲ့ကောင်က ငါဆိုရင်ကော…. ဆိုတဲ့အတွေးပါ.. ဟုတ်ပါတယ် ကျွန်တော်တို့လို လူတော်တော်များများက အတွေးတစ်ခု ဒါမှမဟုတ် အဖြစ်ပျက်တစ်ခုကို အစချီရင် ကိုယ့်ဘက်ကိုယ် အကောင်းအရင်ယူကြတာပါ…\nဒီ Covid ကိစ္စမှာလဲ အဲ့ဒီလိုပါပဲ သူများဆီက ပိုးကိုယ့်မကူးရေးကိုပဲ အလေးပေးနေကြတယ်လို့မြင်ပါတယ်.. ကိုယ့်ဆီကပိုး သူများမကူးရေးဆိုတာကိုတော့ မေ့ထားကြဟန်တူပါတယ်.. ဘာလို့လဲဆို ကိုယ့်ကိုကိုယ်တော့ အကောင်းထင်ထားကြတာကိုး.. ဒါတွေကြောင့်လဲ quarantine ကိုရှောင်တဲ့လူနဲ့ ဟိုနားဒီနားသွားရင် Mask မတပ်သူနဲ့ တွေ့နေ ကြားနေရတာပါ\nငါ့ဆီမှာပိုးရှိနေခဲ့ရင် သူများဆီးတော့ကူးသွားမှာပဲ အဲ့ဒီအတွက် ငါကာကွယ်ရမယ်လို့ တွေးတဲ့လူကတော့ 100 မှာ3ယောက်4ယောက်တော့ရှိပါလိမ့်မယ်.. ဒါကြောင့်လဲ ကားကြီးဝင်းကနေ quarantine စင်တာကို လမ်းလျှောက်လာတဲ့လူရယ်လို့ ပေါ်လာတာပေါ့..\nတကယ်လို့ အဲ့ဒီလိုအတွေးမျိုးတွေးတဲ့လူတွေ 100% ရှိသွားခဲ့ရင်တော့ လက်ရှိ ရခိုင်မှာရော မြန်မာပြည်မှာ ဖြစ်နေတဲ့ Covid second wave ဆိုတာကြီးကို ကျန်းမာရေးဝန်ထမ်းတွေ ပေါ့ပေါ့ပါးပါး သက်သက်သာသာနဲ့ တားစီးနိုင်လိမ့်မယ်လို့ ထင်ပါတယ်..\n“swab test ယူခြင်းကိစ္စ”\nတစ်ချို့က swab test ယူရင် အရမ်းတွေနာတယ်လို့ ထင်ကြပါတယ်.. တကယ်ကတော့ ထင်သလောက်မဟုတ်ပါဘူး (ပုရွက်ဆိပ် ကိုက်တာတောင်နာတတ်တဲ့လူဆိုရင်တော့ မသိဘူးပေါ့)\nအာသီးနောက်ကို ခြစ်ယူတဲ့အချိန်.. အာ….. ဆိုတဲ့ vowel sound ကိုခပ်ဆွဲဆွဲလေးအော်ပေးထားရပါမယ်.. နှာခေါင်ကို ယူတဲ့အချိန်မှာတော့ ပစပ်ကနေ အသက်ရှုပေးပါ ခေါင်းကိုအရမ်းကြီးမမော့ပါနဲ့.. သူတို့ကနားကြပ်သလို လှည့်ယူတာဆိုတော့ ယားကြိကြိနဲ့ ယူတတ်ရင် ဇိမ်ပဲ… မျက်ရည်တော့နည်းနည်းဝဲမယ်…\nအခု ကျွန်တော့ first test result ကတော့ negative ပါ.. (second test ယူဖို့ရှိမရှိ အထက်ကလောလောဆယ် မညွှန်ကြားသေးတဲ့အတွက် လိုအပ်ရင် ဖုန်းဆက်ပါ့မယ်လို့ ကျွန်တော့ကို ကူညီတဲ့ ဆရာဝန် ကတော့ပြောပါတယ် stay home နေပီဘယ်မှမသွားဖို့ သတိပေးပါတယ်)\nအဲ့ဒီအတွက် ကျွန်တော် လုပ်ရမဲ့ တာဝန်ကရှင်းပါတယ် လမ်းထဲက ကျွန်တော့ကို ဂြိုလ်သားကြည့်နဲ့ ကြည့်တဲ့လူတွေအကုန်လုံးကို အခုကျွန်တော် ဂြိုလ်သားအကြည့်နဲ့ပြန်ကြည့်ပါမယ်..\nကိုယ်က first time negative ပြထားသူဆိုတော့ ကိုယ်ဖြူစင်တာ ကိုယ်သိနေပီလေ ဖြူမှန်းမဲမှန်းမသိတဲ့ နေရာတကာလျှောက်သွားပီး စည်းကမ်းလိုက်နာမှုမရှိတဲ့ လမ်းထဲက ဂြိုလ်သားတွေကို6ပေအကွာကနေ မတူသလိုမတန်သလို ဆက်ဆံသွားမည် ဖြစ်ပါကြောင်း.. အဲ့လိုမလုပ်ရင်လဲ တကယ်လို့ second test ကျမှ ကွိခနဲတွေ့သွားရင် ကိုယ့်ဖြူစင်မူ့လေး နှမျောစရာဖြစ်မယ်…\nကူညီပေးခဲ့တဲ့ သူငယ်ချင်း လုပ်ဖော် ကိုင်ဖက် အဆောင်ပိုင်ရှင် စတဲ့လူတွေမပါ သူတို့ကိုတော့3ပေလျော့ပေးမယ် ဟဲဟဲ..\nမြန်မာနိုင်ငံ ၏ ဘင်္ဂါလီများနေရပ် ပြန်ရေးအားထုတ်မှုများ စိတ်ပျက်စရာကောင်းနေ ဟု ဘင်္ဂလားဒေ့ရှ် နိုင်ငံခြားရေးအတွင်းဝန် ပြော


ဗုဒ်ဓမွတျစှာဘုရားရှငျ၏ ခွဖေဝါးတျောတှငျ ပါရှိသညျ့ (၁၀၈) ကှကျစကျလက်ခဏာတျောမြား အကွောငျး – Youth Bar\nမွတျစှာဘုရား၏ ခွဖေဝါးတျောနှဈပွငျ၌ (၁၀၈) ကှကျစီသော စကျလက်ခဏာတို့သညျ ထငျကုနျ၏။ ထို(၁၀၈)ကှကျသော လက်ခဏာတျောတို့သညျ လောကသုံးပါးကို သရုပျဖျေါ၍ တညျကုနျ၏။\n၄ (၁၀၈) ကှကျတို့တှငျ ဩကာသလောကကို သရုပျဖျေါ၍ အကှကျပေါငျး (၅၉) ကှကျ၊ သတ်တလောကကို သရုပျဖျော၍ (၂၁) ကှကျနှငျ့ သင်ျခါရလောကကို သရုပျဖျေါ၍ (၂၈) ကှကျရှိကုနျ၏။\nသဘောကား လောကသုံးပါး သညျ မွတျစှာဘုရား၏ ခွတေျော၌ ရှိသညျ။ မွတျစှာဘုရားသညျ လောကသုံးပါးထကျ မွငျ့မွတျသညျဟု ဆိုလိုသညျ။ ထို လက်ခဏာတို့သညျ ဖှါးတျောမူခါစကပငျ ပါရှိလသေညျ။\nတဈရာ့ရှဈယောကျကုနျ သော ပုဏ်ဏားတို့အနကျ ရှဈဦးတို့သညျ ဘုရားလောငျး သူငယျ၏ မွတျသော လက်ခဏာတျော၏ ပွညျ့စုံခွငျးကို ကွညျ့၍ ပထမပုဏ်ဏား ခုနှဈဦးမှစ၍ ဘုရား သျောလညျးကောငျး၊\nစွင်ျကာမငျး သျောလညျးကောငျး ဖွဈမညျဟု ဆိုကုနျ၏။ ကောဏ်ဍညနှယျဖှါး သုဒတ်တ ပုဏ်ဏားငယျ တဈဦးတညျးမှ “ဘုရားစငျစဈဖွဈလတ်တံ့ ” ဟု တဈခှနျးတညျး ဟောဆိုသညျ။\nအကွောငျးမှာ..ဘုရားလောငျး၏ ခွတေျောပွငျ လက်ခဏာ အစဉျဝယျ စွင်ျကာမငျးပုံ ပါလသေညျ။ စွင်ျကာမငျးထကျ မွတျသညျကား လောကသုံးပါးတှငျ “ဘုရား ” သာလြှငျ ရှိပသေတညျး။\nထို့ကွောငျ့ ဤ လက်ခဏာ (၁၀၈) ပါးကို ဖူးမွငျရာတှငျ မွတျစှာဘုရား၏ တိလောကဂ်ဂ လောကသုံးပါးထကျ မွငျ့မွတျသောဂုဏျ တိလောကန်ဓဂူ လောကသုံးပါးမှ လှနျမွောကျတျောမူသော ဂုဏျနှငျ့လောကဝိဒူ လောကသုံးပါးကို အကွှငျးမရှိ သိတျောမူသော ဂုဏျတျောတို့ကို နှလုံးသှငျး၍ ဖူးမွငျကွကုနျရာသတညျး။\n“ (၁၀၈) ကှကျသော ရုပျပုံမြား” ၁။- လှံမ၊ ၂။- အိမျမှနျ ၃။- ဇလပျပနျး၊ ၄။- လညျရေးသုံးဆငျ့၊ ၅။- ဦးဆောကျပနျး၊ ၆။ ထမငျးပှဲ ၊ ရ။ အငျပြဥ၊ျ ၈။ ခြှနျးတောငျးလကျနကျ၊ ၉။ ပွသာဒျ၊ ၁၀ ။\n၂၀။ ကွာညို ၊ ၂၁။ ကွာနီ ၊ ၂၂။ ပဒုမ်မာကွာ၊ ၂၃။ ကွာဖွူ ၊ ၂၄။ ကွာပုဏ်ဏားရိတျ၊ ၂၅။ ပွညျ့သောအိုး ၊ ၂၆။ ပွညျ့သောဖလား ၊ ၂၇။ သမုဒ်ဒရာ၊\n၂၈။- စွင်ျကာဝဠာတောငျ၊ ၂၉။ ဟိမဝန်တာတောငျ၊ ၃၀။ မရေုတောငျ၊ ၃၁။ နဝေနျး ၊ ၃၂။ လဝနျး ၊ ၃၃။ နက်ခတျတာရာမြား၊ ၃၄။ ဇဗ်ဗုဒိပျကြှနျး(တောငျကြှနျး) ၃၅။ အရှကြေှ့နျး၊ ၃၆။\nမွောကျကြှနျး၊ ၃၇။ အနောကျကြှနျး၊ ၃၈။ ကြှနျးငယျနှဈထောငျ၊ ၃၉။ စွင်ျကာမငျး၊ ၄၀။ ခရုသငျး ၊ ၄၁။ ရှငေါးကွငျး အစုံ၊ ၄၂။ စဈလကျနကျ၊ ၄၃။ သီတာခုနှဈတနျ၊\nကလောသတောငျ၊ ၆၉။ ခွင်ျသမေ့ငျး၊ ရဝ။ ကြားမငျး၊ ရ၁။ ဝလာဟကမွငျးမငျး၊ ရ၂။ ဥပေါသထ၊ ရ၃၊ နဂါးမငျး၊ ရ၄။ ဟင်ျသာမငျး၊ ရ၅။ ဥသဘနှားမငျး၊ ရ၆။ ဧရာဝဏျဆငျမငျး၊ ရ၇။ ရှမေကာရျး၊ ရ၈။ မုချလေးခုနှငျ့ရှလှေေ၊ ရ၉။ နို့စို့သားအမိ၊ ၈၀။ ကိန်ဒရာဖို၊ ၈၁။ ကိန်ဒရီမ၊\n၈၉။ နတျပွညျခွောကျထပျ၊ ၉၀။ နတျပွညျခွောကျထပျ၊ ၉၁။ နတျပွညျခွောကျထပျ၊ ၉၂။ နတျပွညျခွောကျထပျ၊ ၉၃။ ဗွဟ်မာတဈဆယျ့ခွောကျဘုံ၊ ၉၄။ ဗွဟ်မာတဈဆယျ့ခွောကျဘုံ၊ ၉၅။ ဗွဟ်မာတဈဆယျ့ခွောကျဘုံ၊ ၉၆။ ဗွဟ်မာတဈဆယျ့ခွောကျဘုံ၊ ၉၇။ ဗွဟ်မာတဈဆယျ့ခွောကျဘုံ၊ ၉၈။ ဗွဟ်မာတဈဆယျ့ခွောကျဘုံ၊\n၉၉။ ဗွဟ်မာတဈဆယျ့ခွောကျဘုံ၊ ၁၀၀။ ဗွဟ်မာတဈဆယျ့ခွောကျဘုံ၊ ၁၀၁။ ဗွဟ်မာတဈဆယျ့ခွောကျဘုံ၊ ၁၀၂။ ဗွဟ်မာတဈဆယျ့ခွောကျဘုံ၊ ၁၀၃။ ဗွဟ်မာတဈဆယျ့ခွောကျဘုံ၊ ၁၀၄။\nဗွဟ်မာတဈဆယျ့ခွောကျဘုံ၊ ၁၀၅။ ဗွဟ်မာတဈဆယျ့ခွောကျဘုံ၊ ၁၀၆။ ဗွဟ်မာတဈဆယျ့ခွောကျဘုံ၊ ၁၀၇။ ဗွဟ်မာတဈဆယျ့ခွောကျဘုံ၊ ၁၀၈။ ဗွဟ်မာတဈဆယျ့ခွောကျဘုံ.\n(လေးစားမှုဖွငျ့ ခရကျဒဈ)- ဗုဒ်ဓကမ်ဘာ\nဗုဒ္ဓမြတ်စွာဘုရားရှင်၏ ခြေဖဝါးတော်တွင် ပါရှိသည့် (၁၀၈) ကွက်စက်လက္ခဏာတော်များ အကြောင်း\nမြတ်စွာဘုရား၏ ခြေဖဝါးတော်နှစ်ပြင်၌ (၁၀၈) ကွက်စီသော စက်လက္ခဏာတို့သည် ထင်ကုန်၏။ ထို(၁၀၈)ကွက်သော လက္ခဏာတော်တို့သည် လောကသုံးပါးကို သရုပ်ဖေါ်၍ တည်ကုန်၏။\n၄ (၁၀၈) ကွက်တို့တွင် ဩကာသလောကကို သရုပ်ဖေါ်၍ အကွက်ပေါင်း (၅၉) ကွက်၊ သတ္တလောကကို သရုပ်ဖော်၍ (၂၁) ကွက်နှင့် သင်္ခါရလောကကို သရုပ်ဖေါ်၍ (၂၈) ကွက်ရှိကုန်၏။\nသဘောကား လောကသုံးပါး သည် မြတ်စွာဘုရား၏ ခြေတော်၌ ရှိသည်။ မြတ်စွာဘုရားသည် လောကသုံးပါးထက် မြင့်မြတ်သည်ဟု ဆိုလိုသည်။ ထို လက္ခဏာတို့သည် ဖွါးတော်မူခါစကပင် ပါရှိလေသည်။\nတစ်ရာ့ရှစ်ယောက်ကုန် သော ပုဏ္ဏားတို့အနက် ရှစ်ဦးတို့သည် ဘုရားလောင်း သူငယ်၏ မြတ်သော လက္ခဏာတော်၏ ပြည့်စုံခြင်းကို ကြည့်၍ ပထမပုဏ္ဏား ခုနှစ်ဦးမှစ၍ ဘုရား သော်လည်းကောင်း၊\nစြင်္ကာမင်း သော်လည်းကောင်း ဖြစ်မည်ဟု ဆိုကုန်၏။ ကောဏ္ဍညနွယ်ဖွါး သုဒတ္တ ပုဏ္ဏားငယ် တစ်ဦးတည်းမှ “ဘုရားစင်စစ်ဖြစ်လတ္တံ့ ” ဟု တစ်ခွန်းတည်း ဟောဆိုသည်။\nအကြောင်းမှာ..ဘုရားလောင်း၏ ခြေတော်ပြင် လက္ခဏာ အစဉ်ဝယ် စြင်္ကာမင်းပုံ ပါလေသည်။ စြင်္ကာမင်းထက် မြတ်သည်ကား လောကသုံးပါးတွင် “ဘုရား ” သာလျှင် ရှိပေသတည်း။\nထို့ကြောင့် ဤ လက္ခဏာ (၁၀၈) ပါးကို ဖူးမြင်ရာတွင် မြတ်စွာဘုရား၏ တိလောကဂ္ဂ လောကသုံးပါးထက် မြင့်မြတ်သောဂုဏ် တိလောကန္ဓဂူ လောကသုံးပါးမှ လွန်မြောက်တော်မူသော ဂုဏ်နှင့်လောကဝိဒူ လောကသုံးပါးကို အကြွင်းမရှိ သိတော်မူသော ဂုဏ်တော်တို့ကို နှလုံးသွင်း၍ ဖူးမြင်ကြကုန်ရာသတည်း။\n“ (၁၀၈) ကွက်သော ရုပ်ပုံများ” ၁။- လှံမ၊ ၂။- အိမ်မွန် ၃။- ဇလပ်ပန်း၊ ၄။- လည်ရေးသုံးဆင့်၊ ၅။- ဦးဆောက်ပန်း၊ ၆။ ထမင်းပွဲ ၊ ရ။ အင်ပျဥ၊် ၈။ ချွန်းတောင်းလက်နက်၊ ၉။ ပြသာဒ်၊ ၁၀ ။\nတုရိုက်တိုင်၊ ၁၁ ။ ထီးဖြူ ၊ ၁၂။ သံလျှက၊် ၁၃ ။ ထန်းရွက်ယပ်၊ ၁၄ ။ ဥဒေါင်းမြီးစီးယပ်၊ ၁၅ ။ စာမရီယပ၊် ၁၆ ။ သင်းကျစ် ၊ ၁၇ ။ ပတ္တမြား၊ ၁၈။ သပိတ်၊ ၁၉။ မုလေးပန်းဆိုင်း၊\n၂၀။ ကြာညို ၊ ၂၁။ ကြာနီ ၊ ၂၂။ ပဒုမ္မာကြာ၊ ၂၃။ ကြာဖြူ ၊ ၂၄။ ကြာပုဏ္ဏားရိတ်၊ ၂၅။ ပြည့်သောအိုး ၊ ၂၆။ ပြည့်သောဖလား ၊ ၂၇။ သမုဒ္ဒရာ၊\n၂၈။- စြင်္ကာဝဠာတောင်၊ ၂၉။ ဟိမဝန္တာတောင်၊ ၃၀။ မေရုတောင်၊ ၃၁။ နေဝန်း ၊ ၃၂။ လဝန်း ၊ ၃၃။ နက္ခတ်တာရာများ၊ ၃၄။ ဇဗ္ဗုဒိပ်ကျွန်း(တောင်ကျွန်း) ၃၅။ အရှေ့ကျွန်း၊ ၃၆။\nမြောက်ကျွန်း၊ ၃၇။ အနောက်ကျွန်း၊ ၃၈။ ကျွန်းငယ်နှစ်ထောင်၊ ၃၉။ စြင်္ကာမင်း၊ ၄၀။ ခရုသင်း ၊ ၄၁။ ရွှေငါးကြင်း အစုံ၊ ၄၂။ စစ်လက်နက်၊ ၄၃။ သီတာခုနှစ်တန်၊\n၄၄။ သီတာခုနှစ်တန်၊ ၄၅။ သီတာခုနှစ်တန်၊ ၄၆။ သီတာခုနှစ်တန်၊ ၄၇။ သီတာခုနှစ်တန်၊ ၄၈။ သီတာခုနှစ်တန်၊ ၄၉။ သီတာခုနှစ်တန်၊ ၅၀။ တောင်စဉ်ခုနှစ်ထပ်၊\n၅၁။ တောင်စဉ်ခုနှစ်ထပ်၊ ၅၂။ တောင်စဉ်ခုနှစ်ထပ်၊ ၅၃။ တောင်စဉ်ခုနှစ်ထပ်၊ ၅၄။ တောင်စဉ်ခုနှစ်ထပ်၊၅၅။- တောင်စဉ်ခုနှစ်ထပ်၊ ၅၆။တောင်စဉ်ခုနှစ်ထပ်၊ ၅၇။ အိုင်ကြီးခုနှစ်အိုင်၊ ၅၈။ အိုင်ကြီးခုနှစ်အိုင်၊ ၅၉။ အိုင်ကြီးခုနှစ်အိုင်၊\n၆၀။ အိုင်ကြီးခုနှစ်အိုင်၊ ၆၁။ အိုင်ကြီးခုနှစ်အိုင်၊ ၆၂။ အိုင်ကြီးခုနှစ်အိုင်၊ ၆၃။ အိုင်ကြီးခုနှစ်အိုင်၊ ၆၄။ ဂဠုန်မင်း၊ ၆၅။ မိကျောင်းမင်း၊ ၆၆။ တံခွန်ကုက္ကား၊ ၆၇။ ရွှေထမ်းစင်၊ ၆၈။\nကေလာသတောင်၊ ၆၉။ ခြင်္သေ့မင်း၊ ရဝ။ ကျားမင်း၊ ရ၁။ ဝလာဟကမြင်းမင်း၊ ရ၂။ ဥပေါသထ၊ ရ၃၊ နဂါးမင်း၊ ရ၄။ ဟင်္သာမင်း၊ ရ၅။ ဥသဘနွားမင်း၊ ရ၆။ ဧရာဝဏ်ဆင်မင်း၊ ရ၇။ ရွှေမကာရ်း၊ ရ၈။ မုခ်လေးခုနှင့်ရွှေလှေ၊ ရ၉။ နို့စို့သားအမိ၊ ၈၀။ ကိန္ဒရာဖို၊ ၈၁။ ကိန္ဒရီမ၊\n၈၂။- ကရဝိတ်ငှက်မင်း၊ ၈၃။ ဥဒေါင်းငှက်မင်း၊ ၈၄။ ကြိုးကြာငှက်၊ ၈၅။ စက္ကဝတ်ငှက်မင်း၊ ၈၆။ ဇီဝဇိုးငှက်မင်း၊ ၈၇။ နတ်ပြည်ခြောက်ထပ်၊ ၈၈။ နတ်ပြည်ခြောက်ထပ်၊\n၈၉။ နတ်ပြည်ခြောက်ထပ်၊ ၉၀။ နတ်ပြည်ခြောက်ထပ်၊ ၉၁။ နတ်ပြည်ခြောက်ထပ်၊ ၉၂။ နတ်ပြည်ခြောက်ထပ်၊ ၉၃။ ဗြဟ္မာတစ်ဆယ့်ခြောက်ဘုံ၊ ၉၄။ ဗြဟ္မာတစ်ဆယ့်ခြောက်ဘုံ၊ ၉၅။ ဗြဟ္မာတစ်ဆယ့်ခြောက်ဘုံ၊ ၉၆။ ဗြဟ္မာတစ်ဆယ့်ခြောက်ဘုံ၊ ၉၇။ ဗြဟ္မာတစ်ဆယ့်ခြောက်ဘုံ၊ ၉၈။ ဗြဟ္မာတစ်ဆယ့်ခြောက်ဘုံ၊\n၉၉။ ဗြဟ္မာတစ်ဆယ့်ခြောက်ဘုံ၊ ၁၀၀။ ဗြဟ္မာတစ်ဆယ့်ခြောက်ဘုံ၊ ၁၀၁။ ဗြဟ္မာတစ်ဆယ့်ခြောက်ဘုံ၊ ၁၀၂။ ဗြဟ္မာတစ်ဆယ့်ခြောက်ဘုံ၊ ၁၀၃။ ဗြဟ္မာတစ်ဆယ့်ခြောက်ဘုံ၊ ၁၀၄။\nဗြဟ္မာတစ်ဆယ့်ခြောက်ဘုံ၊ ၁၀၅။ ဗြဟ္မာတစ်ဆယ့်ခြောက်ဘုံ၊ ၁၀၆။ ဗြဟ္မာတစ်ဆယ့်ခြောက်ဘုံ၊ ၁၀၇။ ဗြဟ္မာတစ်ဆယ့်ခြောက်ဘုံ၊ ၁၀၈။ ဗြဟ္မာတစ်ဆယ့်ခြောက်ဘုံ.\n(ရန်ကုန်တိုင်းဒေသကြီး၊ ဗဟန်းမြို့နယ်၊ ခြောက်ထပ်ကြီး ဘုရားမှ မှတ်တမ်းယူ ရေးသားပါသည်။)\n(လေးစားမှုဖြင့် ခရက်ဒစ်)- ဗုဒ္ဓကမ္ဘာ


လမ်းခွဲပြီးတဲ့နောက် ပြန်လည်မဆုံတွေ့ကြတာ အကောင်းဆုံးပါ - Thadin\nHomeRELATIONSHIPလမ်းခွဲပြီးတဲ့နောက် ပြန်လည်မဆုံတွေ့ကြတာ အကောင်းဆုံးပါ\nApril 23, 2019 Admin Kwee RELATIONSHIP Comments Off on လမ်းခွဲပြီးတဲ့နောက် ပြန်လည်မဆုံတွေ့ကြတာ အကောင်းဆုံးပါ\nသင်နဲ့သူချစ်ခဲ့ကြတဲ့ ချစ်သက်တမ်းက ဘာမှထိုက်တန်တဲ့ အမှတ်တရမရှိခဲ့ရင် ဘာလို့ ပြန်ဆုံတွေ့ကြဦးမလဲ… ဒီလို ပြန်တွေ့ဆုံမှုက ပျော်ရွှင်ခြင်းတွေ သယ်ပေးလာနိုင်မှာ မဟုတ်ပါဘူး။\nသူရုပ်ကျပြီး ဘဝက သူထင်သလို ဖြစ်မနေခဲ့တာကို သင်မြင်တော့ သူနဲ့သင်လမ်းခွဲခဲ့တာ သိပ်ကံကောင်းတယ်လို့ သင်ထင်တယ်။ ဒါပေမယ့် သူနဲ့ပြန်လည်ဆုံတွေ့ပြီးနောက် သွားပါဦးမယ်နော်လို့ သင်နှုတ်ဆက်တော့ ကိုယ်ချင်းမစာနာတဲ့ကိုယ့်ကိုယ်ကိုယ် သင်အားနာမိပြန်တယ်။ ဒီလို ခံစားချက်က ခံစားရခက်တာမို့ ဘာလို့ ပြန်လည်ဆုံတွေ့ကြဦးမလဲ..\nသူနဲ့ သင်ပြန်ဆုံတယ်။ သူက အောင်မြင်တိုးတက်လို့။ သင့်ဘဝက သင်ထင်သလို ဖြစ်မနေဘူး။ သူနဲ့လမ်းခွဲပြီးနောက် မပျော်ရွှင်တဲ့သင့်ဘဝကို သူမြင်သွားလို့ သင့်ရဲ့ မိမိကိုယ်ကိုလေးစားစိတ်တွေ ဘယ်နားသွားထားရမှန်းမသိ ဖြစ်တယ်။ ဒီလိုဆို ဘာလို့ ပြန်လည်ဆုံတွေ့ကြဦးမလဲ…\nသွေးသားထဲစွဲထင်နေတဲ့ အတိတ်က အမှတ်တရကြောင့် သူ့ကို သင်သတိရတတ်တယ်။ အခုချိန်မှာ သူဘယ်လိုများဖြစ်နေမလဲ၊ အဆင်ပြေရဲ့လားလို့လည်း သင်သိချင်တယ်။ အရင်တုန်းက အတူသွားခဲ့ဖူးတဲ့နေရာရောက်တိုင်း သင့်ရင် ခုန်မိတတ်သေးတယ်။ “သူ့ကိုဒီနေရာမှာ တွေ့မိဦးမလား” လို့ သင်တွေးတတ်တယ်။ တကယ်လို့ ဒီလိုခံစားချက်မျိုး ရှိနေသေးတယ်ဆိုရင် အကောင်းဆုံးက ကျန်ရှိနေသေးတဲ့ဘဝမှာ သူနဲ့ သင်ထပ်မဆုံတွေ့ပါနဲ့။\nသူ့ကို သင်ဘယ်တော့မှ ပြန်မဆုံတွေ့တော့ လှပတဲ့အတိတ်ကလည်း သင့်ရင်မှာ တစ်သက်လုံးကိန်းအောင်းတယ်။ တကယ်လို့ သူနဲ့ ပြန်ဆုံတွေ့ရင် ဒီလိုဖြစ်ချင်မှလည်း ဖြစ်လိမ့်မယ်။ သူက အရင်ကသူ မဟုတ်တော့ဘူး။ အရင်တုန်းက သူ့အသိဉာဏ်ပညာကို သင်သိပ်ကြိုက်ခဲ့တယ်။ ဒါပေမယ့် အခုပြန်ဆုံတွေ့ချိန်မှာတော့ သူဟာ နည်းနည်းမှ တိုးတက်မလာတာကို သင်သိလိုက်တယ်။\nတကယ်လို့ သူနဲ့ထပ်ပြန်ဆုံရင် သူ့ကိုမခွဲခွာစေတော့ဘူးလို့ သင်တွေးတယ်။ ဒါပေမယ့် ဒီကနေ့မှာ သူ့ကို သင်တွေ့တော့ အင်း.. ဒီလောက်လည်း မဟုတ်တော့ပါလားလို့ သင်ခံစားရတယ်။ ဘယ်အချိန်ကတည်းက စခဲ့မှန်းမသိ.. သူ့အပေါ် သင်ခံစားချက်မဲ့နေခဲ့ပြီ။ သူ့ကို အရင်လို သင်ချစ်စိတ်မရှိတော့ပြီ။ ပြန်လည်တွေ့ဆုံပြီး သင်မျှော်လင့်ချက်မဲ့သွားခဲ့တယ်…. ဒါဟာ ကိုယ့်အတိတ်က လှပတဲ့အမှတ်တရကို သင်ကိုယ်တိုင် ဖျက်ဆီးပစ်လိုက်တာပါပဲ။ ဒါဟာ သိပ်ဝမ်းနည်းစရာကောင်းတဲ့ အဖြစ်ပေါ့။\nတကယ်လို့ တစ်နေ့နေ့မှာ ငါတို့လမ်းခွဲကြရရင် ဘယ်တော့ ဘယ်တော့ခါမှ ငါ့လက်ကျန်ဘဝမှာ နင့်နဲ့ပြန်လည်မဆုံကြေး…\nသငျနဲ့သူခဈြခဲ့ကွတဲ့ ခဈြသကျတမျးက ဘာမှထိုကျတနျတဲ့ အမှတျတရမရှိခဲ့ရငျ ဘာလို့ ပွနျဆုံတှကွေ့ဦးမလဲ… ဒီလို ပွနျတှဆေုံ့မှုက ပြျောရှငျခွငျးတှေ သယျပေးလာနိုငျမှာ မဟုတျပါဘူး။\nသူရုပျကပြွီး ဘဝက သူထငျသလို ဖွဈမနခေဲ့တာကို သငျမွငျတော့ သူနဲ့သငျလမျးခှဲခဲ့တာ သိပျကံကောငျးတယျလို့ သငျထငျတယျ။ ဒါပမေယျ့ သူနဲ့ပွနျလညျဆုံတှပွေီ့းနောကျ သှားပါဦးမယျနျောလို့ သငျနှုတျဆကျတော့ ကိုယျခငျြးမစာနာတဲ့ကိုယျ့ကိုယျကိုယျ သငျအားနာမိပွနျတယျ။ ဒီလို ခံစားခကျြက ခံစားရခကျတာမို့ ဘာလို့ ပွနျလညျဆုံတှကွေ့ဦးမလဲ..\nသူနဲ့ သငျပွနျဆုံတယျ။ သူက အောငျမွငျတိုးတကျလို့။ သငျ့ဘဝက သငျထငျသလို ဖွဈမနဘေူး။ သူနဲ့လမျးခှဲပွီးနောကျ မပြျောရှငျတဲ့သငျ့ဘဝကို သူမွငျသှားလို့ သငျ့ရဲ့ မိမိကိုယျကိုလေးစားစိတျတှေ ဘယျနားသှားထားရမှနျးမသိ ဖွဈတယျ။ ဒီလိုဆို ဘာလို့ ပွနျလညျဆုံတှကွေ့ဦးမလဲ…\nသှေးသားထဲစှဲထငျနတေဲ့ အတိတျက အမှတျတရကွောငျ့ သူ့ကို သငျသတိရတတျတယျ။ အခုခြိနျမှာ သူဘယျလိုမြားဖွဈနမေလဲ၊ အဆငျပွရေဲ့လားလို့လညျး သငျသိခငျြတယျ။ အရငျတုနျးက အတူသှားခဲ့ဖူးတဲ့နရောရောကျတိုငျး သငျ့ရငျ ခုနျမိတတျသေးတယျ။ “သူ့ကိုဒီနရောမှာ တှမေိ့ဦးမလား” လို့ သငျတှေးတတျတယျ။ တကယျလို့ ဒီလိုခံစားခကျြမြိုး ရှိနသေေးတယျဆိုရငျ အကောငျးဆုံးက ကနျြရှိနသေေးတဲ့ဘဝမှာ သူနဲ့ သငျထပျမဆုံတှပေ့ါနဲ့။\nသူ့ကို သငျဘယျတော့မှ ပွနျမဆုံတှတေ့ော့ လှပတဲ့အတိတျကလညျး သငျ့ရငျမှာ တဈသကျလုံးကိနျးအောငျးတယျ။ တကယျလို့ သူနဲ့ ပွနျဆုံတှရေ့ငျ ဒီလိုဖွဈခငျြမှလညျး ဖွဈလိမျ့မယျ။ သူက အရငျကသူ မဟုတျတော့ဘူး။ အရငျတုနျးက သူ့အသိဉာဏျပညာကို သငျသိပျကွိုကျခဲ့တယျ။ ဒါပမေယျ့ အခုပွနျဆုံတှခြေိ့နျမှာတော့ သူဟာ နညျးနညျးမှ တိုးတကျမလာတာကို သငျသိလိုကျတယျ။\nတကယျလို့ သူနဲ့ထပျပွနျဆုံရငျ သူ့ကိုမခှဲခှာစတေော့ဘူးလို့ သငျတှေးတယျ။ ဒါပမေယျ့ ဒီကနမှေ့ာ သူ့ကို သငျတှတေ့ော့ အငျး.. ဒီလောကျလညျး မဟုတျတော့ပါလားလို့ သငျခံစားရတယျ။ ဘယျအခြိနျကတညျးက စခဲ့မှနျးမသိ.. သူ့အပျေါ သငျခံစားခကျြမဲ့နခေဲ့ပွီ။ သူ့ကို အရငျလို သငျခဈြစိတျမရှိတော့ပွီ။ ပွနျလညျတှဆေုံ့ပွီး သငျမြှျောလငျ့ခကျြမဲ့သှားခဲ့တယျ…. ဒါဟာ ကိုယျ့အတိတျက လှပတဲ့အမှတျတရကို သငျကိုယျတိုငျ ဖကျြဆီးပဈလိုကျတာပါပဲ။ ဒါဟာ သိပျဝမျးနညျးစရာကောငျးတဲ့ အဖွဈပေါ့။\nတကယျလို့ တဈနနေ့မှေ့ာ ငါတို့လမျးခှဲကွရရငျ ဘယျတော့ ဘယျတော့ခါမှ ငါ့လကျကနျြဘဝမှာ နငျ့နဲ့ပွနျလညျမဆုံကွေး…\nThis Month : 41309\nThis Year : 236707\nTotal Users : 595731\nTotal views : 2736803


Rohingya Students Forum: September 2018\nရှိလား၊ မရှိဘူးလား_ ရိုဟင်ဂျာ\nဒီစာတမ်းကို တင်ပြထားသူရဲ့ အောက်ဆုံးက မှတ်ချက်ကိုဖတ်ကြည့်ဗျာ။\n((မှတ်ချက်။ ။Facebook တွင်မျှဝေခြင်း ခွင့်မပြု။)) တဲ့။ ဒါပေမဲ့ကောင်းလွန်းလို့ မနေနိုင်မထိုင်နိုင် ခိုးကူးပြီးတင်လိုက်တယ်။ နောက်မှ တောင်းပန်လိုက်တော့မယ်ဗျာ။\n(တဖက်က ရိုဟင်ဂျာဆိုသည်မှာ မြန်မာနိုင်ငံတွင် မည်သည့်အခါကမျှ မရှိကြောင်း၊ တဘက်မှ ခိုးဝင်လာသော ဘင်္ဂါလီများ ဖြစ်ကြောင်း၊ ထို့ကြောင့် မြန်မာနိုင်ငံတွင်းမှ မောင်းထုတ်ရမည်ဖြစ်ကြောင်း၊ တဘက်ကလည်း ရိုဟင်ဂျာဆိုသည်မှာ နိုင်ငံသားများ ဖြစ်ကြောင်း၊ ဘင်္ဂလီများ မဟုတ်ကြောင်း နှင့် ၂ဘက်မကြေလည်မှုမှအစ တဖက်နှင့်တဖက် အခင်းဖြစ်ပွားကာ လူမှုပြသနာများနေ့စဉ်နှင့်အမျှ နားမဆန့်အောင် ကြားနေရပါသည်။ သို့သော်လည်း မကြားချင် မြင်လျှက်သားဆိုသလို မိုးလင်းရ်ျ သတင်းဖတ်လိုက်သည် နှင့်တပြိုင်နက် မြင်တွေ့နေရပါသည်။ အပေါင်းအသင်းများနှင့် စကားပြောမိလျှင်လည်း ရိုဟင်ဂျာဆိုသည်မှာ နိုင်ငံခြားမှ ခိုးဝင်လာသူများ ဖြစ်ကြောင်း ကြားသိရပြန်၍ ရိုဟင်ဂျာအကြောင်းကို အမှန်တကယ် သိချင်မိခဲ့ပါသည်။ သို့သော်လည်း ကိုယ့်အရေးနှင့်ကိုယ်မို့ ထိုကိစ္စ မလေ့လာနိင်ခဲ့ပါ။\nမနေ့တနေ့က မိမိပြုစုနေသော စာတမ်းအတွက် အွန်လိုင်းစာကြည့်တိုက်များသို့ ၀င်ရောက် ဖတ်ရှုရာမှ “Dr. Francis Buchnan, M.D” ရေးသားသော “မြန်မာအင်ပါယာအတွင်း ပြောဆိုသုံးနှုန်းသောဘာသာစကားအချို့၏ ဝေါဟာရကို နှိုင်းယှဉ်လေ့လာခြင်း (A Comperative Vocabulary of Some of the Languages Spoken in the Burma Empire)”ဆိုသည့် စာတမ်းပါ ၁၇၉၉ ခုနှစ်က ပုံနှိပ်ထုပ်ဝေခဲ့သော သုတေသနစာအုပ်ကို အမေရိကန် နိုင်ငံဟားဗတ် ကောလိပ် စာကြည့်တိုက်တွင် အမှတ်မထင် တွေ့ခဲ့ပါသည်။ စာပေကိုစိတ်ဝင်စားသူပီပီ မြန်မာနိုင်ငံ၏ ဘာသာစကားများ မည်သို့ရှိသည်ကို သိလိုစိတ်ဖြင့် ဖတ်ရှုမိရာမှ ရိုဟင်ဂျာနှင့် သက်ဆိုင်သော အချက်အလက်အချို့ကို တွေ့ရှိခဲ့ပါသည်။\nထိုစာအုပ်တွင်စာရေးဆရာမှ မြန်မာနိုင်ငံ၌ လူမျိုးစုများစွာ မှီတင်းနေထိုင်ကြောင်း၊ မြန်မာလူမျိုးတို့၏ အမူအယာ၊ အပြောအဆို၊ အနေအထိုင်များကို ကွက်ကွက်ကွင်းကွင်း ပေါ်လာစေရန် သရုပ်ဖေါ်ရေးသားထားပါသည်။ ထို့နောက် အနောက်တိုင်းသားများက ဘားမား၊ ဘားမန်း စသဖြင့်ခေါ်သော သူများက သူတို့ကိုသူတို့ (Myanmaw) မြန်မော ဟုခေါ်ကြောင်း၊ ပဲခူးသားတို့က မြန်မာကို ပုမ္မေ(Pummay) ဟု ၄င်း၊ ကရယား(Karaya) (ကယားဟုထင်ပါသည်) တို့က မြန်မာတို့အား ယိုး(ယော) (Yoo) ဟု၎င်း၊ ကူစေး(Cussay) (ကသဲဟုထင်ပါသည်) တို့က မြန်မာတို့အား အဝေါ(Awaw)၊စော( Shau)၊ ကမော (Kammau) (ကမန်ဟုထင်ပါသည်) ဟု၎င်း၊ ယူနန်တရုတ်တို့က မြန်မာတို့အား လောင်မီးန် (Laumeen)ဟု၎င်း၊ အိုင်ကိုဘတ် (Aykobat) တို့က အန်းဝ(Anwa) ဟု၎င်း ခေါ်ဆိုကြကြောင်း၊ အာရကန် များကို မြန်မောကြီး (Myammaw gyee) ဟု၎င်း၊ တနင်္သာရီသားတို့ကို မူ မြန်မာတို့က ထားဝယ်သား (Dawayza) နှင့် ဘိတ်သား(Byeitza) ဟု၎င်း ခေါ်ဆိုကြကြောင်း ရေးသားထားပါသည်။\nတဖန် မြန်မာအင်ပါယာကြီး၏ ဝေါဟာရတွေလေ့လာရသည်မှာ သူ့အတွက်မလွယ်ကူလှကြောင်း၊ လူမျိုးတမျိုးနဲ့တမျိုး ဝေါဟာရ တစ်ခုနဲ့တစ်ခု နားလည်ရန် မလွယ်ကူကြောင်း၊ ဘာသာစကားများ တစ်ခုနှင့်တစ်ခု မတူကွဲပြားပုံကို သေချာစွာ သုတေသနလုပ် ပြုစုထားခဲ့ပါသည်။ ဘာသာစကားများအနေဖြင့် မြန်မာနိုင်ငံတွင်း အဓိက ကျယ်ကျယ်ပြန့်ပြန့် အသုံးပြုသော ဒေသသုံးစကား ၄ခုရှိကြောင်း၊ ၄င်းတို့မှာ မြန်မာ၊ အာရကန်၊ ယိုး နှင့် တနင်္သာရီ တို့ဖြစ်ကြောင်းဖေါ်ပြပြီး ထို မြန်မာ၊ ရခိုင်၊ တနင်္သာရီ နဲ့ယော စကားအသုံးအနှုန်းများကို အောက်ပါအတိုင်း နှိုင်းယှဉ်ဖေါ်ပြထားပါသည်။ထိုအထဲမှ အချို့မှာ\nEnglish Myanmaw Yakain Tanayntharee Yo\nStar Kyee Kyay Kay\nWater Yae Ree Rae\nChild Loogalay Looshee\nStand Ta Mateinay Mateenahay\nKill That Sot Asatu တို့ဖြစ်ပါသည်။\nထို့နောက်တွင် (အောက်ပါတို့မှာ စာရေးဆရာ၏ မူလစာသားများအား မိမိအနေဖြင့် တတ်စွမ်းသမျှ ဘာသာပြန် တင်ပြပေးခြင်း ဖြစ်ပါသည်။)\n“The proper natives of Arakan, call themselves Yakain which name is also commonly given to them by the Burmas. By the people of Pegu they are named Takain. By the Bangal Hindus, at least by such of them have been settled in Arakan, the country is called Rossawn. The Mohammedans settled at Arakan call the country Rovingaw, the Persians call it Rekan.”\nအာရကန်ဒေသမှ အတည်တကျနေထိုင်သူများသည် မြန်မာများက ခြုံငုံ ခေါ်ဆိုသကဲ့သို့ပင် သူတို့ကိုယ်သူတို့ ရခိုင်ဟု ဆိုကြသည်။ ထိုသူများ ကိုပဲခူးသားများက တခိုင်ဟု၎င်း၊ အာရကန်ဒေသတွင်း အခြေတကျနေထိုင်လျှက်ရှိသော ဘန်ဂေါလ် ဟိန္ဒူတို့က ရိုစောင် နိုင်ငံဟု၎င်း၊ အာရကန်ဒေသတွင်း အခြေတကျနေထိုင်ကြသော မွတ်စလင်တို့က ရိုဝင်ဂေါ နိုင်ငံဟု၎င်း၊ ပါရှန်တို့က ရကန် ဟု၎င်း ခေါ်ဆိုကြသည်။\n“I shall now add three dialects, spoken in the Burma Empire, but evidently derived from the language of the Hindu nation.”\nစာရေးသူအနေဖြင့် မြန်မာနိုင်ငံတော်ကြီးအတွင်းသုံးနှုန်းသော ဟိန္ဒူလူမျိုးများမှသက်ဆင်းလာသည်ဟုထင်ရှားမြင်သာသော ဒေသသုံးစကား ၃မျိုး ကိုတင်ပြပါမည်။\n“The first is that spoken by the Mohammedans, who have been long settled in Arakan, and who called themselves Rooinga, or natives of Arakan.”\nပထမဆုံး အာရကန်ဒေသတွင် ကြာမြင့်စွာအခြေတကျနေထိုင်လျှက်ရှိသော၊ သူတို့ကိုယ်သူတို့ ရိုအင်ဂါ (သို့) ဌာနေအာရကန် ဟုခေါ်ဆိုသော မိုဟာမေဒင်များရဲ့ စကားကို တင်ပြပါမည်။\n“The second dialect is that spoken by the Hindus of Arakan. They called themselves Rossawn.”\nဒုတိယအနေနဲ့ အာရကန်ဒေသနေ သူတို့ကိုယ်သူတို့ ရိုစောင်ဟုခေါ်သော ဟိန္ဒူနွယ်ဝင်များရဲ့ စကားကိုတင်ပြပါမည်။\n“The last dialect of Hindustanee which I shall mention is that ofapeople called by the Burmas Aykobat, they called themselves Banga, many of whom are slaves at Amarapura. Formerly they had kings of their own, but their kingdom had been overturned by the king of Munnypura. Then was taken last by the Burmas and were brought to Ava. Banga was seven days journey south west from Munnypura; it must, therefore, be on the frontiers of Bengal, and may, perhaps, be the country called in our maps Cashar.”\nနောက်ဆုံးအနေဖြင့် ဟိန္ဒူ မှဆင်းသက်လာတဲ့စကားကတော့ မြန်မာများက အေကိုဘတ် ဟုခေါ်ပြီး သူတို့ကိုယ်သူတို့ ဘင်္ဂ ဟုခေါ်သည့် သူတို့၏စကားဖြစ်ပါသည်။ ထိုသူများမှာ တချိန်က ကိုယ့်မင်းကိုယ့်ချင်းနှင့်နေထိုင်ခဲ့ရာမှ ၄င်းတို့ကို မဏိပူရမှ သိမ်းပိုက်ခဲ့ပြီးထိုမှတဆင့် မြန်မာတို့က သိမ်းပိုက်ကာ အင်းဝထိ ကျွန်အဖြစ်ခေါ်ဆောင်ခံလာရသူများဖြစ်ပါသည်။ ဘင်္ဂဒေသသည် မဏိပူရ၏အနောက်တောင်ဘက် တွင်ရှိပြီး (၇) ရက်ခရီးစာသာရှိသော၊ စာရေးသူ၏မြေပုံအရ ကချာဟုခေါ်သော ဘင်္ဂလားပြည်၏ အရှေ့ဘက်စွန်းဒေသဖြစ်ပါသည်။ ဟုရေးသားထားပါသည်။\nထို့ပြင် ရိုဟင်ဂါ၊ ရိုစောင် နဲ့ ဘင်္ဂ စကားအသုံးအနှုန်းများကို နှိုင်းယှဉ်ဖေါ်ပြထားပါသည်။ ထိုအထဲမှ အချို့မှာ\nEnglish Rooinga Rossawn Banga\nSleep Layrow Needsara Hooleek\nSun Bel Sooja Bayllee\nMoon Sawn Sundsa Satkan တို့ဖြစ်ပါသည်။\nမြန်မာနိုင်ငံတော်သည် တခေတ်တခါက ဒေသတွင်း၌ Mighty Empire အဖြစ် အလွန်ကျော်ကြားခဲ့ပါသည်။ ထိုသို့ကျော်ကြားခဲ့သော ကြောင့် အနောက်တိုင်း ပညာရှင်များပင် မြန်မာ့အင်ပါယာအကြောင်း တစေ့တစောင်း လာရောက်လေ့လာ ရေးသားပြုစုထားခဲ့ကြပါသည်။ အဆိုပါစာတမ်းကို ရေးသားပြုစုခဲ့သူသည်လည်း ထိုခေတ်ထိုအခါက မြန်မာနိုင်ငံသို့ကိုယ်တိုင် လာရောက်လေ့လာမှတ်တမ်းတင်ခဲ့ခြင်းဖြစ်ပါသည်။သူ၏မှတ်တမ်းကို ၁၇၉၉ တွင်မှ စတင်ရ်ျသုတေသနပြု ပုံနှိပ်ထုတ်ဝေခဲ့ပြီး ဟားဗတ်ကောလိပ်အပါအ၀င် ကမ္ဘာ့ နာမည်ကြီး တက္ကသိုလ်၊ ကောလိပ်များ၏ Library များတွင် တွေ့ရှိနိုင်ပါသည်။\n၁၇၉၉ ခုနှစ်ကာလတွင် မြန်မာနိုင်ငံ၌ ကုန်းဘောင်မင်းဆက်ဖြစ်သော ဘိုးတော်ဘုရား (၁ရ၈၂-၁၈၁၉) မှ အမရပူရ နေပြည်တော်ကို ဗဟိုပြု မင်းလုပ် အုပ်ချုပ်နေသော တတိယမြန်မာအင်ပါယာ အချိန်ဖြစ်ပါသည်။ စာရေးဆရာ၏ ရေးသားချက် “the Mohammedans, who have been long settled in Arakan, and who called themselves Rooinga, or natives of Arakan.” အရပင် ရိုဟင်ဂျာသည် ၁ရ၉၉ (စာအုပ်ထုတ်ဝေသည့်နှစ်) မတိုင်မီကပင် အာရကန်ဒေသအတွင်း ကာလကြာမြင့်စွာ အခြေတကျ နေထိုင်လာသူများ ဖြစ်ကြောင်း၊ ထိုသူတို့မှာ ကိုယ်ပိုင်စကားပင်ရှိကြောင်း တွေ့ရှိရပါသည်။\nထို့ပြင် ထိုစဉ်အခါက မြန်မာအင်ပါယာသို့ လာရောက်ခဲ့ကြပြီး ဒတ်ခ်ျနှင့် ပြင်သစ်တို့ကလည်း ၄င်းတို့ဘာသာစကားဖြင့် ရခိုင်ဒေသတွင်နေထိုင်သူတို့အကြောင်း မှတ်တမ်းများ ပြုစုထားခဲ့သည်များကို ရှာဖွေတွေ့ရှိရပါသည်။\nမှတ်ချက်။ ။Facebook တွင်မျှဝေခြင်း ခွင့်မပြု။)))\nPosted by Rohang king at 10:02 PM\nLabels: ရိုသမိုင်း, genocide docs, History, သုတ\nရှေးမြန်မာ့ အလီပေါင်း နှင့် ယနေ့ရို အလီပေါင်း ရေတွက်ပုံ နှိုင်းယှဉ်ခြင်း\nရိုဟင်ဂျာ ဘာသာစကားသည် အလွန်ရှေးကျသော ဘာသာစကားဖြစ်သည်။ သက္ကတ၊ အာရဗီ အနွယ်ဝင်ဖြစ်သည်။ ရှေးခေတ် မြန်မာ့ကျောက်စာများ၊ ရှေးခေတ် အာရ်ကာန်ကျောက်စာများတွင် ယနေ့သုံးရိုစကားလုံး အများအပြားတွေ့ရှိရသည်။ ရာဇဝင်ထဲက ပုဏ္ဍားစကား စာအုပ် ရှေးခေတ်ကျောက်စာသုံး စကားလုံးများကို ဖော်ပြရာတွင် စကားလုံးအများစုသည် ယနေ့သုံး ရိုဟင်ဂျာစကားနှင့် ကိန်းဂဏန်းများ ဆင်တူနေကြောင်းတွေ့ရသည်။ အနန္ဒစန္ဒြာကျောက်စာတွင်လည်း အများစုမှာ လေယူလေသိမ်း အနည်းငယ်လွဲသည်မှအပ ယနေ့သုံးရိုဟင်ဂျာစကားနှင့် ဆင်တူနေကြောင်း ဘာသာဗေဒပညာရှင်များ၏-ဖော်ပြချက်အရ တွေ့ရသည်။ ဤစာတမ်းမှာ ဖော်ပြသွားမည်မှာ ရိုဟင်ဂျာ အလီပေါင်း ရေတွက်ပုံကို ရှေးမြန်မာအလီပေါင်း ရေတွက်ပုံနှင့် နှိုင်းယှဉ် ဖော်ပြပေးမည်ဖြစ်သည်။\nနှိုင်းယှဉ်ရ လွယ်ကူစေရန်နှင့် ပင်ရင်းအသံကို လွယ်လွယ်လေး သိနိုင်အောင် ရိုဟင်ဂျာစကားကို မြန်မာစာဖြင့် ဖော်ပြပေးခြင်းဖြစ်သည်။ အောက်ဆုံးတွင် ရိုဟင်ဂျာလိပ်နှင့်လည်း ဖော်ပြထားပါသည်။\n၉ × ၁- ဂူနေ =၉ ၉ × ၁- လီ = ၉\nနော x ဧက = နော\nနော x ဒွီး = အဉ်ရာ့ရော့\nနော x တိန် = ဟာံတာသှ်ျ\nနော x စိုက်ရ် = ဆတ္တိရိသျှ်\nနော x ဖာဉ်စ် = ဖာံစ်စာလီသျှ်\nနော x ဆော့ = ဖဉ်ဈာသှ်ျစိုက်ရ်\nနော x ဟာံတ် = ဟိုက်ထ်တိန်\nနော x အဋ္ဌ = ဗာဟတ္တိုရ်\nနော x နော = ဧက် အသျှီ\nနော × ဧက = နော\nနဝ × ဒွေး = အဋ္ဌာရသ\nနဝ × တြိန္နာ = သတ္တဗီသ\nနဝ × ဇယ = ဆတြိသ\nနဝ × ပဉ္စ = ဗျည်းစာလီသ\nနဝ × သော = ဇော ပဉ္စဿ\nနဝ × သတ္တ = တြိဆ\nနဝ × အဋ္ဌ = ဗားသတ်\nနဝ × နဝါ = ဧက အဿိ\n၈ x ၁ - ဂူနေ = ၈ ၈ x ၁ - လီ = ၈\nအာံခ်ျဋ္ဌော x ဧက = အာံခ်ျဋ္ဌော\nအာံခ်ျဋ္ဌော x ဒွီး = သျှူဠော\nအာံခ်ျဋ္ဌော x တိန် = စိုဗီသျှ်\nအာံခ်ျဋ္ဌော x စိုက်ရ် = ဗတ္တိရီိသျှ်\nအာံခ်ျဋ္ဌော x ဖာဉ်စ် = စာလ္လီသျှ်\nအာံခ်ျဋ္ဌော x ဆော့ = အဋ္ဌစာလ္လီသျှ်\nအာံခ်ျဋ္ဌော x ဟာံတ် = ဖဉ်ဈာသှ်ျဆော့\nအာံခ်ျဋ္ဌော x အဋ္ဌ = ဟိုက်ဋ္ဌ်စိုက်ရ်\nအာံခ်ျဋ္ဌော x နော = ဗဟာတ္တိုရ်\nအဋ္ဌ × ဧက = အဋ္ဌ\nအဋ္ဌ × ဒွေး = သောဠသ\nအဋ္ဌ × တြိန္နာ = ဇောဗီသ\nအဋ္ဌ × ဇယ = ဗားတြိသ\nအဋ္ဌ × ပဉ္စ = သုဉ္စာလီသ\nအဋ္ဌ × သော = အဋ္ဌာ စာလီသ\nအဋ္ဌ × သတ္တ = ဆ ပဉ္စဿ\nအဋ္ဌ × အဋ္ဌ = စတုဆဋ္ဌိ\nအဋ္ဌ × န၀ါ = ဗားသတ်\n၇ x ၁ - ဂူနေ = ၇ ၇ x ၁ - လီ = ၇\nဟာံတ် x ဧက = ဟာံတ်\nဟာံတ် x ဒွီး = စိုယ်ဒ္ဓော့\nဟာံတ် x တိန် = ဧက်ကသျှ်\nဟာံတ် x စိုက်ရ် = အဉ်ရာ့သျှ်\nဟာံတ် x ဖာဉ်စ် = ဖာဉ်တြိသျှ်\nဟာံတ် x သော = ဗီအလ္လီသှ်ျ\nဟာံတ် x ဟာံတ် = စာလီသျှ်နော\nဟာံတ် x အဋ္ဌ = ဖဉ်ဈာသှ်ျဆော့\nဟာံတ် x နော = ဟိုက်ဋ္ဌတိန်\nသတ် × ဧက = သတ်\nသတ္တ × ဒွေး = စတုရာ ဒသ\nသတ္တ × တြိန္နာ = ဧကာဗီသ\nသတ္တ × ဇယ = အသဋ္ဌာဗီသ\nသတ္တ × ပဉ္စ = ပဉ္စာတြိသ\nသတ္တ × သော = ဗား စာလီသ\nသတ္တ × သတ္တ = န၀ါ စာလီသ\nသတ္တ × အဋ္ဌ = ဆ ပဉ္စဿ\nသတ္တ × နဝါ = တြိဆ\n၆ x ၁ - ဂူနေ = ၆ ၆ x ၁ - လီ = ၆\nဆော့ x ဧက = ဆော့\nဆော့ x ဒွီး = ဗာရော့\nဆော့ x တိန် = အာဉ်ရာ့ရော့\nဆော့ x စိုက်ရ် = စိုဗ္ဗီသျှ်\nဆော့ x ဖာဉ်စ် = တြိသျှ်\nဆော့ x ဆော့ = ဆတြိသျှ်\nဆော့ x ဟာံတ် = ဗီအလ္လီသျှ်\nဆော့ x အဋ္ဌ = အဋ္ဌစာလ္လီသျှ်\nဆော့ x နော = ဖဉ်ဈာသှ်ျစိုက်ရ်\nသော × ဧက = သော\nသော × ဒွေး = ဒွါဒသ\nသော × တြိန္နာ = အဋ္ဌရသ\nသော × ဇယ = ဇောဗီသ\nသော × ပဉ္စ = သုံ တြိသ\nသော × သော = ဆတြိသ\nသော × သတ္တ = ဗား စာလီသ\nသော × အဋ္ဌ = အဋ္ဌာ စာလီသ\nသော × န၀ါ = ဇော ပဉ္စဿ\n၅ x ၁ - ဂူနေ = ၅ ၅ x ၁ - လီ = ၅\nဖာဉ်စ် x ဧက = ဖာဉ်စ်\nဖာဉ်စ် x ဒွီး = ဒေါသျှ်\nဖာဉ်စ် x တိန် = ပုဉ်ဒရော့\nဖာဉ်စ် x စိုက်ရ် = ကူရီ\nဖာဉ်စ် x ဖာဉ်စ် = ဖဉ်စသျှ်\nဖာဉ်စ် x ဆော့ = တြီသျှ်\nဖာဉ်စ် x ဟာံတ် = ဖာဉ်စ်တြိသျှ်\nဖာဉ်စ် x အဋ္ဌ = စာလ္လီသျှ်\nဖာဉ်စ် x နော = ဖဉ်စာလ္လီသျှ်\nဗျည်း × ဧက = ဗျည်း\nဗျည်း × ဒွေး = သုံဒသ\nဗျည်း × တြိန္န = ပဉ္စာဒသ\nဗျည်း × ဇယ = သုံဗီသ\nဗျည်း × ပဉ္စ = ပဉ္စာဗီသ\nဗျည်း × သော = သုံ တြီသ\nဗျည်း × သတ္တ = ပဉ္စာ တြိသ\nဗျည်း × အဋ္ဌ = သုံစာလီသ\nဗျည်း × န၀ါ = ဗျည်းစာလီသ\n၄ x ၁ - ဂူနေ = ၄ ၄ x ၁ - လီ = ၄\nစိုက်ရ် x ဧက = စိုက်ရ်\nစိုက်ရ် x ဒွီး = အံခ်ျဋ္ဌော\nစိုက်ရ် x တိန် = ဗာရော့\nစိုက်ရ် x စိုက်ရ် = သျှူဠ္လော\nစိုက်ရ် x ဖာဉ်စ် = ကူရီ\nစိုက်ရ် x ဆော့ = စောဗ္ဗီသျှ်\nစိုက်ရ် x ဟာံတ် = အဉ်ရာ့သှ်ျ\nစိုက်ရ် x အဋ္ဌ = ဗတ္တိရိသျှ်\nစိုက်ရ် x နော = ဆတ္တိရိသျှ်\nဇယ × ဧက = ဇယ\nဇယ × ဒွေး = အဋ္ဌ်\nဇယ × တြိက = ဒွါဒသ\nဇယ × စတုက = သောဠသ\nဇယ × ပဉ္စ = သုံ ဗီသ\nဇယ × သော = ဇောဗီသ\nဇယ × သတ္တ = အသဋ္ဌံဗီသ\nဇယ × အဋ္ဌ = ဗား တြိသ\nဇယ × န၀ါ = ဆ တြိသ\n၃ x ၁ - ဂူနေ = ၃ ၃ x ၁ - လီ = ၃\nတိန် x ဧက = တိန်\nတိန် x ဒွီး = ဆော့\nတိန် x တိန် = နော\nတိန် x စိုက်ရ် = ဗာရော့\nတိန် x ဖာဉ်စ် = ပုဉ်ဒရော့\nတိန် x ဆော့ = အဉ်ရာ့ရော့\nတိန် x ဟာံတ် = ဧက်ကသျှ်\nတိန် x အဋ္ဌ = စောဗ္ဗီသျှ်\nတိန် x နော = ဟံတ္တာသျှ်\nတြိန်း × ဧက = တြိန်း\nတြိန်း × ဒွေး = ဆ\nတြိန်း × တြ = နော\nတြိန်း × ဇယ = ဒွါဒသ\nတြိန်း × ပဉ္စ = ပဉ္စာဒသ\nတြိန်း × သော = အဋ္ဌာရသ\nတြိန်း × သတ္တ = ဧကဗီသ\nတြိန်း × အဋ္ဌ = ဇောဗီသ\nတြိန်း × န၀ါ = သတ္တာဗီသ\n၂ x ၁ - ဂူနေ = ၂ ၂ x ၁ - လီ = ၂\nဒွီး x ဧက = ဒွီး\nဒွီး x ဒွီး = စိုက်ရ်\nဒွီး x တိန် = ဆော့\nဒွီး x စိုက်ရ် = အံခ်ျဋ္ဌော\nဒွီး x ဖာဉ်စ် = ဒေါသျှ်\nဒွီး x ဆော့ = ဗာရော့\nဒွီး x ဟာံတ် = စိုဒ္ဒော့\nဒွီး x အဋ္ဌ = သျှူဠ္လော\nဒွီး x နော = အဉ်ရာ့ရော့\nဒွေး × ဧက = ဒွေး\nဒွေး × ဒွေး = စာယ\nဒွေး × တြိန်း = ဆ\nဒွေး × စာလီ = အဌ်\nဒွေး × ပဉ္စ = သုံဒသ\nဒွေး × သော = ဒွါဒသ\nဒွေး × သတ္တ = စတုရာဒသ\nဒွေး × အဋ္ဌ = သောဠသ\nဒွေး × န၀ါ = အဋ္ဌာရသ\n၁ x ၁ - ဂူနေ = ၁ ၁ x ၁ - လီ = ၁\nဧက် x ဧက = ဧက်\nဧက် x ဒွီး = ဒွီး\nဧက် x တိန် = တိန်\nဧက် x စိုက်ရ် = စိုက်ရ်\nဧက် x ဖာဉ်စ် = ဖာဉ်စ်\nဧက် x ဆော့ = ဆော့\nဧက် x ဟာံတ် = ဟာံတ်\nဧက် x အဌ် = အံခ်ျဋ္ဌော\nဧက် x နော = နော\nဧက် × ဧက = ဧက်\nဧက် × ဒွေး = ဒွေး\nဧက် × တြိန်း = တြိန်း\nဧက် × ဇယ = ဇယ\nဧက် × ဗျည်း = ဗျည်း\nဧက် × သော = သော\nဧက် × သတ် = သတ်\nဧက် × အဌ် = အဌ်\nဧက် × နော = နော\nFuran Burmar Gun gona loi Rohingyar Gun gona loi Milhábai Sa.\n9 × 1 gune = 9\nNou× Ekka = Nou\nNou× Dui = Añçaro\nNou× Tin = Háñtaic\nNou× Sair = Sétiríc\nNou× Fañs = Fañssolic\nNou× sou = Fondaic-sair\nNou× háñt = Haith-tin\nNou× añth= Ba-Oitoir\nNou× nou = Ek-ací\nNou× doc = Nobboi\n8 × 1 gune = 8\nAñctho× Ekka = Añctho\nAñctho× Dui = Cúllo\nAñctho× Tin = Sobbic\nAñctho× Sair = Bottiríc\nAñctho× Fañs = Sallic\nAñctho× sou = Añthsollic\nAñctho× háñt = Fondaic-sóu\nAñctho× añth= Haith-sair\nAñctho× nou = Ba-hoittor\nAñctho× doc = Ací\n7 × 1 gune = 7\nHáñt× Ekka = Háñt\nHáñt× Dui = Soiddó\nHáñt× Tin = Ekgoic\nHáñt× Sair = Añçáic\nHáñt× Fañs = Fañttiríc\nHáñt× Sou = Bi-salic\nHáñt× Háñt = Sallic-nou\nHáñt× Añth= Fondaic-sóu\nHáñt× Nou = Háittin\nHáñt× Doc = Oittoir\n6 × 1 gune = 6\nSóu× Ekka = Sóu\nSóu× Dui = Baró\nSóu× Tin = Añçáro\nSóu× Sair = Sobbic\nSóu× Fañs = Tiríc\nSóu× Sóu = Set-tiríc\nSóu× Háñt = Bi-salic\nSóu× Añth= Añth-sallic\nSóu× Nou = Fondaic-sair\nSóu× Doc = Háith\n5 × 1 gune = 5\nFañs× Ekka = Fañs\nFañs × Dui = Doc\nFañs × Tin = Fundóro\nFañs × Sair = Kuri\nFañs × Fañs = Foñsoic\nFañs × Sóu = Tiríc\nFañs × Háñt = Fañstiríc\nFañs × Añth= Sallic\nFañs × Nou = Fañssallíc\nFañs × Doc = Fonjaic\n4 × 1 gune = 4\nSair × Ekka = Sair\nSair × Dui = Añctho\nSair × Tin = Baró\nSair × Sair = Cúllo\nSair × Fañs = Kuri\nSair × Sóu = Sobbic\nSair × Háñt = Añçáic\nSair × Añth= Bo-tiríc\nSair × Nou = Set-tiríc\nSair × Doc = Sallic\n3 × 1 gune = 3\nTin × Ekka = Tin\nTin × Dui = Sóu\nTin × Tin = Nou\nTin × Sair = Baró\nTin × Fañs = Fundóro\nTin × Sóu = Añçáro\nTin × Háñt = Ekgoic\nTin × Añth= Sobbic\nTin × Nou = Háñtaic\nTin × Doc = Tiríc\n2 × 1 gune = 2\nDui × Ekka = Dui\nDui × Dui = Sair\nDui × Tin = Sóu\nDui × Sair = Añctho\nDui × Fañs = Doc\nDui × Sóu = Baró\nDui × Háñt = Soiddo\nDui × Añth= Cúllo\nDui × Nou = Añçáro\nDui × Doc = Kuri\n1 × 1 gune = 1\nEk × Ekka = Ekka\nEk × Dui = Dui\nEk × Tin = Tin\nEk × Sair = Sair\nEk × Fañs = Fañs\nEk × Sóu = Sóu\nEk × Háñt = Háñt\nEk × Añth = Añctho\nEk × Nou = Nou\nEk × Doc = Doc\n*မှတ်ချက်။ အာကာန်ပြည်၏ ဒေသအလိုက် အချို့စကားလုံးများ မသိတသိ ကွဲပြားတာလည်းရှိပါတယ်။\nPosted by Rohang king at 7:53 AM\nLabels: language, literature, Rohingyalish, သုတ\nရိုဟင်လေး| Feb 23, 2018, 12:29 AM FRI\nPosted by Rohang king at 7:08 AM\nLabels: genocide docs, poem\nCÁRITÓR ADOB [တပည့်ကျင့်ဝတ်]\nDáf kucícecíki máni\nUstator cíkkát eteram gorí.\nHúzorot takí késmot fati\nCiki báfi forí guni\nCárit ór adob adagorí.\nUstat or Adob\nElom o cíka\nnosiyot gorí abob bana\nElóm basai norakí\ncáritor mosibot oré oñsé\ngomgán cíkai faro fán\no ustat ókkol\ngoróefañs adob.\nအတတ်လည်း သင်၊ ပဲ့ပြင်ဆုံးမ၊\nMaa-bab or Adob\nHoraf gan ottú ruké\nGom gán oré dahá\nElóm o cíka\nfalafusá ador o goré\nBiyá yó gorí doun\ne fañs ham\nMaa-bab or zimma.\nမကောင်းမြစ်တား ၊ ကောင်းရာညွှန်လတ်၊\nအတတ်သင်စေ၊ ပေးဝေနှီးရင်း ၊\nPosted by Rohang king at 9:44 PM\nLabels: poem, Rohingyalish\nNize Háibar Golti Kíyal: Rozuban Cartoons\nFaida Halu ရေးသားခဲ့သော Rzuban ကာတွန်းပုံပြင် ဖတ်ကြည့်ရအောင်-\nNize Haibar Golti Kiyal by Kuwaiccorjja\nPosted by Rohang king at 12:37 PM\nLabels: books, Rohingyalish, Story, သုတ\nရှောဗ္ဗီးရ်ဟူစိန်သည် ၁၉၄၁ ခုနှစ် ဧပြီလ ၁၄ ရက် တွင် ရခိုင်ပြည်နယ်၊ ဘူးသီးတောင်မြို့နယ်၊ ဖွီမာလီကျေးရွာရှိ ထင်ပေါ်ကျော်ကြားသည့် မိသားစုမှ မွေးဖွားလာသည်။ ဖခင်မှာ ကျောင်းဆရာ အဟ်မဒူရာမာန်ဖြစ်ပြီး မိခင်မှာ ဒေါ်ဆော်လီမာခါတွန် ဖြစ်သည်။ ရှော်ဗ္ဗီရ်ဟူစိန်းသည် အခြေခံပညာကို ဇာတိရွာ၌ သင်ယူခဲ့ပြီး အလယ်တန်းနှင့် အထက်တန်းကို ဘူးသီးတောင်မြို့ အထက်တန်းကျောင်းနှင့် စစ်တွေမြို့ အထက်တန်းကျောင်းမှ သင်ယူခဲ့သည်။ ၁၉၅၉ ခုတွင် စစ်တွေမြို့ အစိုးရ အထက်တန်းကျောင်းမှ ၁၀-တန်းအောင်ခဲ့သည်။ ထို့နောက် ကျောက်ဖြူ ကော်လိပ်၌ ဥပစာတန်း သင်ခဲ့သည်။ ရန်ကုန်တက္ကသိုလ် ဝိဇ္ဇာသိပ္ပံကျောင်း၌ ဆက်လက် ပညာဆည်းပူးခဲ့ရာ ၁၉၆၅ ခုနှစ်တွင် စီးပွားရေးနှင့် နိုင်ငံရေးသိပ္ပံဖြင့် ဘီအေဘွဲ့ ရရှိခဲ့သည်။ ၁၉၆၂-၆၅ ထိ ရန်ကုန်တက္ကသိုလ် စစ်လေ့ကျင့်ရေးသင်တန်း (Ragoon University Crops- UTC) တက်ရောက်ကာ အခြေခံစစ်ပညာကိုလဲ သင်ယူခဲ့သည်။\nကျောင်းသားဘဝတွင် လူမှုရေး လုပ်ငန်း ဆောင်ရွက်မှု အမျိုးမျိုးတွင် လည်းကောင်း၊ အစဉ်အလာ ဓလေ့ထုံးစံရေးရာ အပြင် နိုင်ငံရေး အဖွဲ့အစည်းများတွင်လည်း ထထကြွကြွ ပါဝင်ခဲ့ကြသည်။ ၁၉၅၉ ခုမှ ၁၉၆၂ ခုအထိ သူသည် ကျောက်ဖြူကော်လိပ် မွတ်စလင်ကျောင်းသားများ အသင်း (Muslim Students Association) နှင့် ဓညဝတီ ကျောင်းသားများ အသင်း (Danyawaddy Students Association) ဗဟိုလ်အမူဆောင် ကော်မတီ အဖွဲ့ဝင်တစ်ဦးဖြစ်ခဲ့သည်။ ၁၉၆၁ ခုမှ ၁၉၆၄ ခု ရန်ကုန်တက္ကသိုလ် ရိုဟင်ဂျာကျောင်းသားများအသင်း (Rangoon University Rohingya Student Organization) အထွေထွေအတွင်းရေးမှူး ဖြစ်ခဲ့သည်နှင့်အတူ ၁၉၆၂ ခုမှ-၁၉၆၄ ခုထိ ရန်ကုန်တက္ကသိုလ် မွတ်စလင်ကျောင်းသားများအသင်း (Rangoon University Muslim Students Association)၏ ဗဟိုလ်ကော်မတီဝင် တစ်ဦးလည်း ဖြစ်ခဲ့သည်။\nရန်ကုန်တက္ကသိုလ်မှ ဘွဲ့ရပြီးနောက် ရှော်ဘ္ဗီရ်ဟူစိန်းသည် မြန်မာ့ကုန်သွယ်ရေးကောပိုရေးရှင်း ဝန်ကြီးဌာန၌ မြို့နယ် ကုန်သွယ်ရေး မန်နေဂျာအဖြစ် စတင်အမှူးထမ်းခဲ့သည်။ ၁၉၆၉ ခုတွင် သူသည် ရိုဟင်ဂျာလွတ်မြောက်ရေး မြေအောက်လှုပ်ရှားမှုကို ဦးဆောင်နေသော ရိုဟင်ဂျာ လွတ်မြောက်ရေး တပ်မတော် (Rohingya Independence Force) သို့ ဝင်ရောက်ခဲ့သည်။ အာရ်အိုင်အေဖ် နှင့် ရိုဟင်ဂျာအမျိုးသား လွတ်မြောက်ရေးပါတီတို့ ပူးပေါင်းသွားသောအခါ ရှောပ္ပီရ်သည် အဓိက ကဏ္ဍမှ ထထကြွကြွ လှုပ်ရှားခဲ့သည်။\n၁၉၇၃ ခုတွင် ဇာဖော်ရ်ဟားဗီးပ်၏ ခေါင်းဆောင်မှုအောက်၌ အာရ်အိုင်အေဖ် ကို Rohingya Patriotic Front (RPF) အဖြစ်အမည်ပြောင်းလဲပေးခဲ့သည်။ ၎င်းတွင် ဗဟိုလ်ကော်မတီအဖွဲ့ဝင်အဖြစ် ခန့်အပ်ခံခဲ့ရသည်။ သူ့၏ စွယ်စုံအရည်အချင်းနှင့်အညီ တာဝန်မျိုးစုံကို ထမ်းဆောင်ခဲ့သည်။ သင်းတန်းကျောင်း ကွပ်ကဲရေးမှူး၊ သင်တန်းဆရာကြီး၊ ပြန်ကြားရေးဌာန အတွင်းရေးမှူး၊ နိုင်ငံခြားရေးရာ အတွင်းရေးမှူး စသည့်တာဝန်အမျိုးမျိုးကို ထမ်းဆောင်ခဲ့သည်။\n၁၉၇၅ ခုတွင် ပညာတတ်လူငယ်များ ပါတီသို့ အပြုံလိုက် ဝင်ရောက်လာသည့်အခါ ဗိုလ်သည် သူတို့အား အခြေခံစစ်သင်တန်းကို ကိုယ်တိုင်သင်ပေးခဲ့သည်။ ယနေ့ခေတ် တော်လှန်ရေးခေါင်းဆောင် အများစုမှာ ဗိုလ်၏ သင်တန်းဆင်း တပည့်လက်သားတွေသာဖြစ်ကြသည်။ သူသည် ရိုဟင်ဂျာလွတ်မြောက်ရေးအတွက် ကြိုးပမ်းခဲ့သည့် သမိုင်းတွင်မှတ်တိုင်တစ်ခုအဖြစ် ကျန်ရစ်မည်ဖြစ်သည်။\n၁၉၈၄ ခုတွင် အာရ်ပီအေဖ်နှင့် နူရ်အီစ္စလာမ် ခေါင်းဆောင်သော ရိုဟင်ဂျာစည်းလုံးညီညွတ်ရေးအဖွဲ့ ဂိုဏ်းခွဲတစ်စုသည် Arakan Rohingya Islamic Front (ARIF) အဖြစ် ပေါင်းစည်းသွားသောအခါ ဗိုလ် ရှော်ဗ္ဗီရဟူစိန်းသည် အာရ်ပီအေဖ် ခေါင်းဆောင်ဖြစ်လာခဲ့သည်။ ၁၉၇၈ ခုနှစ် ပထမအကြိမ် ရိုဟင်ဂျာ အမျိုးသားကောင်စီ၌ သူ့ကို ဥက္ကဌအဖြစ် ရွေးချယ်တင်မြောက်ခဲ့သည်။ ဒုတိယအကြိမ်၌ သူ့ကို ကျန်းမာရေးအခြေအနေကြောင့် ဒုခေါင်းဆောင်အဖြစ် တင်မြောက်ရွေးချယ်ခဲ့တယ်။\nဗိုလ်ရှော်ဗ္ဗီရ်ဟူစိန်းသည် လွတ်မြောက်ရေးလှုပ်ရှားမှုတလျှောက် နိုင်ငံပေါင်းများစွာသို့ ခရီးထွက်ပြီး အစည်းအဝေးများ၊ ဆွေးနွေးမှုများစွာကို တက်ရောက်ခဲ့သည်။ ထို့အပြင် အဖိနှိပ်ခံ ရိုဟင်ဂျာအမျိုးသားတို့၏ မူလအခွင့်အရေးနှင့် လွတ်မြောက်ရေးအတွက် စည်းရုံးလုံးဆော်မှုများ၊ တွေ့ဆုံမေတ္တာရပ်ခံမှုများကို မနားတမ်း ဆောင်ရွက်ခဲ့သည်။ ရှော်ဗ္ဗီရ်ဟူစိန်းသည် သူ၏ ထူးခြားပြောင်မြောက်သော ကိုယ်ကျိုးစွန့် ဆောင်ရွက်မှုများဖြင့် ရိုဟင်ဂျာတို့ အခွင့်အရေးနှင့် လွတ်မြောက်ရေး လှုပ်ရှားမှုအတွက် သူ့ဘဝတသက်ကို စတေးခဲ့သည်။\nသူသည်အရည်အချင်းပြည့်ဝသော သင်တန်းနည်းပြ၊ တပ်မှူးတစ်ဦး၊ နှိုင်းချင့်မျှော်ခေါ်မှုကောင်းသော ခေါင်းဆောင်တစ်ဦးလည်းဖြစ်သည်။ သူသည် ရိုဟင်ဂျာအမျိုးသား စည်းလုံးညီညွတ်ရေးအတွက်လည်း\nမနားတမ်း ကြိုးပမ်းခဲ့သည်။ သူ၏ အလွန်ပြင်းထန်သော ရောဂါခံစားနေချိန်တွင်ပင် လူမျိုးအကျိုး ဘာသာအကျိုးကို ဆောင်ရွက်ခဲ့သည်။ နောက်ဆုံးထွက်သက်ထိ အမျိုးပေးတာဝန် ကျေပွန်ရင်း ARIF ၏ ဒုဥက္ကဋ္ဌတာဝန်ထမ်းဆောင်နေဆဲတွင်ပင် အသည်းနာ ရောဂါဖြင့် ၁၉၉၈ ခု ဇန္နဝါရီလ ၂၅ ရက်နေ့တွင် လောကနှင့် ရိုမျိုးကို ခွဲခွာ၍ ထာဝရ နှုတ်ခွန်းဆက်သွားခဲ့လေသည်။ သူကွယ်လွန်ခဲ့သည်မှာ ၁၉ နှစ်လွန်ခဲ့သော်လည်း ရိုမျိုး၏ နှလုံးသားထဲတွင် ရှင်သန်နေဆဲဖြစ်သည်။\nArakan Magazine , Volume. 3, Issue 3, March 2011. (P: 3-4)\nLabels: ရိုသမိုင်း, ရိုကျော်, genocide docs, politic, သုတ\nရှေးမြန်မာ့ အလီပေါင်း နှင့် ယနေ့ရို အလီပေါင်း ရေတွ...


YEYINTNGE(CANADA): Thursday, November 03\nမြန်မာနိုင်ငံ၏ အိမ်နီးချင်း မျှော်ကြည့်ရေး မူဝါဒ\nby Save Irrawaddy Face book on Wednesday, November 2, 2011 at 11:53pm\n(Vahu Development Institute မှ Deputy Director ဖြစ်သူ ဦးအောင်နိုင်ဦး ရေးသားသည့် Burma’s “Look to the Neighbors Policy” ကို ဆီလျော်အောင်ဘာသာပြန်ဆိုသည်)\nအာရှဒေသဆီက စီးပွားရေးအင်အားကြီး တရုတ်နိုင်ငံက အနောက်မျှော်မူဝါဒ(Go West) ကို လက်ကိုင်ထား ကျင့်သုံးနေစဉ် ဒီမိုကရေစီ အထွန်းကားဆုံး အိန္ဒိယကအရှေ့မျှော်မူဝါဒ(Look East Policy) ကို ကျင့်သုံးရန်အားပေးမှုများ ပြုလုပ်လျက်ရှိသည်။ ယင်းမူဝါဒနှစ်ရပ်မှာ အိန္ဒိယနှင့် တရုတ်နိုင်ငံတို့မှ လွန်စွာဝေးလံခေါင်သီပြီး ဖွံ့ဖြိုးမှုနောက်ကျ ကျန်ရစ်သည့် ဒေသများအတွက် စီးပွားရေးတိုးတက်မှုနှင့် တည်ငြိမ်အေးချမ်းမှုတို့ကို ဆောင်ကြဉ်းပေးရန် အလို့ငှာ အိမ်နီးချင်း နိုင်ငံများနှင့် ကုန်သွယ်ရေး ပူးပေါင်းဆောင်ရွက်မှု အခန်းကဏ္ဍကို အဓိကအလေးပေးသည်။\nမြန်မာနိုင်ငံသည်လည်း လတ်တလောကာလများအတွင်း အိမ်နီးချင်းအိန္ဒိယနိုင်ငံနှင့် ကောင်းမွန်သော ကုန်သွယ်ရေးနှင့် လုံခြုံရေးဆိုင်ရာ ပူးပေါင်း ဆောင်ရွက်ချက်များ အခိုင်အမာ ဖြစ်ပေါ်လာရေးအတွက် သံတမန်ရေး လုပ်ဆောင်ချက်များကို မြှင့်တင်လာခဲ့သည်။ သို့သော်မြန်မာနိုင်ငံတွင် အိမ်နီးချင်း နိုင်ငံများနှင့် ဆက်ဆံရေးအတွက် တရုတ်နှင့် အိန္ဒိယတို့၏ Look East နှင့် Go West ကဲ့သို့ တိတိပပ အမည်နာမမျိုးမရှိပေ။ စိတ်ကူးသက်သက်ဖြင့် ပြောကြည့်မည် ဆိုပါက"အိမ်နီးချင်းနိုင်ငံများ မျှော်ကြည့်ရေး မူဝါဒ"(Look to the Neighbors Policy) ဟု ခေါ်ဆိုသင့်သည်ဟု ထင်ပါသည်။\nအဆိုပါ Look to the Neighbors မူဝါဒအတွက် အရေးအကြီးဆုံးဟု ယူဆမိသည့်အချက်မှာ အိမ်နီးချင်းနိုင်ငံများနှင့် ပိုမိုနီးကပ်မှုရှိသည့် ကုန်သွယ်ရေးနှင့် စီးပွားရေး ပူးပေါင်းဆောင်ရွက်ချက်များ အခိုင်အမာ ဖြစ်ပေါ်လာရေးအတွက် ရှင်းလင်းတိကျသောရည်ရွယ်ချက်နှင့် မူဝါဒရေးရာ ထုတ်ဖော်ဆောင်ရွက်မှုပင် ဖြစ်သည်။\nပြည်တွင်းရေးအရ ကြည့်မည်ဆိုလျှင်လည်း အိမ်နီးချင်းနိုင်ငံများနှင့် ဆက်ဆံရေးအပေါ် ရှင်းလင်းတိကျ ပြတ်သားသော မူဝါဒရေးရာ ညွှန်ကြားချက်တစ်ရပ် စီစဉ်ခင်းကျင်းထားခြင်းက စိန်ခေါ်မှုများကိုဖြေရှင်းရာ၌ သက်ဆိုင်ရာဝန်ကြီးဌာနများ၊ ပြည်နယ်ဒေသအုပ်ချုပ်ရေး အဖွဲ့များနှင့် အင်စတီကျူးရှင်းများ (Institutions) အကြား ပိုမိုကောင်းမွန်သော ညှိနှိုင်းလုပ်ဆောင်မှုများနှင့် ပူးပေါင်းဆောင်ရွက်မှုများ ထွက်ပေါ်လာရေးအတွက် တွန်းအားတစ်ရပ် ဖြစ်စေပါမည်။\nမြန်မာနိုင်ငံသည် ၁၉၈၈ ခုနှစ် ဒီမိုကရေစီရေးဆန္ဒပြမှုများအပေါ် စစ်တပ်က ဖြိုခွင်းနှိမ်နင်းမှု ဖြစ်ပေါ်ခဲ့ပြီးနောက် အနောက်နိုင်ငံများနှင့် ဆက်ဆံရေးမှာ တင်းမာသွားခဲ့ရသည်။ အိန္ဒိယနိုင်ငံကလည်း အနောက်နိုင်ငံများဘက်တွင် ရှိနေခဲ့သည်။ ငွေကြေးလည်းမရှိ၊ မိတ်ဆွေနိုင်ငံများလည်း မရှိတော့သည့် အားလျော်စွာ မြန်မာအနေဖြင့် နိုင်ငံရေးနှင့် စီးပွားရေးဆိုင်ရာ အထောက်အပံ့များ ရရှိနိုင်ရေးအတွက် အိမ်နီးချင်းနိုင်ငံများဖြစ်သည့် ထိုင်းနှင့် တရုတ်တို့ဘက်သို့ ဦးလှည့်ရတော့သည်။ (အထူးသဖြင့်တရုတ်ကိုပို၍ သိသိသာသာအလေးပေးရခဲ့ရပါသည်)။\nအဆိုပါ ၁၉၈၈ ခုနှစ်မတိုင်မီကဆိုလျှင် မြန်မာ-တရုတ် အကြားဆက်ဆံရေးမှာ ပြေပြစ်ချောမွေမှု အလျင်းမရှိခဲ့ပေ။ အကြောင်းမှာ ထိုစဉ်က မြန်မာ့ ဆိုရှယ်လစ်လမ်းစဉ်ပါတီအစိုးရ၏ ပြည်တွင်း နံပါတ်-၁ ရန်သူဖြစ်သော ကွန်မြူနစ်များကို တရုတ်နိုင်ငံက ၁၉၈၀ ပြည့်နှစ်များအတွင်း ကူညီထောက်ပံ့ ပေးခဲ့သောကြောင့် ဖြစ်သည်။ သို့သော် ယင်းသို့ ယုံကြည်စိတ်ချမှု မရှိသည့် သမိုင်းမွေများ မည်သို့ပင် ရှိစေခဲ့သော်ငြား တပ်မတော်အစိုးရ လက်ထက်သို့ အရောက်တွင် နှစ်နိုင်ငံစလုံးအတွက်၊ (အထူးသဖြင့် မြန်မာစစ်ဗိုလ်ချုပ်ကြီးများအတွက်) အပြန်အလှန် အကျိုးအမြတ် ဖြစ်ထွန်းစေမည့် စီစဉ်ဆောင် ရွက်မှုများ လုပ်ကိုင်ခြင်းဖြင့် တရုတ်-မြန်မာဆက်ဆံရေးမှာ ဖွံ့ဖြိုးဝေဆာလာသည်။\nမြန်မာစစ်ဗိုလ်ချုပ်ကြီးများက မြန်မာနိုင်ငံ၏ ကာလကြာရှည်စွာ ကျင့်သုံးခဲ့သော ဘက်မလိုက်ရေး နိုင်ငံခြားရေး မူဝါဒကို ၎င်းတို့အနေဖြင့် စွန့်လွှတ် ရမည်ဟူသော အချက်ကို နားလည်သဘောပေါက်ထားပြီး ဖြစ်သည်။ သို့သော် ပြည်တွင်း လူ့အခွင့်အရေး အခြေအနေများ အမြန်ဆုံး တိုးတက်ကောင်းမွန် လာအောင် လုပ်ပေးရေးဟူသည့် အနောက်နိုင်ငံများ၏ တောင်းဆိုချက်များကိုလည်း ၎င်းတို့အနေဖြင့် လိုက်လျောမှု မပေးလိုပေ။ သမိုင်းကြောင်းအရ တင်းမာမှုများ ရှိခဲ့ခြင်းကြောင့် တရုတ်နိုင်ငံနှင့် အလွန်နီးကပ်သည့် ဆက်ဆံရေးမျိုးပြုလုပ်ရန် အစပိုင်းတွင် တွန့်ဆုတ်မှုများရှိခဲ့သည့်တိုင် စစ်ဗိုလ်ချုပ်ကြီး များက ၎င်းတို့တွင် 'မှတစ်ပါးအခြားမရှိ' တော့ပြီဟူသောအချက်ကို သိရှိလာကြသည်။ မြန်မာပြည်တွင်းနှင့် နယ်စပ်ဒေသတစ်လျှောက်မှ ရန်သူများ ဝိုင်းရံခံ လိုက်ရသောအခါ မြန်မာစစ်တပ်က အတိုက်အခံများအပေါ် သိသာစွာ ဖိနှိပ်ဖြိုခွင်းမှုများ စတင်လုပ်ဆောင်လာသည်။ အနောက်က လက်တုံ့ပြန်မှုများ ပြုလုပ်သကဲ့သို့ ယင်းဖြစ်ရပ်များက မြန်မာစစ်တပ်အတွက် ပေးဆပ်မှု အလွန်အမင်းကြီးမား သွားစေသည်။ ဖဲကြဉ်ခံရမှုများနှင့် အဆက်အသွယ် ဖြတ်တောက်ခံရမှု များ ဆက်လက်ဖြစ်ပေါ်နေခဲ့သည်မှာ ယနေ့ထိတိုင်ပင် ဖြစ်သည်။\nအနောက်မှ အကူအညီအထောက်အပံ့များနှင့် စစ်အစိုးရအပေါ် အသိအမှတ်ပြုမှုများ ရုပ်သိမ်းလိုက်ခြင်း၊ လွဲမှားပြီး ထိခိုက်နစ်နာမှုများသည့် နည်းလမ်းများ အသုံးပြုမှုများအပေါ် ပြစ်တင်ဝေဖန်မှုများ အဆက်မပြတ် ပြုလုပ်ခြင်းတို့နှင့်အတူ အိန္ဒိယက ဒီမိုကရေစီအင်အားစုများအပေါ် အားပေး ထောက်ခံခြင်းများက တရုတ်နိုင်ငံအတွက် စင်းလုံးချော အခွင့် အရေးကြီးတစ်ရပ် ဖြစ်ပေါ်အောင် ဖန်တီးပေးလိုက်သကဲ့သို့ရှိသည်။\n၁၉၈၈ အရေးအခင်းပြီးဆုံးသွားပြီးနောက် နှစ်အနည်းငယ်အတွင်းမှာပင် တရုတ်က စစ်လက်နက်များ စတင်ရောင်းချပြီး မြန်မာနှင့် ကုန်သွယ်ရေး ပူးပေါင်းဆောင်ရွက်မှုများ အခိုင်အမာဖြစ်လာအောင် လုပ်ဆောင်ခဲ့သည်။ အနောက်နိုင်ငံများမှ အသံများ ပိုမိုကျယ်လောင် လာသည်နှင့်အမျှ မြန်မာစစ် အစိုးရနှင့် ဆက်ဆံရေးတွင် ဘေဂျင်းအစိုးရ၏ အရေးပါမှုမှာ ပို၍ပင်ကြီးမားလာခဲ့သည်။\n၁၉၉၀ ပြည့်နှစ်အစောပိုင်းကာလများတွင် အိန္ဒိယနိုင်ငံက ၁၈၀ ဒီဂရီ အချိုးအကွေ့ အလှည့်အပြောင်းတစ်ရပ်ကို ပြုလုပ်ခဲ့သည်။ တရုတ်နိုင်ငံ အနေဖြင့်မြန်မာပြည်တွင်း ကြီးမားများပြားသော အကျိုးအမြတ်များ ဖြစ်ထွန်းအောင် လုပ်ကိုင်နိုင်သည့် အချက်ကို သဘောပေါက်လာသည့် အိန္ဒိယက 'အရှေ့မျှော်မူဝါဒ'ကို ရှင်းရှင်းလင်းလင်း ပြတ်ပြတ်သားသားပင် ထုတ်ဖော်ကာမြန်မာအတိုက်အခံအင်အားစုများ၏ လှုပ်ရှားမှုများအပေါ် ထောက်ပံ့ပေးမှု များကိုလည်း လျှော့ချပစ်လိုက်သည်။ မည်သို့ပင်ဆိုစေ တရုတ်နိုင်ငံက နယ်ပယ်အသီးသီးတွင် နေရာပိုမိုရရှိလာရာ ဒေသတွင်း ပါဝါနိုင်ငံများနှင့် မြန်မာနိုင်ငံ အကြား ပါဝါချိန်ခွင်လျှာမှာ တစ်ဖက်စောင်းနင်း ဖြစ်ခဲ့ရသည်။ နောက်ဆုံးတွင် တရုတ်နိုင်ငံက မြန်မာနိုင်ငံ၏ နံပါတ် ၁ အဆင့်ရှိ ကုန်သွယ်ဘက် နိုင်ငံကြီး တစ်နိုင်ငံ ဖြစ်လာတော့သည်။\nတစ်ဖက်တွင် မြန်မာနိုင်ငံအနေဖြင့်လည်း အိမ်နီးချင်း ဧရာမနိုင်ငံကြီးနှစ်နိုင်ငံနှင့် ဆက်ဆံရေးအား ကောင်းမွန်စွာ ပြန်လည်ချိန်ညှိရန် လိုအပ်သည် ဟူသောအချက်ကို သဘောပေါက်လာသည့် အားလျော်စွာ စစ်ဘက်ခေါင်းဆောင်ကြီးများက အိန္ဒိယနှင့် သံတမန်ရေးရာ ကြိုးပမ်း လုပ်ဆောင်မှုများကို တိုးမြှင့်လာကြသည်။ သို့သော်အိန္ဒိယ အနောက်မြောက်ပိုင်းဒေသမှ လက်နက်ကိုင်ပုန်ကန်ထကြွမှုများ၊ အိန္ဒိယဗျူရိုကရေစီ ယန္တရား၏ နှေးကွေးညံ့ဖျင်း မှုများ၊ မြန်မာနိုင်ငံ၏ တိုင်းရင်းသား လက်နက်ကိုင်သူပုန် ပြဿနာများ အစရှိသည့် အရေးကိစ္စတို့က နှစ်နိုင်ငံအကြား ဆက်ဆံရေးတွင် တစ်နည်းတဖုံဖြင့် ရှုပ်ထွေးမှုများကို ဖြစ်ပေါ်စေခဲ့သည်။ ထို့အတူပင် အနောက်နိုင်ငံမျာ၏ ဖိအားပေးမှုများ ဆက်လက်ဖြစ်ပေါ်နေခြင်းကြောင့် မြန်မာအနေဖြင့် တရုတ် နိုင်ငံအပေါ် မှီခိုအားထားနေရမှုမှာလည်း လျော့နည်းသွားခြင်းမရှိခဲ့ပေ။ ပါဝါညီမျှခြင်းတွင် အိန္ဒိယကို ထည့်သွင်းတွက်ချက်ရာ၌ မြန်မာ စစ်ဗိုလ်ချုပ်ကြီးများ ပို၍ပင် သတိတကြီး ဖြစ်စေခဲ့သည်။\nမည်သို့ပင်ဖြစ်စေ အဆိုပါ အခြေအနေမှာ ပြောင်းလဲနေဖွယ်ရှိပါသည်။ ယခုနှစ်အတွင်း သမ္မတဦးသိန်းစိန် ဦးဆောင်သော\nအစိုးရအဖွဲ့သစ် အာဏာရရှိလာသည့်အချိန်မှစ၍ မြန်မာနိုင်ငံသည် အိမ်နီးချင်းနိုင်ငံများနှင့် ဆက်ဆံရေး ပြန်လည်ချိန်ညှိနိုင်မည့် နည်းလမ်းများ ရှာဖွေခဲ့သည့်ကို တွေ့ရသည်။ ကုန်သွယ်ရေးနှင့် စီးပွားရေးအရသာမက တရုတ်နှင့် အိန္ဒိယနယ်စပ်ဒေသရှိ လက်နက်ကိုင်သောင်းကျန်းမှုများ အပါအဝင် လုံခြုံရေးနှင့် အခြားသော အရေးကိစ္စများအရပါ ပြန်လည်ချိန်ညှိရန် ကြိုးပမ်းခြင်းဖြစ်သည်။\nတရုတ်နိုင်ငံ၏ အနောက်မျှော်မူဝါဒမှာ ဖွံ့ဖြိုးတိုးတက်မှု နောက်ကျကျန်ရစ်သော အနောက်မြောက်ပိုင်းဒေသမှ ပြည်နယ်များ စီးပွားရေး တိုးတက်မှု ဆောင်ကြဉ်းနိုင်ရန် အကောင်အထည်ဖော်ခဲ့ခြင်း ဖြစ်ပါသည်။ အဆိုပါမဟာဗျူဟာမှာ ယခုအခါ အကျိုးအမြတ်များ ဖန်တီးပေးနေပြီ ဖြစ်သည်။ အထူးသဖြင့် မြန်မာနိုင်ငံနှင့်ကပ်လျက်ရှိပြီး လူဦးရေ ၄၅ သန်းခန့် ရှိသော ယူနန်ပြည်နယ်တွင် ဖြစ်သည်။ တစ်ချိန်တစ်ခါက ဖွံ့ဖြိုးမှုနိမ့်ကျခဲ့ပြီး မတည်မငြိမ်မှု များနှင့် တိုက်ခိုက်မှုများရှိခဲ့သော အဆိုပါယူနန်ပြည်နယ်မှာ ယခုနှစ်များအတွင်း စီးပွားရေးအံ့မခန်း ဖွံ့ဖြိုးတိုးတက်မှုများ ဖြစ်ပေါ်လာပြီဖြစ်သည်။ ယူနန်ဗဟို စာရင်းစစ်ဗျူရို(YSB) အဆိုအရ ယူနန်၏ ဂျီဒီပီမှာ ယခု ၂၀၁၁ ခုနှစ် ပထမသုံးလတာအတွင်း ၁၂ ဒဿမ ၅ ရာခိုင်နှုန်းထိ မြင့်တက်လာခဲ့သည်။ မြန်မာ နိုင်ငံ၏ တရုတ်နှင့် ကုန်သွယ်မှုတန်ဖိုးမှာမူ ယခုအခါ အမေရိကန်ဒေါ်လာ ၄ ဒဿမ ၇ ဘီလီယံသို့ ရောက်ရှိနေပြီဖြစ်သည်။\nသိသာထင်ရှားသည့်အချက်ကို ပြောပါက ယူနန်ပြည်နယ် စီးပွားရေးဖွံ့ဖြိုးလာမှုတွင် မြန်မာနိုင်ငံ၏ ဖြည့်ဆည်းပံ့ပိုးမှုများလည်း ပါဝင်ခဲ့ပေသည်။ အထူးသဖြင့် တရုတ်ပြည်သို့ မြန်မာ့သဘာဝရင်းမြစ်များ ကန့်သတ်ထိန်းချုပ်မှုမရှိ ရောင်းချပေးခဲ့ခြင်းကြောင့်လည်း ဖြစ်သည်။ အဆိုပါယူနန်ပြည်နယ်မှ မြန်မာနိုင်ငံအနောက်ပိုင်း၊ ဘင်္ဂလားပင်လယ်အော်ဒေသသို့ စွမ်းအင်ပိုက်လိုင်းများနှင့် မီးရထားလမ်းများ သွယ်တန်း ဖောက်လုပ်ခြင်းနှင့် တရုတ်နိုင်ငံက ငွေကြေး ထောက်ပံ့မှုဖြင့် အကောင်အထည်ဖော်လျက်ရှိသော အခြားဖွံ့ဖြိုးရေးစီမံကိန်းကြီးများ တိုးမြင့်လာမှုတို့ကြောင့် မြန်မာ-တရုတ် နှစ်နိုင်ငံ ဆက်ဆံ ရေးမှာ ဆက်လက်၍ ကြီးမား နက်ရှိုင်းလာမည်သာဖြစ်ပါသည်။\n၁၉၉၀ ပြည့်နှစ်များ အစောပိုင်းတွင် အိန္ဒိယနိုင်ငံက စတင်အကောင်အထည်ဖော်ခဲ့သော အရှေ့မျှော်မူဝါဒမှာ အိန္ဒိယအရှေ့မြောက်ပိုင်းဒေသရှိ ပဋိပက္ခပေါများပြီး တည်ငြိမ်မှုမရှိသော ပြည်နယ် ၇ ပြည်နယ်တွင်း စီးပွားရေး ဖွံ့ဖြိုး တိုးတက်မှုများဆောင်ကြဉ်းပေးရန်ဖြစ်သည်။\nအဆိုပါပြည်နယ်များသည် လုံးလုံးလျားလျား ကုန်းတွင်းပိတ် အနေအထားမျိုးဖြစ်ပြီး အိန္ဒိယနိုင်ငံ၏ ဗဟိုအချက် အခြာကျသည့် ဒေသများနှင့် လမ်းပန်းဆက်သွယ်ရေးမှာလည်း ကန့်သတ်ချက်များရှိကာ လူဦးရေ သန်း ၄၀ ခန့် နေထိုင်လျက်ရှိသည်။ အိန္ဒိယသည် မြန်မာနိုင်ငံအတွက် စတုတ္ထ အကြီးဆုံး ကုန်သွယ်ဖက်နိုင်ငံဖြစ်သည့်တိုင် ယမန်နှစ်အတွင်း နှစ်နိုင်ငံကုန်သွယ်မှုမှာ အမေရိကန်ဒေါ်လာ ၁ ဒဿမ ၅ ဘီလီယံတန်ဖိုးမျှသာ ရှိခဲ့သည်။ မည်သို့ပင်ဆိုစေ လာမည့် ၂၀၁၅ ခုနှစ်မှစ၍ အိန္ဒိယ-မြန်မာကုန်သွယ်ရေး နှစ်ဆ(ဒေါ်လာ၃ ဘီလီယံ)အထိတိုးမြှင့်သွားရန် နှစ်နိုင်ငံစလုံးက ရည်ရွယ်သတ် မှတ်ထားပြီး ဖြစ်သည်။ သို့သော် အနောက်ဘက်ဆီမှ မြန်မာ့အိမ်နီးချင်း အိန္ဒိယနိုင်ငံကြီးက မြန်မာသာမက အရှေ့တောင် အာရှနိုင်ငံများ (အာဆီယံ)နှင့် ကုန်သွယ်မှုများ တိုးမြှင့်သွားရန် ဦးတည်ချက်ရှိသည်။ ထိုသို့အာဆီယံနှင့် ကုန်သွယ်မှုတိုးမြှင့်ရာ၌ မြန်မာအား လွန်စွာအရေးပါသော ကြားခံတံတား တစ်ခုသဖွယ် အသုံးပြုရန်လည်း ဦးတည်ထားသည်။\nမြန်မာနိုင်ငံသည် အိန္ဒိယအတွက် ဒေသတွင်း ပါဝါချိန်ခွင်လျှာမျှရေးနှင့် အရှေ့ဘက်ဒေသများသို့ ကုန်သွယ်ရေး လမ်းကြောင်းတိုးချဲ့ရေး အစရှိသည့် အရေးကိစ္စများတွင် လွန်စွာအရေးကြီးသည့် မဟာမိတ်နိုင်ငံ တစ်နိုင်ငံဖြစ်လာပြီး မြန်မာအတွက်မူ အိန္ဒိယသည် ဒေသတွင်း လွန်စွာအရေးပါ သည့် မဟာဗျူဟာ ချိန်ခွင်လျှာနိုင်ငံတစ်ခု ဖြစ်လာသည်။ အရှေ့ဘက်ကိုကြည့်မည်ဆိုပါက ထိုင်းနိုင်ငံသည် ထားဝယ် ရေနက်ဆိပ်ကမ်းဟူသည့် ဧရာမ စီမံကိန်းကြီးဖြင့် မြန်မာ နိုင်ငံသို့ တိုးဝင်လာသည်။ ယင်းစီမံကိန်းသည် အမေရိကန်ဒေါ်လာ ၅၈ဘီလီယံခန့် ကုန်ကျမည်ဟု ခန့်မှန်းရသည်။ အခင်းအကျင်း တစ်ခုလုံးကိုခြုံငုံကြည့်မည်ဆိုပါက ထိုင်းနှင့် ဒေသတွင်းအုပ်စုဖြစ်သော အာဆီယံတို့သည် မြန်မာအတွက် ဒုတိယ အရေးအပါဆုံးသော ရင်းနှီးမြှုပ်နှံ သူများနှင့် ကုန်သွယ်ရေးမိတ်ဖက်ကြီးများဖြစ်ကြသည်။ မည်သို့ပင်ဆိုစေ ပို၍ သိသာထင်ရှားသည့်အချက်မှာ မြန်မာ့စီးပွားရေးသည် လာမည့် ၂၀၁၅ ခုနှစ်မှ စ၍ အကောင်အထည်ဖော်မည့် အာဆီယံ စီးပွားရေးအသိုက်အမြုံ(Asean EconomyCommunity) ၌ ပေါင်းစပ် ပါဝင်သွားလိမ့်မည်ဟူသော အချက်ပင် ဖြစ်သည်။\nအနာဂတ်မြန်မာနိုင်ငံသစ်အတွက်မူ အနောက်နိုင်ငံများနှင့် ချစ်ကြည်ရင်းနှီးမှုတိုးမြှင့်ရေးမှာ လွန်စွာ အရေးကြီးပါသည်။ အနောက်သည် အနာဂတ် မြန်မာနိုင်ငံအတွက် အဓိကကျသည့် ဈေးကွက်ကြီးတစ်ခု ဖြစ်လာဖွယ် ရှိသည်။ မြန်မာ အစိုးရနှင့် အနောက်နိုင်ငံများဆက်ဆံရေး တင်းမာမှုများ ရှိနေသော်ငြား မြန်မာပြည်သူလူထုကတော့ ဒီမိုကရေစီနှင့် လူ့အခွင့်အရေးများရရှိရန် ဆန္ဒပြင်းပြလျက်ရှိပါသည်။ မြန်မာအစိုးရ ခေါင်းဆောင်သစ်များ ကလည်း အမေရိကန် ပြည်ထောင်စုနှင့် ကောင်းစွာ မဟာမိတ်ဖွဲ့နိုင်ပါမှ ကောင်းမွန်သော ဒေသတွင်း ပါဝါချိန်ခွင်လျှာမျှရေးနှင့် တည်ငြိမ်အေးချမ်းမှု ဖော်ဆောင်ရေးတို့ကို အထောက်အပံ့ဖြစ်စေမည် ဟူသောအချက်ကို နားလည်သဘောပေါက် ထားသည်။ မြန်မာအတွက် အနောက်နိုင်ငံများ၊ အထူးသဖြင့် အမေရိကန်ပြည်ထောင်စုနှင့် ဆက်ဆံရေး ကောင်းမွန်မှု ရှိထားပါမှ စီးပွားရေး ပိတ်ဆုိ့အရေးယူမှုနှင့် လက်နက်ရောင်းချမှု ပိတ်ပင်ထားမှုများ ပြန်လည် ရုပ်သိမ်းကာ အနောက်ကမ္ဘာနှင့် စီးပွားရေး ပြန်လည်ချိတ်ဆက်နိုင်ကာ မြန်မာစစ်တပ်ခေတ်မီ၍ အင်အားတောင့်တင်းလာစေနိုင်မည့် သဘောတွင်ရှိသည်။\nမည်သိုပင်ဆိုစေ မြန်မာအနေဖြင့် အနောက်နိုင်ငံများ၊ အထူးသဖြင့် အမေရိကန်ပြည်ထောင်စုနှင့် ဆက်ဆံရေး ကောင်းမွန်ရန် ကြိုးပမ်းနေစဉ် အိမ်နီးချင်း များ၏ နိုင်ငံရေးနှင့် စီးပွားရေး လှုပ်ရှားပြောင်းလဲဖြစ်ပေါ်မှုကြီးများကိုလည်း ခရေစေ့တွင်းကျနားလည်ထားရန် လိုအပ်ပါသည်။ အိမ်နီးချင်း နိုင်ငံများ အကြောင်း မြန်မာတို့ အနည်းငယ်မျှသာ နားလည်သဘောပေါက်ကြသည့် အချက်မှာ များစွာစိတ်မကောင်းစရာဖြစ်သည်။ အထူးသဖြင့် တရုတ်နှင့် အိန္ဒိယနိုင်ငံတို့မှာ မြန်မာများအတွက် အရေးပါမှု အတိုင်းအတာ လွန်စွာမြင့်တက်လာလျက်ရှိပြီး မြန်မာနိုင်ငံမှာ အဆိုပါနှစ်နိုင်ငံနှင့် ၎င်းတို့၏ လှုပ်ရှား ပြောင်းလဲမှုများနှင့် ထိတွေ့မှုရရှိထားပြီးဖြစ်သည်ကို တွေ့ရပါသည်။\nမြန်မာသည် ကမ္ဘာ့လူဦးရေထက်ဝက်ခန့်မျှ ဝိုင်းရံခံထားရသော နိုင်ငံတစ်နိုင်ငံဖြစ်သည်။ အိမ်နီးချင်း တရုတ်ပြည်တွင် လူဦးရေ ၁ ဒဿမ ၃ ဘီလီယံကျော်ရှိပြီး အိန္ဒိယ၌ ၁ ဒဿမ ၂ ဘီလီယံခန့်ရှိသည်။ အိန္ဒိယမှာ တရုတ်လူဦးရေကို အမီလိုက်နေပြီး မကြာမီကာလအတွင်း ကျော်တက် သွားလိမ့်မည်ဖြစ်သည်။ အာဆီယံမှာ လူဦးရေသန်း ၅၀၀ ခန့် (မြန်မာ မပါ)၊ ဘင်္ဂလားဒေ့ရ်ှမှာ သန်း ၁၆၀ ခန့်ရှိသည်။ ဤဒေသကြီးမှာ လွန်ခဲ့သည့် ဆယ်စုနှစ် ၂ ခုအတွင်း စီးပွားရေး ဖွံ့ဖြိုးတိုးတက်မှု လွန်စွာ လျှင်မြန်လာခဲ့သည်ကို တွေ့နိုင်သည်။ အဆိုပါ တရုတ်နှင့် အိန္ဒိယအပါအဝင် ဒေသတွင်း နိုင်ငံများနှင့် မြန်မာနိုင်ငံအကြားကုန်သွယ်မှုပမာဏနှင့် ဥရောပဒေသနိုင်ငံများနှင့် ကုန်သွယ်မှုပမာဏကို နှုန်းယှဉ်ကြည့်လျှင် ဥရောပဒေသနှင့် ကုန်သွယ်မှုမှာ ထူးထူး ခြားခြားပင် မည်ကာမတသဘောမျှ ဖြစ်နေသည်ကိုတွေ့ရပေမည်။ (ယမန်နှစ်အတွင်း ယင်းနိုင်ငံများနှင့် ဥရောပဒေသ ကုန်သွယ်မှုမှာ ယူရို ၂၄၄ သန်းခန့် ဖြစ်ပြီး အမေရိကန်ပြည်ထောင်စုနှင့် ကုန်သွယ်မှုမှာ အမေရိကန်ဒေါ်လာ ၁၀ သန်းခန့်ဖြစ်သည်)။ ခန့်မှန်းခြေအားဖြင့် ဆိုပါက မြန်မာနိုင်ငံမှ ပြည်ပ တင်ပို့မှု များ၏ ၉၀ ရာခိုင်နှုန်းမှာ အိမ်နီးချင်းနိုင်ငံများနှင့် အခြားသော အာရှနိုင်ငံများသို့ တင်ပို့ခြင်းဖြစ်သည်။ မြန်မာနိုင်ငံသို့ ပြည်ပမှ တင်သွင်းမှုများ၏ ၈၀ ရာခိုင်နှုန်းမှာလည်း ယင်းနိုင်ငံနှင့်ဒေသများမှပင်ဖြစ်သည်။\nပို၍ အရေးကြီးသည်ဟု ယူဆမိသည့်အချက်မှာ မြန်မာနိုင်ငံ၏ အိမ်နီးချင်းများဟူသည် တစ်ဖက်သတ်သဘောမျိုး ဖြစ်နေခြင်းပင် ဖြစ်သည်။ သို့မဟုတ် မြန်မာနယ်စပ်ဒေသများအကြား ကရင်၊ ကချင်၊ ‘ဝ’ အစရှိသကဲ့သို့တရုတ်၊ အိန္ဒိယ၊ ထိုင်းနှင့် နိုင်ငံတကာ အကူအညီ အထောက်အပံ့များအပေါ် မှီခိုအားထားနေရသော ပုန်ကန်တော်လှန်မှုများတွင် ပါဝင်ပတ်သက်နေသည့်အခြားသော အဖွဲ့အစည်းများသည်လည်း ထိုနည်းအတိုင်းပင်ဖြစ်သည်။ အဆိုပါနိုင်ငံများနှင့် ထိစပ်နေသော မြန်မာနယ်စပ်ဒေသများမှာ ရှည်လျားပြီး လုံခြုံရေးဆိုင်ရာ အားနည်းချက်များ ရှိသည်။ နယ်စပ်ဒေသတစ်လျှောက် မြန်မာ့ သဘာဝသယံဇာတများနှင့် ရင်းမြစ်များ တရားမဝင်မှောင်ခိုကူးမှုမှာ ဆိုးဆိုးရွားရွားပင် စိစစ်ထိန်းချုပ်၍ မရနိုင်သလို တရားမဝင် လက်နက် ကုန်ကူးမှုမှာလည်း ယခုထက်ထိ ရင်ဆိုင် ကြုံတွေ့နေရဆဲပင်ဖြစ်သည်။\nသို့အတွက်ကြောင့် မြန်မာနိုင်ငံအတွက် အိမ်နီးချင်းနိုင်ငံများ မျှော်ကြည့်ရေးမူဝါဒမှာ လွန်စွာ အရေးကြီးသလို မရှိမဖြစ်လိုအပ်သော အရာတစ်ခုဟု ဆိုရပါမည်။ ယင်းမူဝါဒမှာ ကုန်သွယ်ရေး၊ ရင်းနှီးမြှုပ်နှံရေးနှင့် သဘာဝရင်းမြစ်များ ထုတ်ယူရောင်းချမှုများအပေါ် ကောင်းမွန်စွာစီမံခန့်ခွဲရေးအတွက် ဖိုးကပ်စ်(Focus) လုပ်ရန်သာမက အိမ်နီးချင်းနိုင်ငံများနှင့် ကုန်သွယ်မှု၊ ပူးပေါင်းဆောင်ရွက်မှုနှင့် စေ့စပ်ညှိနှိုင်းမှုများ ပြုလုပ်ခြင်းဖြင့် မြန်မာနယ်စပ် မျက်နှာစာမှ ပဋိပက္ခ ဖြစ်ပွားနေသော ဒေသများအတွင်း ငြိမ်းချမ်းမှုနှင့် ဖွံ့ဖြိုးတိုးတက်မှုများ ဖြစ်ပေါ်လာရေးအတွက် အကူအညီအထောက်အပံ့များ ရရှိရန်ပါဖြစ်သည်။\nမည်သို့ပင်ဆိုစေကာမူ မြန်မာ၊ တရုတ်၊ အိန္ဒိယနှင့် ထိုင်းအကြား အစိုးရချင်းဆက်ဆံရေး(G to G) ကိုကျော်လွန်ပြီး ပြည်သူအချင်းချင်း ဆက်ဆံရေးကိုပါ အာရုံစိုက်သင့်ပါသည်။ အပြန်အလှန်လေးစားမှု၊ ပြည်သူများ အားလုံး၏ ရေရှည်အကျိုးစီးပွား ဖြစ်ထွန်းနိုင်ရေးအတွက် အသိအမှတ်ပြု နားလည်ရေးနှင့် ကွန်ယက်ဖွဲ့ဆက်သွယ်ရေး စသည်တို့ကို အဆိုပါ နိုင်ငံများအားလုံးက အကောင်အထည်ဖော် ဆောင်ရွက်ပေးသင့်ပါသည်။ ဤသို့ ဆောင်ရွက်ပေးခြင်းဖြင့် သက် ဆိုင်ရာနိုင်ငံများမှ အာဏာပိုင်များ၏ ရေတိုအကျိုးစီးပွားများကို ချိန်ညှိပေးနိုင်မည်ဖြစ်သည်။ အထူးသဖြင့် အဆိုပါ ကိစ္စသည် မြန်မာပြည်သူများနှင့် မြန်မာအစိုးရသစ်အတွက် အထူးပင် အဓိကကျသည်ဟု ယူဆမိသည်။ အကြောင်းမှာ မြန်မာနိုင်ငံသည် ပထဝီနိုင်ငံရေး အခင်းအကျင်း သစ်နှင့် စီးပွားရေးညီမျှခြင်းတွင် လွန်စွာအချက်အချာကျသည့် နေရာသို့ ဝင်ရောက်လာပြီဖြစ်သောကြောင့်ပင်။\n“မြန်မာနိုင်ငံတွင် စစ်အစိုးရကို ကျောထောက်နောက်ခံပေးသည့် အိမ်နီးချင်းကောင်းများရှိလာပြီ” ဟူသော ဆောင်းပါးတစ်ပုဒ်ကို ပြီးခဲ့သည့် ၂၀၀၄ ခုနှစ်အတွင်း ကျွန်တော်ရေးသားခဲ့ဖူးသည်။ ယခု ၂၀၁၁ ခုနှစ်မှစ၍ နောင်ကာလ များတွင်မူ မြန်မာနှင့် အဆိုပါအိမ်နီးချင်းနိုင်ငံများ မဟာဗျူဟာမိတ်ဖွဲ့မှုဖြင့် ဒေသတွင်း ငြိမ်းချမ်းမှုနှင့် ကြွယ်ဝချမ်းသာမှု များကို မဖြစ်မနေအကောင်အထည်ဖော် တွန်းအားပေးသင့်သည်ဟု ထင်မြင်မိပါသည်။ အနောက်မျှော်မူဝါဒ လမ်းစဉ် ကျင့်သုံးရန် တရုတ်နိုင်ငံ၏ ကြိုးပမ်းမှု၊ အိန္ဒိယအနေဖြင့် အရှေ့မျှော်မူဝါဒ ကျင့်သုံးလာမှု၊ မြန်မာနှင့် တရုတ်ဆက်ဆံရေး အရေးပါမှုအပေါ် အာဆီယံ၏ အလေးပေးအာရုံစိုက်မှု အစရှိသည်တို့မှာ လွန်စွာအရေးပါသည့် အနေအထားသို့ ရောက်ရှိ လာပြီဖြစ်ပါသည်။\nသမိုင်းပညာရှင် ဒေါက်တာသန့်မြင့်ဦးက ၎င်းရေးသားသော “Where China meets India” စာအုပ်တွင် မြန်မာ နိုင်ငံသည် တရုတ်၊ အိန္ဒိယနှင့် အာဆီယံတို့ တွေ့ဆုံသည့် လမ်းဆုံလမ်းခွသစ်ပေါ်သို့ လျင်မြန်စွာရောက်ရှိလာပြီဟု ဖော်ပြ ထားပါသည်။ အဆိုပါလမ်းဆုံလမ်းခွ၏ အလယ်တည့်တည့်တွင် မြန်မာနိုင်ငံက မဟာဗျူဟာကျစွာ တည်ရှိနေပါသည်။ သို့သော် အခြားသောဒေသတွင်း နိုင်ငံများထက် ဖွံ့ဖြိုးတိုးတက်မှုတွင် ခေတ်နောက်ကျ ကျန်ရစ် လျက်ရှိကာ လာမည့် နှစ်များအတွင်း ထွက်ပေါ်လာမည့် ထူးခြားသော သမိုင်းစာမျက်နှာသစ်အတွက် ကြိုတင်ပြင်ဆင်ထားမှုလည်း အနည်းငယ် သာ ရှိသည့်သဘောတွင် တွေ့ရသည်။\nမြန်မာနိုင်ငံသည် အိမ်နီးချင်းနိုင်ငံများ မျှော်ကြည့်ရေး မူဝါဒသစ်ကို စတင်အကောင်အထည်ဖော်ကာ အရေးတယူပြု ဆောင်ရွက်နေသည်ဟူသော အချက်ကို လတ်တလောထွက်ပေါ်လာသည့် အပြောင်းအလဲများက ဖော်ကျူးပြသလျက်ရှိသည်။ သို့သော် အဆိုပါ လတ်တလော ကြိုးပမ်းချက်များမှာ ရှင်းလင်းပြတ်သားမှု၊ ပွင့်လင်းမြင်သာရှိမှု၊ ဦးဆောင် လမ်းညွှန်မှုတို့ လျော့နည်းနေသည့်သဘောမျိုးဖြစ်နေပါသည်။ သို့အတွက်ကြောင့် အဆိုပါမူဝါဒသစ်ကို ပြန်လည် ဆန်းစစ်ပြီး အင်အားပိုမိုကောင်းမွန်လာအောင် ပြုလုပ်သင့်ပါသည်။ ယင်းမူဝါဒသစ် ကျင့်သုံးခြင်းဖြင့် ကုန်သွယ်ရေးနှင့် လုံခြုံရေး ကိစ္စရပ်များကို ချိန်ညှိပေးသင့်သလို ရှေ့ဆက်ကြုံတွေ့လာရမည့် ဒေသတွင်းစိန်ခေါ်မှုများကို ကောင်းမွန်စွာ ဖြေရှင်းပေးနိုင်သော (လက်ရှိအစိုးရနှင့် အပ်စပ်သော) အင်စတီကျူးရှင်းသစ်များကိုလည်း ဖန်တီးပေးသင့်ကြောင်း ရေးသားဖော်ပြ လိုက်ရပါသည်။\nBY ရဲရင့်ငယ်(ကနေဒါ) ... 11/03/20110အကြံပြုခြင်း\n3 Nov 2011 Yeyintnge's Diary\nအနံ့အသက်မကောင်းသည့် စားအုန်းဆီကိုပြုပြင်ပြီး ပဲဆီအဖြစ် ရောင်းချနေ\nPublished on November 3, 2011 by ရွှေအောင်\nအနံ့အသက်မကောင်းတဲ့ စားအုန်းဆီအခဲကို ပြုပြင်ပြီး ပဲဆီအဖြစ် ရောင်းချနေတယ်လို့ ရန်ကုန်၊ ဘုရင့်နောင်က ကုန်သည်တဦးက ပြောပါတယ်။\n“chemical (ဓာတုဗေဒ) ပေါ့နော်။ washing powder (ဆပ်ပြာမှုန့်)လိုဟာမျိုးပေါ့။ အဲဒီဟာနဲ့ အရောင်ချွတ်ပြီးတော့ ပဲဆီအနံ့ထည့်တာ။ အဲဒါနဲ့ ပဲဆီ ရောရောင်းတာ။”\nအဲဒီလိုမျိုး ပဲဆီနဲ့ ရောလိုက်တဲ့အတွက် အရောင်ကောင်းသွားပြီး ပဲဆီအနံ့လည်း ရသွားတယ်လို့ ဆိုပါတယ်။\nစားအုန်းဆီက တပိဿာ ကျပ် ၂,၆၀၀၊ ၂,၇၀၀ လောက်ရှိပြီး ပဲဆီက တပိဿာ ကျပ်သုံးထောင်ကျော် ရှိတဲ့အတွက် လုပ်ရောင်းတဲ့သူက အမြတ်ထက်ဝက် ကျန်လို့ လုပ်ရောင်းနေကြတာ ဖြစ်ကြောင်း ပြောပါတယ်။\nနယ်စပ်က တရားမ၀င် ၀င်လာတဲ့ စားအုန်းဆီတွေကို အခုလို လုပ်ရောင်းတာ ဖြစ်နိုင်သလို ပြည်ပကတရားဝင် တင်သွင်းထားတဲ့ စားအုန်းဆီတွေလည်း ဖြစ်နိုင်တဲ့အကြောင်း၊ တလောကတင် ပြည်ပက တရားဝင် တင်သွင်းထားတဲ့ စားအုန်းဆီတွေဟာ ဆီသိုလှောင်ကန်မသန့်လို့ အနံ့ဆိုးတွေ ထွက်ခဲ့တဲ့အကြောင်း ကုန်သည်တဦးက ပြောပါတယ်။\nစားအုန်းဆီကို ဆပ်ပြာမှုန့်ရောပြီး ပဲဆီအဖြစ် ရောင်းချနေတဲ့အကြောင်း ဒီနေ့ထုတ် ကြေးမုံသတင်းစာမှာလည်း ဖော်ပြပါရှိပါတယ်။\nဒီကိစ္စနဲ့ ပတ်သက်ပြီး မြန်မာနိုင်ငံ အစားအသောက်နဲ့ ဆေးဝါးကွပ်ကဲရေးဌာနက ညွှန်ကြားရေးမှူး ဒေါက်တာ ကျော်လင်းက အခုလိုပြောပါတယ်။\n“ဆပ်ပြာရောတဲ့ကိစ္စပေါ့လေ။ ဆပ်ပြာထည့်ပြီဆိုရင် ကျနော်တို့ စစ်ဆေးလို့ ရပါတယ်။ စမ်းလို့ရပါတယ်။ ဌာနအနေနဲ့ ဒါတွေကို စစ်ဆေးပြီးမှ လူတွေကို အသိပေးတာတို့ ကြေညာတာတို့ လုပ်ပေးပါတယ်။ နောက် အရေးယူတဲ့ ကိစ္စတွေ ဆောင်ရွက်ပေးပါတယ်။ ကျနော်တို့အပိုင်းက ဆောင်ရွက်ပေးရမယ့် အပိုင်းဖြစ်ပါတယ်။”\nစားသုံးဖို့မသင့်တဲ့ ဆိုးဆေးတွေ ပါဝင်တဲ့ ငရုတ်သီးမှုန့်၊ မျှစ်၊ ငရုတ်ချဉ်၊ စိမ်းစားငါးပိ၊ ပဲကြီးလှော်၊ ငါးလေးချဉ်နဲ့ အသင့်စား ကလေးမုန့်တွေကို ရန်ကုန်ဈေးတွေက သိမ်းဆည်းပြီး မီးရှို့ဖျက်ဆီးပစ်တဲ့အကြောင်း ဒီနေ့ထုတ် ကြေးမုံသတင်းစာမှာ ဖော်ပြထားပါတယ်။\nရန်ကုန်မြို့တော် စည်ပင်ဈေးများဌာနနဲ့ ကျန်းမာရေးဝန်ကြီးဌာနတို့ ပူးပေါင်းပြီး လုပ်တာလို့ သတင်းက ဆိုပါတယ်။\nဘူးသီးတောင် လွှတ်တော်အမတ်နှစ်ဦး အမတ်အဖြစ်က ပယ်ဖျက်ခံရ\nPublished on November 3, 2011 by နေသွင် · No Comments\nရခိုင်ပြည်နယ်ထဲက လူနည်းစုတွေကို ကိုယ်စားပြုတဲ့ လွှတ်တော်အမတ်နှစ်ဦးကို ရွေးကောက်ပွဲဥပဒေ ချိုးဖောက်လို့ ဆိုပြီး ပြည်ထောင်စု ရွေးကောက်ပွဲ ကော်မရှင်က လွှတ်တော်အမတ် အဖြစ်ကနေ ပယ်ဖျက်လိုက်ပါတယ်။\nအမျိုးသားဖွံ့ဖြိုးတိုးတက်ရေးနှင့် ဒီမိုကရက်တစ်ပါတီက ဘူးသီးတောင် မဲဆန္ဒနယ်က ပြည်နယ်လွှတ်တော် အမတ် ၂ ဦးကို ရွေးကောက်ပွဲကာလတုန်းက လူမျိုးရေးလှုံ့ဆော်ပြီး စည်းရုံးခဲ့တယ်လို့ အကြောင်းပြပြီး အရေးယူခဲ့တာလို့ ပါတီရဲ့ ဒုဥက္ကဋ္ဌ ဦးလှသိန်းက ပြောပါတယ်။\n“မောင်တောမှာ နေတဲ့လူတွေကို တိုင်းရင်းသားလို့လည်း မပြောဘူး၊ နိုင်ငံခြားသားလည်း မပြောဘူး၊ အခြားလူမျိုးဆိုတာ ရေးထားတာ တွေ့တယ်။ အဲဒါကို ကျနော်တို့ ပြည်သူ့လွှတ်တော်ကိုယ်စားလှယ် တယောက်က မဲဆွယ်တဲ့အချိန်မှာ ဘာပြောလဲဆိုရင် ဒီလူတွေဟာ ကျနော်တို့ကို နိုင်ငံသားလည်း မပြောဘူး။ ကျနော်တို့ကို နိုင်ငံမဲ့သား လုပ်နေကြပြီ။ အဲဒီလူမျိုးတွေကို ကျနော်တို့က မဲပေးမလား၊ ကျနော်တို့လို ကျနော်တို့ အမျိုးသားတွေကို အခြေခံတဲ့ လူတွေကို မဲပေးမလား။ အဲဒါ စဉ်းစားပြီး မပေးကြပါ ဆိုတဲ့ ပြောတဲ့ စကားတခွန်း ရှိခဲ့တယ်။ ဒီလို သူလုပ်လိုက်ခြင်းက ပြည်ထောင်စုကြံခိုင်ရေးနဲ့ဖွံ့ဖြိုးရေးပါတီကို စော်ကားရာ ကျရောက်တယ်။ အဲဒါကြောင့် မတရားပြုကျင့်ပြီးတော့ အနိုင်ယူခြင်းဖြစ်တယ် ဆိုပြီးတော့ ဆုံးဖြတ်ပြီးတော့ အရှုံးပေးလိုက်တာ။”\nပယ်ဖျက်ခံရသူ နှစ်ဦးမှာ ဘူးသီးတောင် မဲဆန္ဒနယ် အမတ် (၁) က အနိုင်ရခဲ့တဲ့ ဦးအောင်မြင့် (ခေါ်) ဦးဇာဟိဒုလ္လာနဲ့ အမတ် ၂ က ဦးဘောရှီး အာမတ်တို့ဖြစ်ပြီး သူတို့နေရာမှာ ကြံ့ခိုင်ရေးနှင့်ဖွံ့ဖြိုးရေးပါတီက အမတ်တွေနဲ့ အစားထိုးတော့မှာ ဖြစ်ပါတယ်။\nကော်မရှင်က ဆုံးဖြတ်ချက်မချခင် ၂ ရက်မှာပဲ ပါတီက လူနည်းစု အခွင့်အရေးနဲ့ ပတ်သက်တဲ့ တောင်းဆိုချက်တခု ပြုလုပ်ခဲ့တယ်လို့လည်း ပါတီဒုဥက္ကဋ္ဌ ဦးလှသိန်းက ပြောပါတယ်။\n“ကျနော်တို့ အရင်က ရိုဟင်ဂျာဆိုပြီး လူမျိုးတစု ရှိခဲ့တယ်။ လူမျိုးတစု ရှိပါလျက်နဲ့ အခု မရှိဘူးဖြစ်နေတယ်။ အဲဒါနဲ့ ပတ်သက်ပြီးတော့ ရှိတယ် မရှိဘူး ဆိုတာကို ကျနော်တို့ကို ကော်မရှင်ကရှင်းပေး။ လွှတ်တော်ကိုယ်စားလှယ်တွေ အားလုံးပူးပေါင်းပြီး စစ်ဆေးပြီးတော့ သတ်မှတ်ပေးပါဆိုပြီးတော့ ကျနော်တို့ လျှောက်လွှာတင်ထားတာ။ ကုန်သွားတဲ့လ ၂၆ ရက်နေ့က တင်လိုက်တာ။ ကျနော်တို့ကလည်း နိုင်ငံတော်သမ္မတကနေတဆင့် နောက်ပြီးတော့ ပြည်သူ့လွှတ်တော်ကိုယ်စားလှယ်ဥက္ကဋ္ဌ၊ ပြည်သူ့လွှတ်တော်၊ ပြည်ထောင်စုလွှတ်တော်၊ လဝက၊ နောက်ပြီး သက်ဆိုင်ရာ သမိုင်းပညာရှင်၊ လူ့အခွင့်ရေးပါတီတို့၊ အစိုးရက ဖွဲ့တဲ့ လူ့အခွင့်ရေး အဖွဲ့ရှိတယ်၊ အဲဒါတွေကို ပြန်တင်ပြတာပေါ့လေ။”\nအမျိုးသားဖွံ့ဖြိုးတိုးတက်ရေးနှင့် ဒီမိုကရက်တစ်ပါတီဟာ ရွေးကောက်ပွဲတုန်းက ရခိုင်ပြည်နယ်နဲ့ ရန်ကုန်တိုင်းတို့မှာ အမတ်နေရာ ၁၅ ၀င်ပြိုင်ခဲ့ပြီး ဘူးသီးတောင် မဲဆန္ဒနယ် ၂ နေရာမှာပဲ အနိုင်ရခဲ့တာပါ။\nဒီအမှုကို အယူခံနဲ့ ပြင်ဆင်မှု လျှောက်ခဲ့တဲ့ အဆင့်တိုင်းမှာ ရှုံးခဲ့ပြီးဖြစ်တာကြောင့် နောက်ထပ် အယူခံစရာ လမ်းဆုံးသွားပြီလို့ ပါတီဒုဥက္ကဋ္ဌ ဦးလှသိန်းက ပြောပါတယ်။\nနိုဝင်ဘာလ ၉ ရက်နေ့နေ့၁၂ နာရီ အချိန် မှာ ရန်ကုန်မြို့ကမ်းနားလမ်းက ဗြိတိသျှ သံရုံး အရှေ့ မှာ ဆန္ဒပြ ကြပါမယ်။ BBC သတင်းဌာ န ရဲ့ မြန်မာ နိုင်ငံ ဆိုင် ရာ အေးရှား-ပိစိဖိတ် ဌာန က သတင်း တစ်ပုဒ် အတွက် ဖြစ်ပါတယ်။\nဗုဒ္ဓဟူး, 02 နိုဝင်ဘာ 2011\nဒေါ်အောင်ဆန်းစုကြည်မလေးရှားနိုင်ငံဝန်ကြီးချုပ်ဟောင်း မဟာသီယာ မိုဟာမက် အားတွေ့ ဆုံ\nအမျိုးသားဒီမိုကရေစီအဖွဲ့ ချုပ် အထွေထွေအတွင်းရေးမှုး ဒေါ်အောင်ဆန်းစုကြည်သည် ယနေ့ ညနေ ၄နာရီက မလေးရှားနိုင်ငံဝန်ကြီးချုပ်ဟောင်း မဟာသီယာ မိုဟာမက် အား ရန်ကုန်မြို့ ကုန်သည်ကြီးများ ဟိုတယ်တွင် သွားရောက် တွေ့ ဆုံ နှုတ်ဆက်ခဲ့ပြီး ၄၅ မိနစ်ခန့် တွေ့ ဆုံဆွေးနွေးခဲ့ပါတယ်။\nဒေါ်အောင်ဆန်းစုကြည်က မစ္စတာ ဗီဂျေးနမ်ဘီယားနှင့် အဖွဲ့အား တက္ကသိုလ် ရိပ်သာလမ်းရှိ နေအိမ်တွင် တနာရီခန့် လက်ခံတွေ့ ဆုံ\nအမျိုးသားဒီမိုကရေစီအဖွဲ့ ချုပ် အထွေထွေအတွင်းရေးမှုး ဒေါ်အောင်ဆန်းစုကြည်သည် ယနေ့ ညနေ ၅နာရီခွဲ က ကုလသမဂ္ဂ အထွေထွေအတွင်းရေးမှူးချုပ် ဘန်ကီမွန်း၏ အထူးကိုယ်စားလှယ် မစ္စတာ ဗီဂျေးနမ်ဘီယားနှင့် အဖွဲ့အား တက္ကသိုလ် ရိပ်သာလမ်းရှိ နေအိမ်တွင် တနာရီခန့် လက်ခံတွေ့ ဆုံ ဆွေးနွေးခဲ့ ကြပါတယ်။ ဆွေးနွေးမှု အပြီးမှာ မီဒီယာ များရဲ့ မေးခွန်းများကို ဖြေကြားခဲ့ပါတယ်။ (ဖြေကြားချက်များကို ထပ်မံ ဖော်ပြပါမယ်)။\n— with Aung San Suu Kyi.\nဒိုင်ဗင်ကျွန်းမှ Fight Stars ဂီတပွဲတော်(၁)\nby ဖိုး သိကြား (face book) on Thursday, November 3, 2011 at 10:36am\nနေရာကား.. အနုအပညာ ဂီတသမားများ၏ ပွဲများကျင်းပရာ ဘူမိနက်သန် အောင်မြေ မျှော်စင်ကျွန်း(မဟုတ်ပါ)။\nထိုကျွန်းနှင့် ဆန့်ကျင်ဖက်အရပ်ဆီမှ ဒိုင်ဗင်ကျွန်းဖြစ်သည်..။ အဘယ့်ကြောင့် ဒိုင်ဗင်ကျွန်းဟု အမည်တွင်ရသနည်း\nရှင်းရပါအံ့.. မျှော်စင်ကျွန်းဆိုသည်မှာ အထက်ဘုံ(နတ်ဘုံ။ဗြဟ္မာ့ဘုံ)ကို မျှော်မှန်းသည်ဟူသော အဓိပ္ပါယ်ဖြင့်ပေး\nထားသော အမည်ဖြစ်သည်။ထို့အတူ ထိုအမည်နှင့် ဆန့်ကျင်ဖက် ဒိုင်ဗင်ကျွန်းဆိုသည်မှာ အောက်ဘုံ(အ၀ီစိ)သို့\nဒိုင်ဗင်ပစ်ဆင်းရန် ဟူသော အဓိပ္ပါယ်ဖြစ်၏။\nထိုထို အဓိပ္ပါယ်များ ထုံမွမ်းနေသော ဒိုင်ဗင်ကျွန်းတွင် ယနေ့ည၌ ဂီတဖျော်ဖြေပွဲကြီးတခု တင်ဆက်ကပြမည်\nဖြစ်သည်။သို့သော်ထိုပွဲသို့ လူတိုင်း ကြည့်ခွင့်မရ..။ VIP(Very Immoral Person) များသာကြည့်ရှုခွင့်ရကြသည်။\nအများအားဖြင့် မတရားသဖြင့် စည်းစိမ်ဥစ္စာ ကြွယ်ဝချမ်းသာသူများ ဖြစ်သည့် ဘောင်းဘီဝတ်၊ချိတ်ထမီဝတ်\nလူတန်းစားများနှင့် ၎င်းတို့၏ အနွယ်တော်များ ဖြစ်ကြ၏။\nလွန်ခဲ့သော ၁လခန့်မှစ၍ လက်မှတ်များ ရောင်းချပေးရာ ခုဆိုလက်မှတ်များမှာ ကုန်သလောက်ရှိသွားလေပြီ။\nပိုစတာများကိုလည်း အနယ်နယ်အရပ်ရပ်မှာ ကြော်ငြာအားကောင်းကောင်းဖြင့် ကြော်ငြာခဲ့ကြသဖြင့် လူတိုင်း\nကစိတ်ဝင်တစားရှိနေကြသည်။ VIP မဟုတ်သည့်အတွက် မကြည့်နိုင်ကြသော်လည်း MRTV4 မှ တိုက်ရိုက်တင်\nတင်ဆက်အသုံးတော်ခံကြမည့် သူများမှာ Five Star အဖွဲ့ပြီးနောက် နာမည်ကျော်ကြားလာခဲ့ကြသော Fight\nStar အဖွဲ့ဖြစ်သည်။ ပြည်သူများ မီဒီယာများအပေါ် ပြန်ဖိုက်တဲ့နေရာမှာ Star များဖြစ်သဖြင့် ထိုသို့ နာမည်\nတွင်ကြခြင်းဖြစ်၏။ Fight Star ဟုအမည်မတွင်ခင် ယခင်ကတော့ ဖွတ်ရွှေမဟာသဘင်မှာ ပညာများဆည်း\nပူးခဲ့ကြလေ၏။ ဖွတ်ရွှေမဟာသဘင်ရဲ့ ဇာတ်ခေါင်းဖြစ်သည့် ရွှေဝဒတ် (ဒေ၀ဒတ်၏သားတပည့်) ထံမှ ပညာ\nစုံရရှိခဲ့သဖြင့် ၎င်းတို့၏ အရည်အချင်းမှာလည်း ဆိုဖွယ်ရာမရှိပေ.။ ထိုဖွတ်ရွှေမဟာသဘင်ကြီး ဇာတ်ခေါင်း\nကွဲပြီးနောက် ယခုကဲ့သို့ Fight Star အမည်ဖြင့် ရပ်တည်ခဲ့ကြခြင်းဖြစ်၏။ သို့သော် ဇာတ်ဆရာကြီး ရွှေဝဒတ်မှ\nယခုတိုင် အကြံညဏ်ပေး ညွှန်ကြားနေဆဲဖြစ်သည်ဟု အများက ယုံကြည်ထားကြသည်။\nဂီတပွဲကြီး တင်ဆက်ကပြမည့် ဒိုင်ဗင်ကျွန်းတခွင်တွင် ညနေလောက်ထဲမှစ၍ နောက်ဆုံးပေါ်ကားကြီး ကား\nငယ်တို့ဖြင့်ပရိတ်သတ်များဝင်လာမစဲ တသဲသဲဖြစ်နေ၏..။ နောက်ဆုံးပေါ်ကားများကို လေ့လာကြည့်ရှုချင်\nသူများ ယခုပွဲကိုသာလာ။ ကားရောင်စုံများကို တွေ့ရှိရမည်ဖြစ်သည်။ ဒီလောက်တော့ ရှိပေမပေါ့.. သူတို့လက်ထဲမှာ မြစ်တွေချောင်းတွေ ရေနံ ကျွန်းသစ် ကျောက်မျက်ရတနာ တွေက ရောင်းချင်တိုင်းရောင်း\nထိုပွဲသို့ ဇာတ်ဆရာကြီး ရွှေဝဒတ်တို့ မိသားစုလည်း လာကြသည်။ ဦးရွှေဝဒတ်ရဲ့ သမီးကြီး၂ယောက်လည်း\nပါသည်။ သူတို့မှာ အလကားရ၍သာ လာကြည့်ကြခြင်းဖြစ်ကြ၏။ သူ့တို့သည် "ယူ"ဆိုသောစကားကိုသာ ကြား\nလိုပြီး"ပေး"ဆိုသော ဝေါဟာရကိုမူ သူတို့၏ အဘိဓါန်မှ ထုတ်ထားပြီးဖြစ်ကြသည်။ ထိုသူများမှာ ရေနစ်နေလျှင်\nပင် ကယ်မယ့်သူက သင့်လက်ကိုပေးဆိုလျှင် ဘယ်တော့မှပေးမည်မဟုတ် အသက်ကို အသေခံသွားကြမည့်\nသူများ ဖြစ်သည်။ ငါ့လက်ကိုယူပါဆိုပြီး ကယ်တင်မှသာ လက်ကိုဆွဲ၍ လွတ်ရာပြေးမည့် သူများပင်။ မကြာ\nသေးမီက လှိုင်သာယာ စက်မှုဇုန်မှ မြေကွက်များကို တောင်းယူနေသည့် သတင်း ကြားလိုက်ရသေး၏။ ဘ၀တလျှေက်လုံး တောင်းစားခဲ့ကြသည့် အကျင့်များက ပြင်နိုင်ဖွယ်မရှိ။\nထို့ကြောင့်လည်း VIP(Very Immoral Person) ထဲမှာ Top One မိသားစု ဖြစ်နေကြခြင်းဖြစ်ပေ၏။ ပြည်သူ့\nချဉ်ဖတ် ဖိုးလောက်လန်း တယောက်ကလည်း ရူးထရိတ်ဒင်း သဌေးကြီးမှဝယ်ပေးထားသည့် ဟက်စကီးနဲ့\nမျက်စိနောက်အောင်ပင်.။ ထို့ပြင် အထူးဖိတ်ကြားထားသည့် တရုတ်များ ကုလားများကလည်း နေရာအနှံ့\nပွဲမှာမစသေး၍ VIP လူကြီးများမှာ ချိတ်ထမီအဆင်ရောင်စုံများ တရွမ်းရွမ်းနဲ့ လမ်းသလားနေကြသည်။\nတယောက်နဲ့တယောက် သားပေး သမီးယူကိစ္စများ သူတို့ရဲ့ စမောလေးတွေအကြောင်း နိုင်ငံကို ခွဲဝေယူကြဖို့\nစသဖြင့် ၎င်းတို့၏ Immoral Role ကို မြင့်အောင် ကြိုးစားနေကြလေ၏။\nMRTV4 မှလည်း တိုက်ရိုက်ထုတ်လွှင့်ပြသရန်အတွက် ပြင်ဆင်နေကြလေ၏။ ဤသို့ဖြင့် ပွဲစဖို့အချိန် နီးကပ်\nလာပြီဖြစ်သဖြင့် VIP များအားလုံး နေရာယူလိုက်ကြပြီ..။ တီဗွီမှ တိုက်ရိုက်ကြည့်ကြမည့် သူများမှာလည်း\nမိမိတို့တီဗွီရှေ့၌ အသီးသီး ရောက်ရှိ နေကြလေပြီ..။ ဂီတပွဲကြီးကား စတင်ပြီဖြစ်သည်..။\nကတီပါကားလိပ်ကြီးကား ပွင့်လာပါပြီ။ ရှေးဦးစွာ နိုင်ငံတော်သီချင်းအား Version ပြောင်းထားသောသီချင်းဖြင့်\nစတင်ဖွင့်လှစ်သည်။ အောက်မှ VIP များကလည်း လှိုက်လှိုက်လှဲလှဲ စိတ်ပါလက်ပါ လိုက်ဆိုကြသည်.။\n♪ ♥ ♫ ♥ ♪တရားမျှတ လွတ်လပ်ခြင်းမသိပေ.. တို့တွေ.. အများလူခပ်သိမ်း စိတ်ညစ်စေဖို့ အခွင့်တူမညီမျှ\n၀ါဒ မဖြူစင်ဖို့လေ..တို့တတွေ.. ပြည်ထောင်စုအမွေ အဓိဌာန်ပြုမလေ ရောင်းချစို့လေ...♪ ♥ ♫ ♥ ♪\n♪ ♥ ♫ ♥ ♪ကမ္ဘာမကြေ..မြန်မာပြေ တို့စီးပွားအမွေနှစ်မို့ ချစ်မြတ်နိုးပေ.\nကမ္ဘာမကြေ..မြန်မာပြေ တို့စီးပွားအမွေနှစ်မို့ ချစ်မြတ်နိုးပေ\nပြည်ထောင်စုကို အမွေခွဲလို့ တို့ပိုင်ဆိုင်စေ...♪ ♥ ♫ ♥ ♪\n♪ ♥ ♫ ♥ ♪ဒါတို့ပြေ.ဒါတိုမြေ.. တရုတ်ပိုင်ဖို့လေ..တို့တတွေ..တို့တတွေ\nအကျိုးကို ညီညာစွာတို့တွေ ထမ်းဆောင်ပါစို့လေ.. တို့တာဝန်ပေ\nအဖိုးတန်မြေ..။♪ ♥ ♫ ♥ ♪\nထို့နောက် စတိတ်ရှိုးများနှင့်ဖျော်ဖြေကြသည်။ စတိတ်ရှိုးမှာတော့ Star ထဲမှာ Star အဖြစ်ဆုံးက ဇော်မင်း\nဖွတ်(လျှပ်စစ်) Rockerကြီးဇော်ဝင်းထွဋ္ဋ်ကိုကြိုက်၍ ဇော်မင်းဖွတ်ဟု နာမည်ခံထားပြီး Rap အဖွဲ့ အက်စစ်ကို\nသဘောကျလို့ လျှပ်စစ်လို့ ရောသမမွှေထားခြင်းဖြစ်သည်။ အနှီ အဆိုချော်ကြီးမှာ VIP အဖွဲ့ထဲသို့ နောက်မှ\nရောက်သော်လည်း ၎င်း၏ ကြိုးစားမှုကြောင့်ပြည်သူ့ချဉ်ဖတ် အောင်လက်မှတ်ကို စောစီးစွာရရှိပြီး ယခု Fight\nStar အဖွဲ့ဝင်တဦးအဖြစ် ရောက်ရှိလာခြင်းပင်..။ ဟိုတလောကပင် "ဧရာဝတီမှသည်ဒေါ်လာတွေဆီသို့" ဆိုသည့်\nစာတမ်းဖြင့် (VIP)Advance Diploma အတွက် စာတမ်းတစောင်ဖြင့် သူရဲ့ immoral level ကိုမြှင့်တင်ခဲ့သေးသည်..။\n"အားလုံးမင်္ဂလာဒုံဘားးး... ကျေးဇူးပြုပြီး မတ်တပ်မရပ်ပါနဲ့.. ဖွတ်စတိုင် ၀ပ်ပေးပါ.. ဒီကနေ့ ဒီပွဲကို လာကြည့်တဲ့\nတ၀က်လောက်က ကျနော့်ကို အစဉ်အဆက် အားပေးခဲ့တဲ့ တရုတ်ပေါက်ဖော်တွေနဲ့ ကျန်တ၀က်လောက်က ကျနော်\nတို့ ဖွတ်မျိုးတွေပါ..။ ကျနော် ဖွတ်မျိုးတွေကို ဆိုပြချင်တဲ့ သီချင်းကတော့'ပြောင်းပြန်စီးသောမြစ်" ဖြစ်ပါတယ်..။"\nစပါပြီ..ကိုဇော်မင်းဖွတ် တယောက် စတိုင်အပြည့်ဖြင့်...\n(၀န်ကြီး၅ ဦးပြုတ်သည့်သတင်းအား ကြားရသောအခါ ပီတိဖြစ်ပြီး ၎င်းတို့ အကြောင်းဇာတ်လမ်းတပုဒ် ဖန်တီးလို\nသော်လည်း ထိုသတင်းမှာ Confirm မဖြစ်သေးသဖြင့် ဇာတ်လမ်းလွှဲ၍ ရေးသားလိုက်ရပါကြောင်း...)\nယုံကြည်ချက်ကြောင့် အကျဉ်းကျနေသူများအား ချွင်းချက်မရှိ လွှတ်ပေးပါ..။\nတိုင်းရင်းသား သွေးချင်းများအပေါ် ဆင်နွှဲနေသော စစ်ပွဲများ အမြန်ဆုံး ရပ်တန့်ပေးပါ..။\nအနံ့အသက်မကောင်းသည့် စားအုန်းဆီကိုပြုပြင်ပြီး ပဲဆီအ...\nဒေါ်အောင်ဆန်းစုကြည်က မစ္စတာ ဗီဂျေးနမ်ဘီယားနှင့် အဖွဲ...